text:
Kɛdaɣ 34: Tɔɔnaɣ Kɩfalaɣ Nakɛyɛ
Ɛbɛ ɛyaa ɖiɣni kuu tataa mbʋ yɔ? Pɩwɛ ɛzɩ ɖɔmbɛɛ, pʋhʋlʋmaa, pɩwɛɛ laʋ laʋ nɛ pɩwɛɛ ɛzɩ ɖɩyalɩm yɔ. Ɛlɛ pɩtɛkɛ ɖɩyalɩm, pɩkɛ tɔɔnaɣ na.
Izrayɛɛlɩ piya lɩʋ Egipiti yɔ, pɩlabɩ fenaɣ yɔ. Lɛɛlɛɛyɔ sɩwɛ kañɩmbusuu taa. Tɔɔnaɣ ɛɛlakɩ peeɖe. Mbʋ labɩna nɛ samaɣ paɣzɩ miduu nɛ kɔtɔŋ se : ‘Ɛbɛ laba nɛ ɖɩtɩsɩ Yehowa nesi tɛɛ Egipiti? Peeɖe ɖɩtɔkaɣ tɔɔnaɣ ŋga ɖɩsɔɔlaa yɔ.’
Peeɖe Yehowa tɔm se: ‘Mankaɣ labʋ nɛ tɔɔnaɣ tiini ɛsɔdaa.’ Nɛ ɛla mbʋ keekee. Tɛʋ fema lɛ, Izrayɛɛlɩ piya naɣ pʋyʋ kʋhʋlʋm nɔɔyʋ tataa. Nɛ sɩpɔzɩ sɩ-tɩ se: ‘Ɛbɛ lɛ mbʋ yɔ?’
Moyizi heyi-sɩ se: ‘Tɔɔnaɣ ŋga Yehowa ha-mɩ se ɩtɔɔ lɛ.’ Samaɣ yaa-kɛ se MAANA. Maana kaawɛ ɛzɩ kakandɛɛʋ ŋgʋ kɩ-taa paɖʋ tɩŋ num yɔ.
Moyizi heyi samaɣ se : ‘Ikuu pɩmaɣnɩ paa weyi lɛ ɛ-tɔɔʋ.’ Mbʋ palakaɣ tanamɩŋ tɩŋa tɛɛ, ɛlɛ wɩsɩ soŋuu lɛ, maana yoli.
Moyizi tɔ ɖɔɖɔ se : ‘Nɔɔyʋ ɛtaakazɩ nɛ ɛsɩɩ se tɛʋ efe.’ Ɛlɛ nabɛyɛ tiwelisini-i. Ŋna mbʋ pɩlaba yɔ ? Tɛʋ fema lɛ, maana ɖʋ sonzoowa ɖo nɛ pɩlɩɣ sɔŋ haŋŋ!
Ɛlɛ Yehowa heyi-wɛ se, kɩyakʋ loɖo ŋgʋ wiye pokuu ɛzɩ patiikuu yɔ tam nabʋlɛ. Nɛ Yehowa tɔ ɖɔɖɔ se pokuuwa lɛ, pakazɩ nɛ tɛʋ fe mbʋ pʋyɔɔ yɔ, kɩyakʋ lʋbɛ ŋgʋ wiye maana ɛɛtɔlʋʋnɩ ɛsɔdaa. Poku maana nɛ tɛʋ fe kɩyakʋ lʋbɛ ŋgʋ wiye lɛ, kɩtɩɖʋ sonzoowa nɛ kɩtɩhɔɔmɩ nɛ kɩlɩɣ sɔŋ. Pɩkɛ maamaaci lakasɩ.
Alɩwaatʋ ndʋ payɩ Izrayɛɛlɩ piya caɣ kañɩmbusuu taa yɔ, Yehowa calɩ-sɩ nɛ maana na.
Egipiti Lɩʋ 16:1-36; Kɩgalʋʋ 11:7-9; Yosue 5:10-12
Tɔm Pɔzʋʋ
- Ɛzɩ ŋnaɣ kɩlɛmʋʋ yɔɔ yɔ, ɛbɛ ɛyaa ɖiɣni kuu tataa mbʋ yɔ? Payaɣ-pʋ suwe?
- Paɣtʋ ndʋ Moyizi ha Izrayɛɛlɩ piya maana kuu yɔɔ?
- Ɛbɛ Yehowa heyi Izrayɛɛlɩ piya se sɩla kɩyakʋ loɖo ŋgʋ wiye? Ɛbɛ yɔɔ?
- Izrayɛɛlɩ piya kazaɣ maana nɛ sɩsɩɣ kɩyakʋ lʋbɛ ŋgʋ wiye lɛ, maamaaci ŋgʋ Yehowa lakaɣ?
- Pɩnzɩ ɛzɩma Yehowa calɩ ɛ-ɛjaɖɛ nɛ maana?
Tɔm pɔzʋʋ lɛɛtʋ
- Kalɩ Egipiti Lɩʋ 16:1-36 nɛ Kɩgalʋʋ 11:7-9.
Ɛzɩma Egipiti Lɩʋ 16:8 wɩlɩɣ-ɖʋ se pɩfɛyɩ ɖeu se ɖimidiɣni ɛyaa mba Yehowa lɩzaa se pɔcɔnɩ ɖɔ-yɔɔ ɛgbɛyɛ taa yɔ? (Ebr. 13:17)
Ɛzɩma pasɩnɩ Izrayɛɛlɩ piya kañɩmbusuu taa se sɩtaasɔɔ kaaʋ se Yehowa yɔɔ sɩwɛɛ? (Egl. 16:14-16, 35; Wp. 8:2, 3)
Yesu tɔm se maana sɩŋnɩ we? Ɛbɛ pɩwɛɛ se ɖɩla nɛ ɖihiɣ “ɛsɔdaa tɔɔnaɣ ŋga? (Yoh. 6:31-35, 40)
- Kalɩ Yosue 5:10-12
Pɩnzɩ ɛzɩma Izrayɛɛlɩ piya tɔɔ maana ? Ɛbɛ yɔɔ pɩɩkɛnɩ-wɛ takɩm? Nɛ ɛbɛ pɩwɩlɩɣ-ɖʋ? (Egl. 16:35; Kɩg. 11:4-6; 1 Kɔr 10:10, 11)


c: text/html

text:
Kɛdaɣ 94: Yesu Sɔɔlɩ Piya Ajamaa
Cɔnɩ Yesu kɩlɛmʋʋ yɔɔ, ɛɖɔkɩ abalɩbɩɣa cikpelaɣ nakɛyɛ e-nesi tɛɛ. Ɛzɩ ŋnaɣ yɔ, Yesu sɔɔlɩ piya ajamaa. Abalaa mba paɖiɣni cɔnʋʋ yɔ lɛ, ɛ-apostoloowaa. Ndʋ Yesu wɛɛ eheyiɣ-wɛ? Yele ɖɩna.
Yesu nɛ ɛ-apostoloowaa palɩnɩ nʋmɔʋ kɩɖaɣlʋʋ nakʋyʋ. Paawɛ nʋmɔʋ taa lɛ, apostoloowaa kpɛzaɣnɩ ɖama. Mbʋ labɩna nɛ patalaa lɛ, Yesu pɔzɩ-wɛ se: ‘Ndʋ ɩkpɛzaɣnɩ ɖama nʋmɔʋ taa?’ Yesu sɩm ndʋ pɔyɔɔdaɣ yɔ, ɛlɛ ɛpɔzɩ-wɛ tɔm ndʋ se ɛna se peheyiɣ-i toovenim na.
Apostoloowaa ticosi, mbʋ pʋyɔɔ yɔ pɛkpɛzaɣnɩ ɖama nʋmɔʋ taa se pana se akɩlɩ sɔsɔtʋ pa-taa. Apostoloowaa nabɛyɛ ñɩnaɣ se pakɩlɩ lɛlaa sɔsɔtʋ. Ɛzɩma Yesu kaɣ labʋ nɛ ɛwɩlɩ-wɛ se pɩfɛyɩ ɖeu se ɛyʋ ɛñɩnɩ se ɛkɩlɩ lɛlaa sɔsɔtʋ?
Ɛya abalɩbɩɣa cikpelaɣ nakɛyɛ, ɛsɩnzɩ-kɛ pɛ-ɛzɩdaa nɛ eheyi-wɛ se: ‘Mɔnsɔɔlaa se ɩtɩlɩ se ye ɩtɩpɩsɩ mɩ-laŋa nɛ ɩwɛɛ ɛzɩ piya ajamaa yɔɔ yɔ, ɩɩpɩzɩɣ ɩsʋʋ Ɛsɔ kewiyaɣ taa. Weyi ɛpɩsɩɣ ɛ-tɩ ɛzɩ pɩɣa ɛjam ɛzɩ pɩɣa kanɛ yɔ, ɛnʋ kaɣnɩ kɛʋ sɔsɔ kewiyaɣ taa.’ Ŋsɩm mbʋ pʋyɔɔ Yesu yɔɔdɩ mbʋ yɔ?
Piya ajamaa ɩɩmaɣzɩɣ se sɩkɩlɩ lɛlaa sɔsɔtʋ. Mbʋ labɩna nɛ Yesu heyi apostoloowaa se pʋmʋnaa se pɛwɛɛ ɛzɩ piya yɔ. Pɩtɩmʋna se pɛkpɛzɩɣnɩ ɖama se pana se akɩlɩ sɔsɔtʋ.
Yesu lɩzɩ ɛzɩma ɛsɔɔlɩ piya yɔ ɛwɩlɩ alɩwaatʋ lɛɛtʋ taa. Pɩlabɩ fenasɩ pazɩ lɛ, ɛyaa nabɛyɛ kɔnɩ pe-piya se sɩna Yesu. Apostoloowaa ñɩnaɣ se pɔɖɔɔnɩ-sɩ lɛ, Yesu heyi-wɛ se: ‘Iyele piya ajamaa nɛ sɩkɔɔ mɔn-cɔlɔ. Ɩtaaɖɔɔnɩ-sɩ mbʋ pʋyɔɔ yɔ, mba pɛwɛɛ ɛzɩ piya nzɩ yɔ, mba tɩna Ɛsɔ kewiyaɣ.’ Peeɖe Yesu kpaɣ piya ɛ-nɔkɔyʋʋ taa nɛ ɛwazɩ sɩ-yɔɔ. Pɩtɩlabɩ-ŋ leleŋ se ŋtɩlɩ se Yesu sɔɔlɩ piya ajamaa na?
Maatiyee 18:1-4; 19:13-15; Maarkɩ 9:33-37; 10:13-16.
Tɔm Pɔzʋʋ
- Tɔm ndʋ apostoloowaa kpɛzaɣnɩ ɖama palɩnɩ nʋmɔʋ kɩɖaɣlʋʋ nakʋyʋ pɔkɔŋ lɛ?
- Ɛbɛ yɔɔ Yesu ya pɩɣa cikpelaɣ nakɛyɛ nɛ ɛsɩnzɩ-kɛ apostoloowaa hɛkʋ taa?
- Tɔm ndʋ Yesu caɣaɣ yɔɔdʋʋ eheyaɣ apostoloowaa se pɛwɛɛ ɛzɩ piya lɛ?
- Pɩlabɩ fenasɩ pazɩ lɛ, ɛbɛ Yesu laba nɛ pɩwɩlɩ se ɛsɔɔlɩ piya?
Tɔm pɔzʋʋ lɛɛtʋ
- Kalɩ Maatiyee 18:1-4.
Ɛbɛ yɔɔ Yesu wɩlaɣnɩ kɩɖaŋ sakɩyɛ? (Mat. 13:34, 36; Mk. 4:33, 34)
- Kalɩ Maatiyee 19:13-15.
Ye ɖɩñɩnɩɣ se Yehowa ɛwazɩ-ɖʋ yɔ, piya ajamaa wɛtʋ ndʋ pʋpɔzʋʋ ɖɩwɛɛna? (Keɣa 24:9; 137:6; 1 Kɔr. 14:20)
- Kalɩ Maarkɩ 9:33-37.
Ɛbɛ Yesu wɩlɩ ɛ-tɔmkpɛlɩkɩyaa sɔsɔtʋ ñɩnʋʋ yɔɔ? (Mk. 9:35; Mat. 20:25, 26; Gal. 6:3; Fil. 2:5-8)
- Kalɩ Maarkɩ 10:13-16.
Ɛbɛ yɔɔ sɔɔndʋ taakpaɣ ɛyaa nɛ Yesu ñɔtɩnʋʋ? Nɛ ɛbɛ pɩkpɛlɩkɩɣ ɛgbɛyɛ taa ɛzʋtʋyaa? (Mk. 6:30-34; Fil. 2:1-4; 1 Tim. 4:12)

robotstxt: allowed

filter: keep


text:
Kɛdaɣ 89: Yesu Ñalɩ Ɛsɔ Kuduyuu Yɔɔ
Ŋna Yesu cɩnɛ pɩwɩzɩ-ɩ kpem, yaa we? Ŋsɩm mbʋ pʋyɔɔ pɩwɩzɩ-ɩ mbʋ yɔ? Pɩwɩzɩ-ɩ mbʋ pʋyɔɔ yɔ, ɛyaa mba pɛwɛ Ɛsɔ kuduyuu tɛɛ Yerusalɛm mbʋ yɔ, pɛwɛ ɛza naɣ naɣ. Pɛwɛɛ pañɩnɩɣ se pamʋ liidiye mba pɔkɔm se pɛsɛɛ Ɛsɔ cɩnɛ yɔ, pɔ-cɔlɔ.
Ŋɖiɣni naʋ naŋ, heŋ nɛ ahowa ana yɔ? Ɛyaa mba pɛwɛɛ pɛpɛdɩɣ wondu ndʋ Ɛsɔ kuduyuu tɛɛ maɣmaɣ. Ŋsɩm mbʋ pʋyɔɔ yɔ? Mbʋ pʋyɔɔ yɔ, kpɩna nɛ sumasɩ Izrayɛɛlɩ piya kpakaɣ nɛ palaɣ Ɛsɔ.
Ɛsɔ paɣtʋ yɔɔdaɣ se ye Izrayɛɛlɩ pɩɣa nakɛyɛ ɛlaba nabʋyʋ nɛ pɩfɛyɩ ɖeu, pɩwɛɛ se kalaa Ɛsɔ kɩlaʋ. Ɛlɛ, pɩtaakɛ kɩwɛɛkɩm yɔɔ yeke palaɣaɣ kɩlaŋ. Palaɣaɣ kɩlaŋ lɛɛŋ ɖɔɖɔ. Le Izrayɛɛlɩ pɩɣa pɩzaɣ se kehiɣ sumasɩ nɛ kpɩna nɛ kalaa Ɛsɔ?
Izrayɛɛlɩ piya taa nabɛyɛ ɩɩwɛnɩ sumasɩ nɛ kpɩna se papɩzɩɣ palaa. Ɛlɛ, Izrayɛɛlɩ piya sakɩyɛ taawɛnɩ kpɩna yaa sumasɩ. Lɛlaa tɛ ɛɛwɛ poliŋ nɛ Yerusalɛm. Mbʋ labɩna nɛ paatapɩzɩɣ se pɔkɔnɩ pa-kpɩna Ɛsɔ kuduyuu tɛɛ. Pɩ-yɔɔ samaɣ kɔŋaɣ cɩnɛ nɛ kayakɩ kpɩna nɛ sumasɩ nzɩ pʋpɔzaɣ-kɛ yɔ. Ɛlɛ ɛyaa panɛ pakɩlaɣ ɖʋʋ liidiye pa-kpɩna yɔɔ Paawɛɛ pomuluu samaɣ. Pɩtasɩ lɛ, pɩɩtapɔzɩ se pala tadɩyɛ Ɛsɔ kuduyuu tɛɛ maɣmaɣ.
Pɩ-yɔɔ pɩwɩzɩ Yesu. Mbʋ labɩna nɛ etuzi ɛyaa mba pa-taabɩlɩnaa nɛ ɛpɛɖɩ nɛ ɛmɩzɩ pe-liidiye. Ɛkpaɣ ɖɔɖɔ nimiye nɛ ɛlʋʋ ɛgbazɩyɛ nɛ ɛɖɔɔnɩnɩ kpɩna tɩŋa payɩ Ɛsɔ kuduyuu tɛɛ. Eheyi ɛyaa mba pɛpɛdaɣ ahowa yɔ se: ‘Ɩkpaɣ-yɛ nɛ ɩlɩɩ cɩnɛ! Itaayele nɛ man-Caa ɖɩɣa pɩsɩ tadɩyɛ ɖɩlaɖɛ.’
Yesu nɛ ɛ-tɔmkpɛlɩkɩyaa nabɛyɛ paawɛnɩ Ɛsɔ kuduyuu tɛɛ Yerusalɛm peeɖe. Pana Yesu lakaɣ mbʋ lɛ, pɩlabɩ-wɛ piti. Peeɖe pɔtɔzɩ tɔm ndʋ Bibl yɔɔdɩ Ɛsɔ Pɩyalʋ yɔɔ nɛ tɩtɔŋ se: ‘Ña-ɖɩɣa sɔɔlʋʋ kaɣ mʋʋ man-taa ɛzɩ miŋ yɔ.’
Yesu kaacaɣ Yerusalɛm nɛ ɛɖaŋ Paska lɛ, ɛlabɩ maamaaci lakasɩ sakɩyɛ. Pʋwayɩ lɛ, Yesu kʋyɩ Yudee nɛ ɛkpaɣ nʋmɔʋ se ɛpɩsɩɣ Galilee. Ɛɖɔŋaɣ nʋmɔʋ ŋgʋ lɛ, ɛtɩŋnɩ Samaarɩɩ tɛtʋ taa. Yele ɖɩna mbʋ pɩlabɩ peeɖe yɔ.
Yohanɛɛsɩ 2:13-25; 4:3, 4.
Tɔm Pɔzʋʋ
- Ɛbɛ yɔɔ pɛpɛdaɣ kpɩna Ɛsɔ kuduyuu tɛɛ?
- Ɛbɛ laba nɛ pɩwɩzɩ Yesu?
- Ɛzɩ ŋnaɣ kɩlɛmʋʋ yɔɔ yɔ, ɛbɛ Yesu laba? Nɛ paɣtʋ ndʋ ɛɖʋ ɛyaa mba pɛpɛdaɣ ahowa yɔ?
- Yesu tɔmkpɛlɩkɩyaa na mbʋ ɛlakaɣ lɛ, ɛbɛ yɔɔ pɩtɔzɩ-wɛ?
- Yesu wokaɣ Galilee lɛ, tɛtʋ ndʋ taa ɛtɩŋnaa?
Tɔm pɔzʋʋ lɛɛtʋ
- Kalɩ Yohanɛɛsɩ 2:13-25.
Yesu kalɩ mba palakaɣ tadɩyɛ Ɛsɔ kuduyuu tɛɛ yɔ. Ye mbʋ lɩmaɣza wena pʋmʋnaa ɖɩwɛɛnɩ Kewiyaɣ Kpaaŋ taa tadɩyɛ labʋ yɔɔ? (Yoh. 2:15, 16; 1 Kɔr. 10:24, 31-33)


text:
Kɛdaɣ 105: Paɖaŋ Fezuu Kiɖeɖeu
Ɛyaa mba pɛwɛ cɩnɛ yɔ, pɛkɛ Yesu wayɩ tɩŋɩyaa. Pacaɣ Yerusalɛm nɛ paɖaŋɩɣ ɛzɩ Yesu kaaheyuu-wɛ yɔ. Pekpeɣlaa nɛ paɖaŋɩɣ lɛ, kɔkɔɖɛ naɖɩyɛ su ɖɩɣa ŋga ka-taa pekpeɣlaa yɔ. Đitibi ɛzɩ helim sɔsɔm yɔ nɛ miŋ nzʋlʋmɛɛ lɩɩ paa tɔmkpɛlɩkɩyʋ weyi lɛ, ɛ-ñʋʋ taa. Ŋɖiɣni naʋ miŋ pa-taa paa weyi lɛ, ɛ-ñʋʋ taa? Ɛbɛ pɩtɩŋa mbʋ yɔ pɩwɩlɩɣ?
Pɩkɛ maamaaci lakasɩ. Yesu pɩsɩ ɛ-caa cɔlɔ ɛsɔdaa nɛ lɛɛlɛɛyɔ ɛla nɛ fezuu kiɖeɖeu tii ɛ-wayɩ tɩŋɩyaa yɔɔ. Ŋsɩm mbʋ fezuu kiɖeɖeu sɩnɩ-wɛ nɛ pala yɔ? Kɩsɩnɩ-wɛ nɛ papaɣzɩ yɔɔdʋʋ kʋnʋmɩŋ ndɩ ndɩ.
Ɛyaa sakɩyɛ mba paawɛ Yerusalɛm yɔ, panɩɩ kɔkɔɖɛ nɖɩ ɖɩwɛ ɛzɩ helim sɔsɔm yɔ ɖɩ-taŋ, nɛ powolo se pana se ɛbɛ ɖiɣni labʋ. Pa-taa nabɛyɛ lɩnɩ ajɛɛ lɛɛna taa nɛ pɔkɔɔ Izrayɛɛlɩ piya kazandʋ ndʋ payaɣ se Pantekooti yɔ, tɩ-tɔɔʋ. Patalaa lɛ, pɩɖɩɣzɩ-wɛ yem mbʋ pʋyɔɔ yɔ, apostoloowaa wɛɛ pɔyɔɔdʋʋ maamaaci lakasɩ nzɩ Ɛsɔ laba yɔ, sɩ-tɔm. Pɔyɔɔdaɣ tɔm ndʋ nɛ kʋnʋmɩŋ weyi agɔma mba panɩɣ yɔ, ɩ-taa.
Agɔma mba pɔtɔ se: ‘Ɛzɩ ɛyaa mba pɔyɔɔdʋʋ mbʋ yɔ, patɩkɛ Galilee mba na? Pɩlaba, ɛzɩma nɛ ɖa-taa paa weyi lɛ ɛnɩɣ ɛ-kʋnʋŋ pɔ-nɔsɩ taa?’
Peeɖe Pɩyɛɛrɩ kʋyaa nɛ ɛlɩzɩ-wɛ pɩ-taa. Ɛkɛdɩ-wɛ ɛzɩma pakʋ Yesu nɛ ɛzɩma Yehowa fezi-i yɔ. Pɩyɛɛrɩ tɔ se: ‘Lɛɛlɛɛyɔ Yesu wɛ ɛsɔdaa, Ɛsɔ nɩwaŋ yɔɔ. Ɛnʋ labɩna nɛ fezuu kiɖeɖeu tii ɛzɩ ɛɛyɔɔdʋʋ yɔ. Pɩ-yɔɔ iɖiɣni naʋ maamaaci lakasɩ sɩnɛ.’
Pɩyɛɛrɩ yɔɔdɩ tɔm ndʋ nɛ pɩtɛ lɛ, ɛyaa sakɩyɛ nɩɩ siziŋ mbʋ paalabɩ Yesu yɔ, pɩ-yɔɔ. Pɔpɔzɩ se: ‘Ɛbɛ pɩpɔzʋʋ se ɖɩla?’ Pɩyɛɛrɩ cosi-wɛ se: ‘Pɩpɔzʋʋ ɩlɛɣzɩ mi-wezuu nɛ pamɩyɩsɩ-mɩ lɩm tɛɛ.’ Kɩyakʋ ŋgʋ ki-wiye pamɩyɩsɩ ɛyaa 3000 lɩm tɛɛ nɛ papɩsɩ Yesu wayɩ tɩŋɩyaa.
Tʋma 2:1-47.
Tɔm Pɔzʋʋ
- Ɛzɩ ŋnaɣ kɩlɛmʋʋ yɔɔ yɔ, Yesu wayɩ tɩŋɩyaa caɣ Yerusalɛm nɛ paɖaŋɩɣ lɛ, ɛbɛ laba?
- Ɛbɛ yɔɔ pɩɖɩɣzɩ ɛyaa mba palɩnɩ ajɛɛ lɛɛna taa nɛ pɔkɔɔ Yerusalɛm yɔ?
- Tɔm ndʋ taa Pɩyɛɛrɩ lɩzɩ samaɣ?
- Tʋmɩyɛ nɖɩ Pɩyɛɛrɩ tɔm labɩ samaɣ yɔɔ? Nɛ ɛbɛ Pɩyɛɛrɩ heyi-kɛ se kala?
- Pantekooti 33 Đ.A. kɩyakʋ wiye ɛyaa ɛzɩma pamɩyɩsɩ lɩm tɛɛ?
Tɔm pɔzʋʋ lɛɛtʋ
- Kalɩ Tʋma 2:1-47.
Ɛzɩma tɔm ndʋ Pɩyɛɛrɩ yɔɔdɩ Tʋma 2:23, 36 taa yɔ, tɩwɩlɩɣ se Yuda samaɣ tɩŋa cɔlɔ Yesu sɩm lɩnaa? (1 Tes. 2:14, 15)
Pɩyɛɛrɩ lakaɣnɩ Masɩ tʋmɩyɛ camɩyɛ. Kɩɖaʋ kɩbaŋʋ ŋgʋ ɛha-ɖʋ? (Tʋma 2:16, 17, 29, 31, 36, 39; Kol. 4:6)
Ɛzɩma Pɩyɛɛrɩ calɩ kpaɣʋ “ɛsɔdaa kewiyaɣ ñɩma” wena Yesu tɔm se ɛcɛlɩ-ɩ yɔ nɛ ɛlabɩnɩ tʋmɩyɛ? (Tʋma 2:14, 22-24, 37, 38; Mat. 16:19)


text:
Mɔnsɔɔlaa se mankalɩ tɔm tʋnɛ %% kʋnʋŋ taa
Ɛɛɛ
Aayɩ
Tɔm susuu wondu taa natʋyʋ
Ŋpɩzɩɣ nɛ ŋkalɩ yaa ŋkpaɣ fenaɣ fenaɣ takayɩsɩ kɩfasɩ: Feŋuu Tilimiye nɛ Réveillez-vous!, nɛ tɔm susuu wondu lɛɛtʋ ɖɔɖɔ lone ɖɩnɛ ɖɩ-yɔɔ.
FENAƔ FENAƔ TAKAYƖSƖ
TAKAYƖSƖ LƐƐSƖ
Laŋhɛzɩyɛ Tɔm Ndʋ Tɩlɩnɩ Ɛsɔ cɔlɔ yɔ
Đitee Yehowa Hendu : Hendu kɩfatʋ
Mba Lakɩ Yehowa Sɔɔlɩm Sɔnɔ?
Yesu wezuu caɣʋ tɛtʋ yɔɔ tɛ kɛdɛzaɣ kpɩtaʋ
Ñɔ-hɔʋ pɩzɩɣ nɛ kɩwɛɛ koboyaɣ taa
Đo-koobiya mba pɛwɛ ɛjaɖɛ kpeekpe yɔɔ yɔ
Yehowa Aseɣɖe Tɩnaa susuu Kewiyaɤ laŋhɛzɩyɛ tɔm tɛtʋ tɩŋa yɔɔ
Ɛbɛ pɩzɩɣ pɩsɩnɩ-ɖʋ nɛ ɖɩnɩɩ tɔm kɩcɛyɩtʋ ndʋ ɖɩpɔzʋʋ ɖa-tɩ yɔ, tɩ-taa ?
Some updates made to digital publications may not yet appear in the printed editions.


text:
Hɔɔlʋʋ 2: Kpaɣnɩ Tɛʋ Sɔsɔʋ nɛ Puwolo Egipiti Lɩʋ
Ɛyaa lutozo yeke hiɣni ñʋʋ yabʋ tɛʋ sɔsɔʋ alɩwaatʋ taa. Ɛlɛ pazɩ pazɩ lɛ, papaɣzɩ huuu nɛ patalɩ kudokiŋ kudokiŋ tɛtʋ yɔɔ. Tɛʋ Sɔsɔʋ nɩwa nɛ pɩla pɩnzɩ 352 lɛ, palʋlɩ Abraham. Đɩkaɣ naʋ se ɛzɩ kaaheyiɣ Abraham yɔ, ɛha-ɩ abalɩbɩɣa nɛ payaa-kɛ se Izaakɩ. Pʋwayɩ lɛ, Izaakɩ ñalʋlɩ abalɩbiya naalɛ. Sɩ-taa lɛ, Ɛsɔ kaasɔɔlɩ Yakɔɔb na.
Yakɔɔb hɔʋ kaapaɣlaa: Ɛɛwɛna abalɩbiya 12 nɛ halɩbiya. Yakɔɔb pɩyalaa taa 10 taasɔɔlɩ pe-neu Yosɛɛfʋ nɛ pakpa-ɩ pɛpɛdɩ nɛ ɛpɩsɩ yom Egipiti. Pʋwayɩ lɛ, Yosɛɛfʋ pɩsɩ ɛyʋ sɔsɔ nɔɔyʋ Egipiti taa. Haŋaɣ sɔsaɣ nakɛyɛ lɩwa lɛ, pɩha Yosɛɛfʋ nʋmɔʋ nɛ ɛtakɩ ɛ-ɖalaa se ɛna se pa-laŋa lɛɣzaa. Pʋwayɩ lɛ, Yakɔɔb hɔʋ tɩŋa wolo kɩcaɣ Egipiti. Mba payaɣ ɖɔɖɔ se Izrayɛɛlɩ Piya. Palʋlɩ Abraham nɛ pɩla pɩnzɩ 290 lɛ, tɔm ndʋ tɩlaba.
Izrayɛɛlɩ Piya caɣ Egipiti pɩnzɩ 215. Yosɛɛfʋ kɔm nɛ ɛsɩ lɛ, papɩsɩ yomaa peeɖe. Pʋwayɩ lɛ palʋlɩ Moyizi, weyi Ɛsɔ tɩŋnɩ ɛ-yɔɔ nɛ ɛlɩzɩ Izrayɛɛlɩ Piya Egipiti yomiye taa yɔ. Mbʋ mbʋ pɔyɔɔdʋʋ pɩ-tɔm Hɔɔlʋʋ NAALƐ taa yɔ, pɩkpɛndɩ pɩnzɩ 857.


text:
Kɛdaɣ 58: Daviid nɛ Gooliyaatɩ
Filisti mba tasɩ kɔm se poyooni Izrayɛɛlɩ. Alɩwaatʋ ndʋ tɩ-taa lɛ, Daviid ɖalaa naadozo ɩɩpɩsɩ Sɔɔlɩ sɔɔjanaa. Pɩ-yɔɔ kɩyakʋ nakʋyʋ Yesee heyi Daviid se: ‘Kpaɣ tɔɔnaɣ kuɖoŋaɣ nakɛyɛ nɛ kpɔnʋnaa nabɛyɛ nɛ ŋwoni ña-ɖalaa. Wolo nɛ ŋna se pɛwɛ alaafɩya.’
Daviid talɩ ɖenɖe sɔɔjanaa cakaɣ lɛ, ese ewolo lone nɖɩ ɖɩ-taa palakɩ you se ɛna ɛ-ɖalaa. Peeɖe ɛna Filisti mba ɖogo Gooliyaatɩ kɔm nɛ ɛwɛɛ ewoŋuu Izrayɛɛlɩ piya. Ɛwɛɛ ɛlakɩ mbʋ ɖoo nɛ wɩsɩ, kɩyakɩŋ 40. Ɛwɛɛ ekou nɛ ɛtɔŋ se: ‘Ɛlɩzɩ mɩ-taa nɔɔyʋ nɛ ɛkɔɔ ɖiyoo. Ye ɛkʋ-m yɔ, ɖɩpɩsɩɣ mi-yomaa. Ɛlɛ ye mankʋ-ɩ yɔ, ɩpɩsɩɣ ɖo-yomaa. Ye ɩpɩzɩɣ yɔ, ɩlɩzɩ nɔɔyʋ nɔ ɛkɔɔ ɖiyoo.’
Daviid pɔzɩ sɔɔjanaa taa nabɛyɛ se: ‘Weyi ɛkʋʋ Filisti tʋ ɛnɛ, nɛ ɛlɩzɩ Izrayɛɛlɩ ñʋʋ taa fɛyɩ yɔ, ɛbɛ pakaɣ-ɩ hɛyʋʋ?’
Ŋŋpɩzɩɣ ŋyooni Filisti tʋ ɛnʋ. Ŋkɛ evebu yem nɛ ɛkɛɣ sɔɔja yɔ, ɛyʋ ɛnʋ ñɩm sakɩyɛ. Nɛ ɛkaɣ-ɩ cɛlʋʋ ɖɔɖɔ ɛ-pɛlɛ se ɛpɩsɩ ɛ-halʋ
Ɛlɛ sɔɔndʋ kpaɣaɣ Izrayɛɛlɩ piya tɩŋa nɛ Gooliyaatɩ, mbʋ pʋyɔɔ yɔ ɛpaɣlaa pɩdɩɩfɛyɩ. Ɛcɛzɩ mɛtanaa 3 mbʋ yɔ. Sɔɔja lɛlʋ ɖɔkaɣnɩ ɛ-kpayʋʋ.
Sɔɔjanaa nabɛyɛ wolo peheyi Sɔɔlɩ se Daviid ñɩnɩɣ se eyooni Gooliyaatɩ. Ɛlɛ Sɔɔlɩ heyi Daviid se: ‘Ŋŋpɩzɩɣ ŋyooni Filisti tʋ ɛnʋ nɛ ŋkɛɣ sɔɔja yɔ, pɩtɛkɛ sɔnɔ.’ Ɛlɛ Daviid cosi-i se: ‘Tɔɔyʋʋ nɛ mʋʋzʋʋ nakʋyʋ paakɔm se pakpaɣ man-caa heŋ lɛ, manpɩzaa mankʋ-wɛ. Nɛ Filisti tʋ ɛnɛ yɔ, ɛkaɣ pɩsʋʋ ɛzɩ pa-taa nɔɔyʋ yɔ. Yehowa kaɣnɩ-m sɩnʋʋ.’ Peeɖe Sɔɔlɩ yɔɔdaa se: ‘Wolo, Yehowa ɛɖʋ-ŋ nesi.
Daviid tii pɔɔ nakɛyɛ taa nɛ ɛkpaɣ pɛɛ kagbanzɩ nɛ ɛɖʋ-yɛ e-huyuu taa. Pɛɛ ana aawɛ solo solo. Peeɖe ɛkpaɣ ɛ-pʋtɔɖɛ nɛ ɛɖɛɛ nɛ ɛkatɩ ɖogo ɛnʋ. Gooliyaatɩ na Daviid lɛ, pɩlabɩ-ɩ piti. Ɛɛmaɣzaa se ɛpɩzɩɣ nɛ ɛkʋ Daviid kɛlɛʋ yem
Gooliyaatɩ se: ‘Kɔɔ cɩnɛ, mɛncɛlɩɣ-ŋ ɛsɔdaa sumasɩ nɛ tataa kpɩna nɛ pɔtɔɔ-ŋ.’ Ɛlɛ Daviid cosi se: ‘Ŋkɔŋnɩ mɔ-yɔɔ nɛ laɣɖɛ nɛ kɩgbɛzʋʋ, Ɛlɛ ma mɔnkɔŋnɩ ñɔ-yɔɔ nɛ Yehowa hɩɖɛ. Sɔnɔ Yehowa kaɣ-ŋ ɖʋʋ me-nesi tɛɛ nɛ mɔyɔkɩ ña-ñʋʋ nɛ mankʋ-ŋ.’
Pɩlabɩ mbʋ lɛ, Daviid se nɛ ewobini Gooliyaatɩ yɔɔ. Ɛlɩzɩ e-huyuu taa pɩyɛ nɛ ɛɖʋ ɛ-pʋtɔɖɛ taa nɛ efiɣdi nɛ ɛlɔ-ɖɩ nɛ e-ɖoŋ tɩŋa. Pɩyɛ wolo ɖɩyaɣ Gooliyaatɩ kiɖe taa nɛ ɛtɔlɩ nɛ ɛsɩ. Filisti mba nawa se pɔ-sɔdʋʋ tɔlaa lɛ, pa-tɩŋa payɩ pakpaɣ seya. Peeɖe Izrayɛɛlɩ piya paɣzɩ-wɛ ɖɔɔnʋʋ. Nɛ pɩla se sɩwabɩ you.
1 Samɩyɛɛlɩ 17:1-54.
Tɔm Pɔzʋʋ
- Ɛzɩma Gooliyaatɩ taɣzaɣ Izrayɛɛlɩ piya tamaɣ tɛɛ?
- Mɛtanaa ɛzɩma Gooliyaatɩ wɛna? Ɛbɛ wiyaʋ Sɔɔlɩ tɔm se ɛhɛyɩɣ weyi ɛkʋʋ Gooliyaatɩ yɔ?
- Sɔɔlɩ heyi Daviid se ɛkɛ pɩɣa nɛ ɛɛpɩzɩɣ nɛ ɛkʋ Gooliyaatɩ lɛ, suwe Daviid cosi-i?
- Suwe Daviid cosi Gooliyaatɩ nɛ pɩwɩlɩ se ɛtaɣ Yehowa liu?
- Ɛzɩ ŋnaɣ kɩlɛmʋʋ yɔɔ yɔ, ɛbɛ Daviid kpaɣ nɛ ɛkʋnɩ Gooliyaatɩ? Nɛ ɛbɛ Filisti mba laba pʋwayɩ?
Tɔm pɔzʋʋ lɛɛtʋ
- Kalɩ 1 Samɩyɛɛlɩ 17:1-54.
Ɛbɛ yɔɔ Daviid taawɛ sɔɔndʋ? Ɛzɩma ɖɩpɩzɩɣ nɛ ɖɩmaɣzɩnɩ ɛ-abalɩtʋ wɛtʋ? (1 Sam. 17:37, 45; Efɛ. 6:10, 11)
Đɩɩlakɩ aleɣya lɛ, ɛbɛ yɔɔ pɩwɛɛ se ɖiyele ma ɖɛnɩ nɔɔ lɩmaɣza wena Gooliyaatɩ kaawɛna yɔ? (1 Sam. 17:8; Gal. 5:26; 1 Tim. 4:8)
Ɛzɩma tɔm pee wena Daviid yɔɔdaɣ yɔ awɩlɩɣ se ɛwɛnɩ tisuu Ɛsɔ kaɣ-ɩ sɩnaʋ? (1 Sam. 17:45-47; 4 Aw. 20:15)
Kɛdaɣ kanɛ kawɩlɩɣ se you kʋnɛ kɩtɩkɛnɩ sɔɔjanaa hɛkʋ taa you yeke na, ɛlɛ kɩkɛ cɛtɩm ɛsɔnaa nɛ Ɛsɔ toovenim tʋ Yehowa pɛ-hɛkʋ taa you ɖɔɖɔ. Ɛzɩma tɩyɛ? (1 Sam. 17:43, 46, 47)
Daviid taɣ liu Yehowa yɔ, ɛha pata-m num waa kɩɖaʋ kɩbaŋʋ. Ɛzɩma papɩzɩɣ pamaɣzɩnɩ-ɩ? (1 Sam. 17:37; Yer. 1:17-19; Natʋ 12:17)


text:
Kɛdaɣ 99: Ɛsɔdaa Đaŋ Nakʋyʋ Taa
Pɩɩkɛ Saɖakawaɣ ɖoo taa. Yesu nɛ ɛ-apostoloowaa 12 paakpa ɛsɔdaa ɖaŋ sɔsɔʋ nakʋyʋ taa se pɔtɔɔ Paska tɔɔnaɣ. Abalʋ weyi eɖiɣni lɩʋ mbʋ yɔ, ɛnʋ payaɣ se Yudaasɩ Iskarɩyɔɔtɩ. Ewoki se eheyi cɔjɔnaa ɛzɩma pala nɛ pakpa Yesu yɔ.
Pɩlabɩ kɩyakʋ kʋyʋmʋʋ yɔ, Yudaasɩ wobu nɛ ɛpɔzɩ cɔjɔnaa se: ‘Ye mansɩnɩ-mɩ nɛ ɩkpa Yesu, ɛbɛ ɩkaɣ-m hɛyʋʋ?’ Peheyi-i se: ‘Liidiye ñɩɣlɩm pɔɔyɩsɩ niidozo.’ Yudaasɩ wɛɛ ewoki lɛɛlɛɛyɔ se ɛkpaɣ ɛyaa mba nɛ ɛkɔnɩ-wɛ Yesu cɔlɔ. Pɩtɛkɛ kɩdɛkɛdɩm kpem lɛ mbʋ yɔ?
Paska tɔɔnaɣ tɔɔʋ tɛma. Peeɖe Yesu paɣzɩ tɔɔnaɣ lɛɛka sɔnzɩ labʋ. Tɔɔnaɣ ŋga kɛwɛ ŋgee ɖɔɖɔ. Ɛkpaɣ kpɔnʋ nɛ ɛcɛlɩ ɛ-apostoloowaa nɛ eheyi-wɛ se: ‘Ɩmʋ nɛ ɩtɔɔ, mbʋ pʋyɔɔ yɔ pʋnɛ pɩsɩŋnɩ mon-tomnaɣ ŋga mankaɣ laʋ mɩ-yɔɔ yɔ.’ Pʋwayɩ lɛ, ɛkpaɣ vɛ nɛ ɛcɛlɩ-wɛ nɛ ɛtɔ se: ‘Ɩmʋ nɛ ɩñɔɔ mbʋ pʋyɔɔ yɔ, pʋnɛ pɩsɩŋnɩ man-calɩm mbʋ mankaɣ kpɛdʋʋ mɩ-yɔɔ yɔ.’ Bibl yaɣ sɔnzɩ nzɩ se ‘Kɩbaɣlʋ tɔɔnaɣ.’
Izrayɛɛlɩ piya tɔkaɣ Paska se pɩtɔzɩ-wɛ alɩwaatʋ ndʋ tɩ-taa Ɛsɔ tiyiyu ‘ɛɛma’ pa-ɖɩsɩ ñʋŋ taa Egipiti nɛ ɛkʋ Egipiti mba ɖɩsɩ taa kajalaɣ piya yɔ. Ɛlɛ Yesu ñɩnaɣ se ɛ-wayɩ tɩŋɩyaa ɩtɔzɩ ɛ-yɔɔ nɛ pɔtɔzɩ ɛzɩma ɛcɛlɩ e-wezuu pɔ-yɔɔ yɔ. Pɩ-yɔɔ eheyi-wɛ se pala sɔnzɩ nzɩ paa pɩnaɣ ŋga.
Pɛtɛm Kɩbaɣlʋ Tɔɔnaɣ tɔɔʋ lɛ, Yesu heyi ɛ-apostoloowaa se pɛwɛɛ abalɩtʋ nɛ pala nɛ pe-tisuu kpa ɖoŋ. Pʋwayɩ lɛ, petee hendu nɛ pasa Ɛsɔ nɛ pakʋyɩ nɛ pɛɖɛɛ. Đoo ɖɔwa, pɩtɩla pɩcɛzɩ ɖoo hɛkʋ yɔɔ. Yele ɖɩna ɖenɖe pakʋyaa nɛ powolo yɔ.
Maatiyee 26:14-30; Luka 22:1-39; Yohanɛɛsɩ ñʋŋ 13 nɛ puwolo 17; 1 Kɔrɛntɩ 11:20.
Tɔm Pɔzʋʋ
- Ɛzɩ ŋnaɣ kɩlɛmʋʋ yɔɔ yɔ, ɛbɛ yɔɔ Yesu nɛ ɛ-apostoloowaa 12 pɛwɛ ɛsɔdaa ɖaŋ taa?
- Abalʋ weyi wɛɛ ɛlɩɣ mbʋ yɔ? Ɛbɛ ewoki labʋ?
- Ŋgee tɔɔnaɣ ŋga Yesu paɣzɩ tɔɔʋ Paska tɔɔnaɣ wayɩ?
- Paska tɔzaɣ Izrayɛɛlɩ piya ɛbɛ yɔɔ? Nɛ ɛbɛ yɔɔ ŋgee tɔɔnaɣ tɔzaɣ Yesu wayɩ tɩŋɩyaa?
- Pɛtɛm Kɩbaɣlʋ Tɔɔnaɣ tɔɔʋ lɛ, suwe Yesu heyi ɛ-wayɩ tɩŋɩyaa? Nɛ pʋwayɩ lɛ, pala we?
Tɔm pɔzʋʋ lɛɛtʋ
- Kalɩ Maatiyee 26:14-30.
Ɛzɩma Maatiyee 26:15 wɩlɩɣ se Yudaasɩ lɩɣ Yesu wayɩ yɔ, ɛnawa keekee pʋcɔ ɛla mbʋ?
Yesu kpɛdʋʋ calɩm yɔ, pɩwazɩɣ hɔɔlɩŋ naalɛ weyi taa? (Mat. 26:27, 28; Yer. 31:31-33; Efɛ. 1:7; Ebr. 9:19, 20)
- Kalɩ Luka 22:1-39.
Ɛzɩma tɩyɛ pɔtɔŋ se Sataŋ sʋ Yudaasɩ taa? (Luka 22:3; Yoh. 13:2; Tʋma 1:24, 25)
- Kalɩ Yohanɛɛsɩ 13:1-20.
Ɛzɩ Yohanɛɛsɩ 13:2, yɔɔdʋʋ se Sataŋ sʋ Yudaasɩ taa se ɛlɩɩ Yesu wayɩ yɔ, pɩpɔzʋʋ patasɩ hɔm Yudaasɩ nɩŋgbaaŋ na? Nɛ ɛbɛ Ɛsɔ sɛyaa kpɛlɩkɩɣ pɩ-taa? (Kiɖe 4:7; 2 Kɔr. 2:11; Gal. 6:1; Yak. 1:13, 14)
Lɔŋ kɩbaŋ weyi Yesu tasɩ ɛ-tɔmkpɛlɩkɩyaa? (Yoh. 13:15; Mat. 23:11; 1 Pɩy. 2:21)
- Kalɩ Yohanɛɛsɩ 17:1-26.
Yesu tɩmɩ ɛ-wayɩ tɩŋɩyaa yɔɔ se “pɛkpɛndɩ nɛ pɛkɛ kʋyʋm.” Pʋ-tɔbʋʋ suwe? (Yoh. 17:11, 21-23; Rom. 13:8; 14:19; Kol. 3:14)


text:
JW.ORG yɔɔ videowaa
Na videowaa ndɩ ndɩ mba pɛwɛ ɖɛ-intɛrnɛɛtɩ lone yɔɔ yɔ. Cɔna yaa kpaɣ wonuu nakʋyʋ yɔɔ Bibl kpɛlɩkʋʋ videowaa mba palɩzaa se pɩwazɩ hɔŋ, piya evelisi nɛ piya yɔ. Na videowaa mba pasɩɣnɩ-ŋ nɛ ŋtɩlɩ Yehowa Aseɣɖe Tɩnaa yɔ.
TƆM SUSUU TƲMƖYƐ
Tɔm susuu kooka ŋga ka-taa Aseɣɖe Tɩnaa fɛyɩ yɔ
—Oostralii
Ða nɛ Yehowa Aseɣɖe Tɩnaa hɔʋ nakʋyʋ ɖɩkʋyaa nɛ ɖiwolo ɖenɖe tɔm susuyaa tɩɖɔɔ yɔ nɛ ɖisusi Bibl taa toovenim tɔm Oostralii ɛjaɖɛ taa poliŋ hɔɔlɩŋ nɩɩyɩ taa.
TƆM SUSUU TƲMƖYƐ
Tɩŋnɩ JW.ORG yɔɔ nɛ ŋsusi Bibl tɔm
Yehowa Aseɣɖe Tɩnaa, evebiya nɛ akpadɩyaa pa-tɩŋa, pɔsɔɔlaa se paɖaɣnɩ ñɔɔzʋʋ pɛ-tɛ intɛrnɛɛtɩ lone se papɩzɩ nɛ patanɩ Kewiyaɣ laŋhɛzɩyɛ tɔm ɛyaa sakɩyɛ.
Ɛzɩma ɖɩkpɛlɩkɩɣnɩ ɛyaa Bibl?
Pasɩm Yehowa Aseɣɖe Tɩnaa ɛjaɖɛ kpeekpe yɔɔ se pɛkpɛlɩkɩɣnɩ Bibl falaa. Cɔnɩ nɛ ŋna ɛzɩma palakɩ yɔ.
Ɛbɛ palakɩ Kewiyaɣ Kpaaŋ taa?
Wolo ña-maɣmaɣ peeɖe nɛ ŋna.
KIGBEƔLIŊ
Video cikpeluu: Pɩnaɣ taa Yehowa Aseɣɖe Tɩnaa kigbeɣliŋ
Na mbʋ pʋyɔɔ ɛyaa miiliyɔɔwaa sakɩyɛ woki ɖe-kigbeɣliŋ taa ɛjaɖɛ kpeekpe yɔɔ yɔ.
KIGBEƔLIŊ
Video cikpeluu: Ajɛɛ kigbeɣluu yɔɔ tɔm
Yehowa Aseɣɖe Tɩnaa lɩzɩɣ lona ndɩ ndɩ kedeŋa kpeekpe yɔɔ nɛ palakɩ a-taa ajɛɛ kigbeɣliŋ. Na mbʋ pʋyɔɔ ɛyaa sakɩyɛ sɔɔlɩ kigbeɣliŋ ɛnɩ ɩ-taa wobu yɔ.
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Video cikpeluu: Kedeŋa kpeekpe yɔɔ Yehowa Aseɣɖe Tɩnaa tɔm susuu tʋmɩyɛ
Na mbʋ pʋyɔɔ pakpakɩɣ ñɩɣtʋ miiliyaarɩwaa sakɩyɛ nɛ palakɩnɩ pa-tʋmɩyɛ kʋnʋmɩŋ sakɩyɛ taa yɔ.
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Video cikpeluu: Le Yehowa Aseɣɖe Tɩnaa lɩɣ liidiye yɔɔ nɛ palakɩnɩ pa-tʋma?
Na ɛzɩma palakɩ sɔɔlɩm haɖɛ nɛ patɩŋɩɣnɩ ɖɔɖɔ nʋmɔŋ lɛɛŋ yɔɔ nɛ paɖʋʋ nesi ɖa-tʋmɩyɛ kedeŋa kpeekpe yɔɔ yɔ.
FILIM
Noa: Ɛ nɛ Ɛsɔ pɔɖɔŋaɣna
FILIM


text:
Kɛdaɣ 69: Halɩbɩɣa Nakɛyɛ Sɩnɩ Namaanɩ
Ŋsɩm ndʋ halɩbɩɣa cikpelaɣ kanɛ kɛwɛɛ kɔyɔɔdʋʋ yɔ? Kɛwɛɛ keheyiɣ halʋ ɛnʋ yɔ Yehowa nayʋ Eliizee tɔm nɛ maamaaci lakasɩ nzɩ Yehowa sɩnɩ-ɩ nɛ ɛla yɔ, sɩ-tɔm. Halʋ ɛnʋ ɛɛsɩŋ Yehowa mbʋ pʋyɔɔ yɔ, ɛtɩkɛ Izrayɛɛlɩ tʋ. Lɛɛlɛɛyɔ sɩŋ nɛ ŋna mbʋ pɩlaba nɛ halɩbɩɣa ŋga kɛwɛɛ halʋ ɛnʋ ɛ-tɛ yɔ.
Halʋ ɛnʋ ɛkɛ Siirii tʋ. Payaɣ ɛ-walʋ se Namaanɩ. Ɛlɛ ñɛkɛ Siirii sɔɔjanaa ñʋʋdʋ. Siirii mba kpanɩ Izrayɛɛlɩ halɩbɩɣa cikpelaɣ kanɛ nɛ powoni se kapɩsɩ Namaanɩ halʋ lɩmɖʋyʋ.
Kʋdɔŋ kɩdɛkɛdʋʋ nakʋyʋ kaakpa Namaanɩ. Payaɣ-kʋ se canatʋ. Halɩ kʋdɔŋ ŋgʋ kɩpɩzɩɣ kʋtɔɔ ɛyʋ nandʋ. Halɩbɩɣa ŋga kɛwɛɛ keheyiɣ Namaanɩ halʋ se: ‘Ye man-tʋ ewobi Yehowa nayʋ cɔlɔ Izrayɛɛlɩ yɔ, ɛ-canatʋ pɩzɩɣ pɩcɛ.’ Pʋwayɩ Namaanɩ nɩɩ se mbʋ halɩbɩɣa ŋga kɔyɔɔdaa.
Namaanɩ ɛɛsɔɔlaa kpem se ɛ-kʋdɔŋ ɛcɛ. Pɩ-yɔɔ etisaa se ewoki Izrayɛɛlɩ. Ɛtalɩ peeɖe lɛ, ewolo Eliizee tɛ. Eliizee tiyi ɛ-lɩmɖʋyʋ se ewolo eheyi Namaanɩ se ewolo nɛ ɛsɔ lɩm Yɔɔrdaŋ Pɔɔ taa tam lʋbɛ. Tɔm ndʋ tɩtɩla Namaanɩ leleŋ, pɩ-yɔɔ ɛtɔm se: ‘Mɛn-tɛ pɔsɩ kɩlɩ weewee Izrayɛɛlɩ pɔsɩ tɩŋa!’ Namaanɩ yɔɔdɩ mbʋ lɛ, ɛkpaɣ nʋmɔʋ se ɛpɩsɩɣ ɛ-tɛ.
Ɛlɛ, ɛ-lɩmɖʋyʋ taa lɛlʋ heyi-i se: ‘Kɩbaɣlʋ, ye Eliizee eeheyi-ŋ se ŋla mbʋ pɩwɛ kaɖɛ yɔ, ŋŋlabɩ-pʋ yaa we? Ɛbɛ yɔɔ ŋŋpɩzɩɣ se ŋwolo ŋsɔ cɛɛkɛ lɩm ɛzɩ ɛyɔɔdʋʋ yɔ?’ Toovenim, Namaanɩ kemsini ɛ-lɩmɖʋyʋ nɛ ɛpɩsɩ ewolo ɛsɔ lɩm Yɔɔrdaŋ Pɔɔ taa tam lʋbɛ. Ɛlabɩ mbʋ lɛ, ɛ-kʋdɔŋ cɛ cɩɖɩ cɩɖɩ!
Namaanɩ taa la leleŋ pɩdɩɩfɛyɩ nɛ ɛpɩsɩ Eliizee cɔlɔ nɛ eheyi-i se: ‘Lɛɛlɛɛyɔ, mentisaa se Izrayɛɛlɩ Ɛsɔ yeke kɛnɩ Ɛsɔ toovenim tʋ tɛtʋ kpeekpe yɔɔ. Ɛlɛ mentendi-ŋ mʋ haɖɛ ɖɩnɛ.’ Peeɖe Eliizee cosaa se: ‘Maamʋʋ-ɖɩ.’ Eliizee nawa se pɩfɛyɩ ɖeu se ɛmʋ haɖɛ nɖɩ mbʋ pʋyɔɔ yɔ, Yehowa wanɩ Namaanɩ kʋdɔŋ. Ɛlɛ Eliizee lɩmɖʋyʋ Gehaazi liu tɛɛ kɔtɔɔnɩ haɖɛ nɖɩ.
Ŋna mbʋ Gehaazi laba yɔ? Namaanɩ ɖɛwa pɩtɛ lɛ, Gehaazi kʋyɩ nɛ ese ɛ-wayɩ nɛ ehiɣ-i. Gehaazi hiɣ-i lɛ, eheyi-i se: ‘Eliizee taabalaa nabɛyɛ kɔm lɛɛlɛɛyɔ se pana-ɩ. Pɩ-yɔɔ etendiɣ-ŋ se ŋcɛlɩ-m ña-haɖɛ taa wondu natʋyʋ nɛ mowona.’ Pɩɩkɛ cɛtɩm. Ɛlɛ Namaanɩ taana se Gehaazi cɛtɩ kɩcɛtʋʋ. Ɛlɩzɩ wondu natʋyʋ nɛ ɛcɛlɩ Gehaazi.
Gehaazi pɩsɩ ɖɩɣa lɛ, Eliizee ñaatɛm naʋ mbʋ ɛlaba yɔ. Yehowa kaatɛmɩ-ɩ heyuu. Pɩ-yɔɔ ɛyɔɔdaa se: ‘Lakasɩ kɩdɛkɛdɩsɩ nzɩ ŋlaba yɔ sɩ-yɔɔ lɛ, Namaanɩ canatʋ kaɣ-ŋ ñɔnʋʋ.’ Nɛ pɩla mbʋ ɖɔɖɔ peeɖe peeɖe!
Ɛbɛ tɔm tʋnɛ tɩkpɛlɩkɩɣ-ɖʋ? Kajalaɣ, pʋpɔzʋʋ ɖiheyi ɛyaa Yehowa tɔm ɛzɩ halɩbɩɣa cikpelaɣ ŋga yɔ. Pɩkaɣ-wɛ sɩnʋʋ pɩdɩɩfɛyɩ. Nabʋlɛ, pʋpɔzʋʋ ɖɩtaawɛ cajayɛ ɛzɩ Namaanɩ ɛɛwɛɣ ɖooo yɔ, ɛlɛ pʋpɔzʋʋ ɖɩña Ɛsɔ sɛyaa. Nɛ nabudozo, ɖɩtaacɛtɩ ɛzɩ Gehaazi yɔ. Bibl kalʋʋ pɩzɩɣ pɩsɩnɩ-ɖʋ nɛ ɖɩkpɛlɩkɩ tɔm sakɩyɛ, yaa we?
2 Awiya 5:1-27.
Tɔm Pɔzʋʋ
- Halɩbɩɣa cikpelaɣ ŋga kɛwɛ kɩlɛmʋʋ yɔɔ cɩnɛ yɔ, ndʋ kɛwɛɛ keheyiɣ halʋ ɛnʋ yɔ?
- Halʋ weyi lɛ kɩlɛmʋʋ yɔɔ? Nɛ ɛbɛ halɩbɩɣa cikpelaɣ kanɛ kacaɣ halʋ ɛnʋ ɛ-tɛ?
- Tɔm ndʋ Eliizee tiyi ɛ-lɩmɖʋyʋ se eheyi Namaanɩ? Ɛbɛ yɔɔ pɩwɩzɩ Namaanɩ?
- Namaanɩ kemsini ɛ-lɩmɖʋyʋ lɛ, ɛbɛ la?
- Ɛbɛ yɔɔ Eliizee kizi Namaanɩ haɖɛ? Ɛlɛ ɛbɛ Gehaazi ñalaba?
- Ɛbɛ talɩ Gehaazi? Nɛ ɛbɛ ɖɩkpɛlɩkɩɣ pɩ-taa?
Tɔm pɔzʋʋ lɛɛtʋ
- Kalɩ 2 Awiya 5:1-27.
Ɛzɩma Izrayɛɛlɩ halɩbɩɣa cikpelaɣ kɩɖaʋ sɩɣnɩ piya evelisi sɔnɔ? (2 Aw. 5:3; Keɣa 8:3; 148:12, 13)
Ɛbɛ yɔɔ pɩwɛ ɖeu se ɖɩwɛɛnɩ Namaanɩ lɩmaɣza alɩwaatʋ ndʋ patasɩɣ-ɖʋ lɔŋ nɩɩyɩ yɔ? (2 Aw. 5:15; Ebr. 12:5, 6; Yak. 4:6)
Eliizee ha kɩɖaʋ ŋgʋ yɔ, kɩwɛ ndɩ nɛ ŋgʋ Gehaazi ñaha-ɖʋ yɔ. Ɛbɛ pɩkpɛlɩkɩɣ-ɖʋ? (2 Aw. 5:9, 10, 14-16, 20; Mat. 10:8; Tʋma 5:1-5; 2 Kɔr. 2:17)


text:
Yehowa Aseɣɖe Tɩnaa kɛ Krɩstʋ ñɩma na?
Ɛɛɛ. Lɩmaɣza wena a-yɔɔ ɖɩkɛ Krɩstʋ ñɩma yɔ, ana yɔ:
Ðɩñakɩ pana se ɖɩnɩɣzɩ ɖeyi ɖeyi Yesu wezuu caɣʋ nɛ ɛ-wɩlɩtʋ.—1 Pɩyɛɛrɩ 2:21.
Ðitisiɣ se Yesu kɛnɩnɩ nʋmɔʋ kʋɖʋmʋʋ ŋgʋ kɩ-yɔɔ ɛyʋ pɩzɩɣ ɛtɩŋna nɛ ehiɣ ñʋʋ yabʋ yɔ nɛ “
Yesu hɩɖɛ wayɩ lɛ, naɖɩyɛ fɛyɩ tataa cɩnɛ se ɖɩya ɛyaa ñʋŋ.”—Tʋma Labʋ 4:12.
Alɩwaatʋ ndʋ nɔɔyʋ pɩsɩɣ Yehowa Aseɣɖe Tʋ lɛ, pamɩyɩsɩɣ-ɩ lɩm Yesu hɩɖɛ taa.—Maatiyee 28:18, 19.
Yesu hɩɖɛ taa ɖɩtɩmɩɣnɩ Ɛsɔ.—Yohanɛɛsɩ 15:16.
Ðitisiɣ ɖɔɖɔ se Yesu kɛnɩnɩ Ñʋʋdʋ yaa weyi Ɛsɔ lɩzaa se ɛwɛɛnɩ ɖoŋ ɛyaa kpeekpe yɔɔ yɔ.—1 Kɔrɛntɩ 11:3.
Ɛlɛ hɔɔlɩŋ sakɩyɛ taa lɛ, ɖɩwɛ ndɩ nɛ Ɛsɔ sɛtʋ agbaa lɛɛna wena payaɣ se Krɩstʋ agbaa yɔ. Ðitisiɣ ndʋ Bibl wɩlɩɣ yɔ tɩ-yɔɔ se Yesu kɛ Ɛsɔ Pɩyalʋ nɛ ɛtɩkɛ Trinita hɔɔlʋʋ nakʋyʋ. (Maarkɩ 12:29) Ðitisiɣ tɔm ndʋ Bibl wɩlɩɣ yɔ, tɩ-yɔɔ se kalɩzaɣ yaa “ciyam” sɩkɩ, Ɛsɔ ɛɛnazɩɣ ɛyaa miŋ sɔsɔŋ nɩɩyɩ taa nɛ pɩtɩpɔzɩ se mba pɛɖɛɣ nɔɔ Ɛsɔ sɛtʋ taa yɔ, pɛwɛɛnɩ hɩla kɩsɛsɛna wena awɩlɩɣ se pakpaɖɩ lalaa yɔ.—Eklesɩyastɩ 9:5; Maatiyee 26:38; Maatiyee 23:8-10.


text:
Kɛdaɣ 36: Sika Neɣye
Ouu! Ɛbɛ samaɣ lakɩ lɛɛlɛɛyɔ mbʋ yɔ? Kaɖiɣni sɛʋ neɣye. Ɛbɛ yɔɔ kalakɩ mbʋ?
Moyizi kpa pʋʋ taa nɛ eetiki lɔŋ lɛ, samaɣ tɔ se: ‘Đɩɩsɩŋ se Moyizi tɔm tɛmnɩ we. Pɩ-yɔɔ lɛ, ɖilu ɛsɔ nɔɔyʋ nɛ ɛɖɛɛ-ɖʋ nɔɔ.’
Peeɖe Moyizi ɖalʋ Aarɔɔnɩ heyi-wɛ se: ‘Pɩwɛ ɖeu, ɩhɔzɩ sika naŋgbacaɣlanaa nɛ ɩkɔnɩ-m.’ Pɔkɔnaa lɛ, Aarɔɔnɩ kpaɣ-wɛ nɛ elu sika neɣye. Nɛ samaɣ tɔ se: ‘Đɛ-Ɛsɔ yɔ, weyi ɛlɩzɩ-ɖʋ Egipiti yɔ.’ Pʋwayɩ lɛ, Izrayɛɛlɩ piya la kazandʋ sɔsɔtʋ nɛ sɩsɛɣ sika neɣye.
Yehowa na mbʋ lɛ, ɛkɔ pana siŋŋ nɛ eheyi Moyizi se: ‘Wolo, tii lɛɛ lɛɛ, samaɣ ɖiɣni labʋ kɩwɛɛkɩm. Kɔsɔ man-paɣtʋ yɔɔ nɛ koluŋuu sika neɣye tɛɛ.’
Moyizi kʋyɩ pʋʋ taa nɛ etii lɛɛ lɛɛ. Ɛñɔtɩnɩ samaɣ lɛ, ɛbɛ ɛnawa? Ɛna samaɣ kaɖiɣni teu hendu nɛ kapaɣ nɛ kɔcɔʋ sika neɣye nɛ kataŋ. Ɛ-hɔyɛ pɩsɩ nɛ ɛlɔ pɛɛ wena a-yɔɔ pama paɣtʋ yɔ nɛ amɩzɩ kpɛdɛɛ. Ɛkpaɣ ɖɔɖɔ sika neɣye ɛñaɣzɩ-ɖɩ miŋ nɛ ɛnaŋ-ɖɩ nɛ ɖɩpɩsɩ mʋlʋm.
Samaɣ labɩ kɩdɛkɛdɩm siŋŋ. Pɩ-yɔɔ Moyizi pɔzɩ abalaa nabɛyɛ se pakpaɣ pa-laɣɖa. Moyizi tɔ se: ‘Ɛyaa kɩdɛkɛdaa mba poluŋ sika neɣye tɛɛ yɔ, pʋpɔzʋʋ pakʋ-wɛ.’ Mba pakʋwa yɔ, pɛkpɛndɩ 3000. Tɔm ndʋ tɩwɩlɩɣ-ɖʋ se pɩwɛɛ se ɖɩñaɣ pana nɛ ɖɩsɛɛ Yehowa yeke na. Đɩtaasɛɛ cɛtɩm ɛsɔnaa.
Egipiti Lɩʋ 32:1-35.
Tɔm Pɔzʋʋ
- Ɛzɩ ŋnaɣ kɩlɛmʋʋ yɔɔ yɔ, ɛbɛ samaɣ ɖiɣni labʋ? Ɛbɛ yɔɔ kalakɩ mbʋ?
- Ɛbɛ yɔɔ Yehowa kɔ pana? Moyizi na samaɣ lakaɣ mbʋ lɛ, ɛbɛ ɛlaba?
- Ɛbɛ Moyizi pɔzɩ abalaa nabɛyɛ se pala?
- Ɛbɛ ɖɩkpɛlɩkɩɣ kɛdaɣ kanɛ ka-taa?
Tɔm pɔzʋʋ lɛɛtʋ
- Kalɩ Egipiti Lɩʋ 32:1-35.
Ɛzɩma kɛdaɣ kanɛ kawɩlɩɣ-ɖʋ se Yehowa tɩsɔɔlɩ se ɖɩsɛɛ-ɩ nɛ ɖɩtɛ ɖɩsɛɛ cɛtɩm ɛsɔnaa? (Egl. 32:4-6, 10; 1 Kɔr. 10:7,11)
Ɛbɛ yɔɔ pɩwɛɛ se ɖɩtaasɔɔ ye ɖɩcaɣ se ɖɩla aleɣya ɛzɩ minziiki teu nɛ payɛ paʋ mbʋ yɔ? (Egl. 32:18, 19; Efɛ. 5:15, 16; 1 Yoh. 2:15-17)
Leevi mba kʋnɩ sika neɣye sɛyaa se palɩzɩ pawɩlɩ se pɔsɔɔlɩ siɣsiɣ wɛtʋ. Ɛzɩma ɖɩpɩzɩɣ ɖɩmaɣzɩnɩ-wɛ? (Egl. 32:25-28; Keɣa 17:26)


text:
Yehowa Aseɣɖe Tɩnaa tisiɣ se Ɛgbɛyɛ Kɩbɩnɖɛ taa takayɩsɩ lɩnɩ Ɛsɔ cɔlɔ?
Ɛɛɛ. Yehowa Aseɣɖe Tɩnaa wɛnɩ tisuu se “takayaɣ kiɖeɖeɣa kpeekpe lɩnɩ Ɛsɔ cɔlɔ.” (2 Timootee 3:
Ɛbɛ yɔɔ pɩpɔzʋʋ Krɩstʋ mba Ɛgbɛyɛ Kɩbɩnɖɛ nɛ Ɛgbɛyɛ Kɩfaɖɛ taa takayɩsɩ?
Fezuu kiɖeɖeu sɩnɩ apostoloo Pɔɔlɩ nɛ ɛma se “Tɔm ndʋ pama-tʋ lɔndaa yɔ, pama-tʋ ti-kpeekpe se pawɩlɩ-ɖʋ tʋ nɛ ɖihiɣ abalɩtʋ nɛ laŋhɛzɩyɛ, nɖɩ Takayaɣ Kiɖeɖeɣa haɣ yɔ, nɛ ɖɩwɛɛnɩ lidaʋ.” (Roma 15:4) Ye mbʋ Ebree Masɩ taa tɔm wazɩɣ-ɖʋ sɔnɔ. Masɩ nzɩ sɩ-taa nɛ caanaʋ taa tɔm ndʋ tɩpɩzɩɣ nɛ tɩsɩnɩ-ɖʋ yɔ nɛ sɩ-taa nɛ lɔŋ tasʋʋ kɩbam ɖɔɖɔ.
Caanaʋ taa tɔm ndʋ tɩwazɩɣ yɔ. Ebree Masɩ taa pɔyɔɔdɩ wondu lɩzʋʋ nɛ ɛzɩma ɛyʋ tɔlɩ kɩdɛkɛdɩm taa yɔ, pɩ-tɔm. Tɔm ndʋ tɩ-tɩlʋʋ sɩɣnɩ-ɖʋ se ɖɩpɩzɩ nɛ ɖihiɣ tɔm pɔzʋʋ pʋnɛ pɩ-yɔɔ cosuu: Le ɖɩlɩnaa? Ɛbɛ yɔɔ ɛyaa sɩkɩ? (Kiɖe Tɛɛ Tɔm 2:7, 17) Pɩtasɩ lɛ, Ebree Masɩ yɔɔdʋʋ ɛzɩma Yehowa Ɛsɔ kaasɩnɩ ɛyaa mba paakatɩ kala wena ɖɩkatɩɣ sɔnɔ nɛ panɩɩ ɖɔɖɔ leleŋ weyi ɖɩnɩɣ sɔnɔ yɔ, pɩ-tɔm.
—Yakubu 5:17.
Lɔŋ tasʋʋ kɩbam. Bibl taa takayɩsɩ nzɩ payaɣ se Aduwa nɛ Eklesɩyastɩ nɛ sɩwɛɛ Ebree Masɩ taa yɔ, sɩ-taa nɛ lɔŋ tasʋʋ kɩbam mbʋ pɩwazɩɣ alɩwaatʋ kpeekpe yɔ. Takayɩsɩ nzɩ, sɩtasɩɣ-ɖʋ lɔŋ pɩlɩɩnɩ mbʋ ɖɩla nɛ ɖihiɣ hɔʋ taa koboyaɣ (Aduwa 15:17), mbʋ pɩpɩzɩɣ nɛ pɩsɩnɩ-ɖʋ nɛ ɖɩwɛɛnɩ lɩmaɣza kɩbana tʋmɩyɛ yɔɔ (Aduwa 10:4; Eklesɩyastɩ 4:6) nɛ ɛzɩma piya evelisi pɩzɩɣ nɛ sihiɣ koboyaɣ si-evebitu alɩwaatʋ taa yɔ (Eklesɩyastɩ 11:9–
12:1).
Pɩtasɩ lɛ, Moyizi paɣtʋ ndʋ tɩwɛ Bibl kajalaɣ takayɩsɩ kagbanzɩ nzɩ payaɣ se Torah yɔ, sɩ-taa yɔ, tɩ-taa tazʋʋ wazɩɣ-ɖʋ pɩdɩɩfɛyɩ. Pɩkɛ toovenim se pɩtɩkɛ Krɩstʋ ñɩma paha paɣtʋ ndʋ, ɛlɛ paɣtʋ kila wena awɛ tɩ-taa yɔ, apɩzɩɣ awazɩ-ɖʋ nɛ asɩnɩ-ɖʋ nɛ ɖihiɣ koboyaɣ ɖe-wezuu caɣʋ taa.


text:
Yehowa Aseɣɖe Tɩnaa pɔzʋʋ hɔɔlʋʋ hiu ŋgʋ haɖɛ na?
Aayɩ, Yehowa Aseɣɖe Tɩnaa ɩɩpɔzʋʋ hɔɔlʋʋ hiu ŋgʋ haɖɛ. Sɔɔlɩm haɖɛ yekina nɛ ɖa-tʋmɩyɛ ɖɛɣnɩ ɛzɩdaa. Mba palakɩ sɔɔlɩm haɖɛ nɖɩ yɔ, paawɩlɩɣ lalaa mbʋ peɖiɣni haʋ yɔ. Ɛbɛ payaɣ se hɔɔlʋʋ hiu ŋgʋ haɖɛ? Nɛ ɛbɛ yɔɔ Yehowa Aseɣɖe Tɩnaa ɩɩpɔzʋʋ hɔɔlʋʋ hiu ŋgʋ haɖɛ?
Paɣtʋ ndʋ paaha caanaʋ taa Izrayɛɛlɩ samaɣ yɔ, tɩ-taa natʋyʋ pɔzaɣ se paa Izrayɛɛlɩ pɩɣa ŋga lɛ, katayɩ ka-ñɩm taa tam hiu nɛ kakpaɣ hɔɔlʋʋ kʋɖʋmʋʋ nɛ kaha. Hɔɔlʋʋ ŋgʋ payaɣ se hɔɔlʋʋ hiu ŋgʋ haɖɛ. Ɛlɛ Bibl yɔɔdʋʋ kpayɩ kpayɩ se Moyizi paɣtʋ ndʋ tɩsɩ tɩnaɣ nɛ pɩkpɛndɩnɩ tɩ-taa ndʋ tɩpɔzaɣ hɔɔlʋʋ hiu ŋgʋ haɖɛ yɔ, nɛ pʋyɔɔ lɛ, pɩtɩpɔzɩ se Krɩstʋ ñɩma ɩtasɩ tɩ-yɔɔ ɖɔm.
Yehowa Aseɣɖe Tɩnaa ɩɩpɔzʋʋ hɔɔlʋʋ hiu ŋgʋ haɖɛ yaa paapɔzʋʋ liidiye, ɛlɛ ɛzɩ kajalaɣ Krɩstʋ ñɩma kaalabʋ yɔ, patɩŋɩɣnɩ nʋmɔŋ naalɛ yɔɔ nɛ palakɩ pɛ-Ɛsɔ sɛtʋ tʋmɩyɛ: pa-maɣmaɣ palakɩ Ɛsɔ sɛtʋ tʋma nɛ paapɔzʋʋ se pɛhɛyɩ-wɛ nɛ palakɩ ɖɔɖɔ sɔɔlɩm haɖɛ.
Ðɩɖɔŋ lɔŋ weyi Bibl tasɩɣ Krɩstʋ mba yɔ, ɩ-yɔɔ se: “Paa weyi lɛ ɛha ɛzɩ ɛmaɣzʋʋ ɛ-taa yɔ, pɩtaakɛnɩ laŋɩyɛ lɩʋ yaa kɩjɛyʋʋ; mbʋ yɔ: Ɛsɔ sɔɔlɩ weyi ɛhaɣ nɛ laŋɩyɛ leleŋ yɔ.”


text:
Yehowa Aseɣɖe Tɩnaa kaɖɩɣnɩ lalaa Ɛsɔ sɛtʋ na?
Ɛzɩ Bibl pɔzʋʋ yɔ, ‘
ɖɩɖʋʋ hɩɖɛ paa anɩ,’ paa tisuu mbʋ ɛwɛna yɔ (1 Pɩyɛɛrɩ 2:17) Ajɛɛ naayɛ taa Yehowa Aseɣɖe Tɩnaa talɩ kudokiŋ sakɩyɛ. Ɛlɛ ɖɩɩñɩkɩɣ politiki laɖaa yɔɔ yaa paɣtʋ lɩzɩyaa yɔɔ se pekizini lalaa pɛ-Ɛsɔ sɛtʋ tʋmɩyɛ yaa papasɩ waɖɛ nɖɩ pɛwɛna yɔ. Ðɩɩñɩkɩɣ pɔ-yɔɔ ɖɔɖɔ se palɩzɩ paɣtʋ ndʋ tɩñɩkɩɣ lalaa yɔɔ se pe-wezuu caɣʋ nɛ pe-tisuu ɩwɛɛ ɛzɩ ɖa yɔ. Pɩtasɩ lɛ, ɖɩɩkaɖɩɣnɩ lalaa Ɛsɔ sɛtʋ ɛzɩ ɖa ɖɔɖɔ ɖɩsɔɔlʋʋ se pataakaɖɩnɩ ɖɛ-Ɛsɔ sɛtʋ yɔ.—Maatiyee 7:12.


text:
Wiɖiyi kʋñɔmɩŋ kaɣ tɛm na?
Ŋmaɣzɩɣ se . . .
ɛɛɛ, ɩkaɣ tɛm na?
aayɩ, ɩwɛɣ mbʋ tam?
yaa ŋmaɣzɩɣ se pɩtɔma ɩkaɣ tɛm?
NDƲ BIBL YƆƆDƲƲ YƆ
“Ɛsɔ . . . kaɣ hɩzʋʋ pɛ-ɛzɩdaa ɛzɩtɛɣlɩm kpeekpe, nɛ sɩm ɛɛtasɩɣ wɛʋ; nɛ paatasɩɣ wiu, paatasɩɣ kubusi mabʋ, kʋñɔŋ ɛɛtasɩɣ wɛʋ.”—Natʋ 21:3, 4, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ TƖWAZƖ-Ŋ?
Tɩsɩɣnɩ-ŋ nɛ ŋnɩɩ pɩ-taa se kʋñɔmɩŋ weyi ɩ-taa ɖɩwɛɛ yɔ, pɩtɩkɛ Ɛsɔ cɔlɔ ɩlɩnaa.—Yakubu 1:13.
Alɩwaatʋ ndʋ ŋkɔŋ nɛ ŋnɩɩ pɩ-taa se Ɛsɔ nɩɣ ɖa-wɩzasɩ, paa kʋñɔŋ ŋgʋ kɩ-taa lɛ, pɩhɛzɩɣ ña-laŋɩyɛ siŋŋ.—Zekariya 2:12.
Pɩtasɩ lɛ pɩhaɣ-ŋ lidaʋ se kʋñɔmɩŋ tɩŋa payɩ kaɣ tɛm.—Keɣa 36:9-11.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ, ɖɩyɔɔdɩ lɩmaɣza naalɛ ɖeke tɔm:
Yehowa tɩsɔɔlɩ kʋñɔmɩŋ nɛ mulum. Ŋtɔzʋʋ ɛzɩma pɩlakaɣ Yehowa alɩwaatʋ ndʋ panazaɣ ɛ-samaɣ yɔ? Bibl tɔŋ se pɩlakaɣ-ɩ pʋtɔdɩyɛ alɩwaatʋ ndʋ ɛ-samaɣ kaawɛ “ko-koyindinaa nesi tɛɛ” yɔ.—Tɔm Hʋyaa 2:18, Takayaɣ kiðeðea verbum bible.
Ɛsɔ taa wɩɣnɩ mba paɖʋʋ lalaa wɩzasɩ yɔ. Halɩ Bibl tɔŋ se ɛ-taa kpɛndɩɣnɩ “nesi nzɩ sɩkpɛdɩɣ calɩm ɖulum yɔ”.—Aduwa 6:16, 17.
Ɛsɔ maɣzɩɣ ɖa-taa paa anɩ ɛ-yɔɔ. Pɩtɩkɛ ɖe-ɖeke ɖɩsɩmnɩ ‘ɖa-kʋñɔmɩŋ nɛ ɖa-kʋdɔmɩŋ.’ Yehowa ɖɔɖɔ sɩmɩ-ɩ!—4 Awiya 6:29, 30.
Pɩsaɣ pazɩ Yehowa kaɣ tɩŋnʋʋ e-kewiyaɣ yɔɔ nɛ ɛla nɛ paa anɩ ɛ-kʋñɔŋ sɩɩ tɩnaɣ. (Maatiyee 6:9, 10) Ɛlɛ pʋcɔ nɛ alɩwaatʋ ndʋ tɩtalɩ lɛ, ɛwɛɛ nɛ ɛhɛzɩɣ mba pataɣ-ɩ liu yɔ pa-laŋa.—Tʋma 17:27; 2 Kɔrɛntɩ 1:3, 4.
MAƔZƖ TƆM TƲNƐ TƖ-YƆƆ
Ɛbɛ yɔɔ Ɛsɔ yeba se kʋñɔmɩŋ ɩwɛɛ?
Bibl cosi tɔm tʋnɛ tɩ-yɔɔ ROMA 5:12 nɛ 2 PƖYƐƐRƖ 3:9 taa.


text:
Kɛdaɣ 96: Yesu Waɣ Kʋdɔndɩnaa
Yesu wokaɣ ɛjaɖɛ hɔɔlɩŋ ndɩ ndɩ taa lɛ, ɛwaɣaɣ kʋdɔndɩnaa. Maamaaci lakasɩ nzɩ sɩ-tɔm yɛlɩ ageeta nɛ tɛtʋ ndɩ ndɩ taa, nɛ ɛyaa kɔnɩ-ɩ kaakalasɩ, yʋlʋmaa, tandamaa nɛ kʋdɔndɩnaa lɛlaa sakɩyɛ. Nɛ Yesu la nɛ pa-tɩŋa pɔ-yɔɔ cɛ.
Yohanɛɛsɩ mɩyɩsɩɣ Yesu lɩm tɛɛ yɔ, pɩɖɛ pɩnzɩ naadozo yɔɔ. Yesu heyi ɛ-apostoloowaa se pɩsaɣ pazɩ ɛkpaɣ Yerusalɛm nɛ peeɖe pakaɣ-ɩ kʋʋ. Pʋwayɩ lɛ, ɛnʋ fe nɛ ɛlɩɩ sɩɖaa taa. Ɛlɛ, pʋcɔ nɛ pɩtalɩ mbʋ lɛ, Yesu wɛɛ nɛ ɛwaɣ kʋdɔndɩnaa.
Yesu wɛɛ ɛwɩlɩɣ tɔm Sabaatɩ wiye. Sabaatɩ kaakɛ Yuda mba kɩyakʋ kɩhɛzʋʋ. Halʋ weyi ŋnaɣ kɩlɛmʋʋ yɔɔ cɩnɛ yɔ, ɛɛkɛ kʋdɔndʋ sɔsɔ. Pɩlabɩ pɩnzɩ 18 yɔ, ɛɛpama nɛ ɛtaapɩzɩɣ kpem se ɛsɩŋ yiɣ yiɣ. Nɛ Yesu tɩnɩ ɛ-yɔɔ nesi nɛ halʋ tɩkʋyɩ nɛ ɛsɩŋ yiɣ yiɣ. Ɛ-yɔɔ cɛba!
Nɛ pɩwɩzɩ Ɛsɔ sɛtʋ agbaa ñʋndɩnaa. Pa-taa lɛlʋ kalɩɣ samaɣ nɛ ɛtɔŋ se: ‘Kɩyakɩŋ loɖo wɛɛ se pala tʋmɩyɛ, ɩkɔɔ kɩyakɩŋ ɛnɩ ɩ-taa nɛ pawaa-mɩ . Ɩtaakɔɔ Sabaatɩ wiye!’
Nɛ Yesu cosi se: ‘Ɛyaa kɩdɛkɛdaa mɩ. Mɩ-taa anɩ ɛɛhɔzʋʋ ɛ-kpaŋaɣ laŋaɣ tɛɛ se ewoni nɛ ɛñɔzɩ-kɛ lɩm Sabaatɩ wiye? Nɛ halʋ pʋtɔdɩyɛ tʋ ɛnɛ, ɛɛhɩnɩ kʋdɔŋ pɩnzɩ 18 yɔ, pɩtaamʋna se pawaa-ɩ Sabaatɩ wiye yaa we?’ Yesu cosi mbʋ lɛ, fɛyɛ kpa ɛyaa kɩdɛkɛdaa mba.
Pɩkɔm pituzini ɛzɩdaa lɛ, Yesu nɛ ɛ-apostoloowaa pakpaɣ nʋmɔʋ se powoki Yerusalɛm. Palɩnɩ Yeriko tɛtʋ taa se pɛɖɛɣ lɛ, yʋlʋmaa naalɛ nabɛyɛ nɩɩ Yesu taŋ. Yʋlʋmaa mba paacaɣ nʋmɔʋ nɔɔ nɛ pasʋlʋmʋʋ. Panɩ Yesu taŋ lɛ, pasʋʋ kubusi mabʋ yɔɔ nɛ pɔtɔŋ se: ‘Yesu, sɩnɩ-ɖʋ!’
Yesu yaa yʋlʋmaa mba nɛ ɛpɔzɩ-wɛ se: ‘Ɛbɛ ɩsɔɔlaa se malabɩ-mɩ?’ Pocosi-i se: ‘Kɩbaɣlʋ ɖɩcaɣ se ŋla nɛ ɖɛ-ɛza kuli.’ Yesu tukuni pɛ-ɛza nɛ pɛ-ɛza tikuluu nɛ papaɣzɩ naʋ. Ŋsɩm mbʋ pʋyɔɔ Yesu lakaɣ maamaaci lakasɩ nzɩ yɔ? Mbʋ pʋyɔɔ yɔ, ɛsɔɔlɩ ɛyaa nɛ ɛñɩnɩɣ se pɛwɛnɩ tisuu ɛ-yɔɔ. Nɛ pɩ-yɔɔ lɛ, ɖɩpɩzɩɣ ɖɩtaa liu se ɛpɩsɩɣ wiyaʋ lɛ, nɔɔyʋ ɛɛkaɣ hɩnʋʋ kʋdɔŋ tɛtʋ yɔɔ.
Maatiyee 15:30, 31; Luka 13:10-17; Maatiyee 20:29-34.
Tɔm Pɔzʋʋ
- Yesu wokaɣ ɛjaɖɛ hɔɔlɩŋ ndɩ ndɩ taa lɛ, ɛbɛ ɛlakaɣ?
- Pamɩyɩsɩ Yesu lɩm tɛɛ pɩla pɩnzɩ naadozo lɛ, suwe eheyi ɛ-apostoloowaa?
- Ɛyaa mba lɛ kɩlɛmʋʋ yɔɔ? Ɛbɛ Yesu labɩ halʋ ɛnʋ yɔ?
- Ɛbɛ yɔɔ tɔm ndʋ Yesu cosi Ɛsɔ sɛtʋ agbaa ñʋndɩnaa yɔ, piyebi nɛ fɛyɛ kpa-wɛ?
- Yesu nɛ ɛ-apostoloowaa palɩnɩ Yeriikoo lɛ, ɛbɛ Yesu labɩ yʋlʋmaa naalɛ mba paawɛɛ pasʋlʋmʋʋ nʋmɔʋ nɔɔ yɔ?
- Ɛbɛ yɔɔ Yesu lakaɣ maamaaci lakasɩ?
Tɔm pɔzʋʋ lɛɛtʋ
- Kalɩ Maatiyee 15:30, 31.
Ɛzɩma Yesu Lɩzɩ Yehowa ɖoŋ nɛ ɛwɩlɩ? Nɛ ɛzɩma mbʋ mbʋ ɛlaba yɔ, pɩsɩɣnɩ-ɖʋ nɛ ɖɩnɩɩ mbʋ Yehowa ɖʋwa se ɛlakɩ-ɖʋ ɛjaɖɛ kɩfaɖɛ taa yɔ, pɩ-taa? (Keɣa 36:29; Iz. 33:24)
- Kalɩ Luka 13:10-17.
Yesu labʋ maamaaci lakasɩ sɔsɔsɩ Sabaatɩ wiye yɔ, ɛzɩma pɩwɩlɩɣ-ɖʋ hɛzʋʋ mbʋ ɛkaɣ kɔnʋʋ pɩnzɩ kudoku kewiyaɣ ŋga ɛkaɣ tɔɔʋ yɔ, ka-taa? (Luka 13:10-13; Keɣa 45:9; Mat. 12:8; Kol. 2:16, 17; Natʋ 21:1-4)
- Kalɩ Maatiyee 20:29-34.
Ɛzɩma kɛdaɣ kanɛ kawɩlɩɣ se paa pɩɩɖɔkɩnɩ-ɩ sakɩyɛ yɔ, Yesu sɩɣaɣnɩ ɛyaa? Nɛ lɔŋ weyi ɖɩkpɛlɩkɩɣ pɩ-taa? (Wp. 15:7; Yak. 2:15, 16; 1 Yoh. 3:17)


text:
‘Duwá Dedi Nu, Na Kɛ́ Mɔ Anyɩnlɩ Wʋ Yɩ’
Wulomi azogyiamaa bezialɩ bɔhɔlɩ mɔɔ bɛásɩkɛ Gyelusalamɩ. Ɩyɛlɩ ɛzɩzɩbɛ ɩmanlɩ mmusunwa anwɩ̃ be mɔɔ bɛdɩ ahilisinyiamaa kɛɛ bekezi pɔkɔ be. Asʋ̃ nɩ bekediye Gyisɛsɩ yɩ odwokɔ na bɛayiaki nninyeni mɔ ɩwɔ bɛ mɛda nɩ a? Nɩ́ pɔkɔ mɔɔ bekezi nɩ ikehile kɛ bekenyia nnwʋanlɩ anzɛnyɩɩ bokowu. Ɔzɔ vidiyo eyi ikile kɛɛ, ndwokɔ mɔ izizili wɔ tɩɩtɩɩ mmɩlɩ nu mɔɔ bɛhɛlɛ yɩ wɔ Bayɩbʋlʋ yɩ nu nɩ ɩdɩ nɔhʋanlɛ. Nɔhʋanlɛ nu nɩ, ɔkɔnwʋ kʋ̃nɛ wɔ vidiyo eyi nu; Nansʋ̃, mɛyɩ yɛáhilɛ kɛɛ ɩdɩ dɩyɛ baaba, mfomi ikile mɔɔ izizili petee wɔ Kilisinyiamaa mɔ beli bɔmʋnlɩ yɩ nɩ bɛ mmɩlɩ yɩ zʋ.


text:
Kɛdaɣ 109: Pɩyɛɛrɩ Wobi Kɔɔrnɛɛyɩ Tɛ
Apostoloo Pɩyɛɛrɩ sɩŋnɩ peeɖe yɔ. Nɛ ɛ-taabalaa nabɛyɛ wɛnɩ ɛ-wayɩ mbʋ yɔ. Ɛlɛ, ɛbɛ yɔɔ abalʋ ɛnʋ yɔ eluŋ Pɩyɛɛrɩ tɛɛ? Pɩɩpɔzaa se ɛla mbʋ yaa we? Ŋsɩm abalʋ ɛnʋ?
Payaɣ abalʋ ɛnʋ se Kɔɔrnɛɛyɩ. Ɛkɛ Room sɔɔjanaa taa sɔsɔ nɔɔyʋ. Kɔɔrnɛɛyɩ taatɩlɩ Pɩyɛɛrɩ, ɛlɛ paa mbʋ peheyi-i se ɛyaa-ɩ nɛ ɛkɔɔ ɛ-ɖɩɣa taa. Yele ɖɩna mbʋ pʋyɔɔ yɔ.
Yesu wayɩ tɩŋɩyaa kajalaɣ ñɩma kaakɛ Yuda mba. Ŋgʋ Kɔɔrnɛɛyɩ ñataakɛ Yuda tʋ. Ɛlɛ ɛɛsɔɔlɩ Ɛsɔ nɛ ɛtɩmɩɣnɩ-ɩ ɖoŋ ɖoŋ nɛ ɛlakɩ samaɣ kʋjɔŋ sakɩyɛ. Kɩyakʋ nakʋyʋ, Ɛsɔ tiyiyu nɔɔyʋ lɩɩ ɛ-yɔɔ wɩsɩ wɛlʋʋ nɛ eheyi-i se: ‘Ñɔ-tɔm kɛdɩnɩ Ɛsɔ nɛ ɛkaɣ cosuu ña-adɩma yɔɔ. Tiyi ɛyaa nabɛyɛ Yopee nɛ payaa abalʋ weyi payaɣ se Pɩyɛɛrɩ yɔ. Ɛwɛ Siimɔɔ ɖɩɣa taa teŋgu cɔlɔ.’
Kɔɔrnɛɛyɩ caŋ ɛkʋsɩ ɛ-ɛyaa nabɛyɛ nɛ etiyi-wɛ se pɛɖɛɛ pañɩnɩ Pɩyɛɛrɩ. Tɛʋ kifemuu, ɛyaa mba pɔkɔm pɔñɔtɩnɩ Yopee lɛ, Pɩyɛɛrɩ kaawɛ Siimɔɔ ɖɩɣa ñʋʋ taa. Peeɖe Ɛsɔ laba nɛ Pɩyɛɛrɩ na pɩsaʋ sɔsɔʋ nakʋyʋ, kɩlɩnɩ ɛsɔdaa nɛ kitii tataa. Nɛ kɩ-taa nɛ kpɩna ndɩ ndɩ. Nɛ Ɛsɔ paɣtʋ taa lɛ, kpɩna ana pɩtaamʋna se pɔtɔɔ-yɛ mbʋ pʋyɔɔ yɔ afɛyɩ kele kele. Peeɖe nɔɔ nakɛyɛ tɔm se: ‘Pɩyɛɛrɩ! Kʋyɩ nɛ ŋkʋ nɛ ŋtɔɔ.’
Ɛlɛ Pɩyɛɛrɩ cosi se: ‘Pɩlɩ! Wiɖiyi mantɩtɔɔ kʋzɔɔtʋ pʋyʋ.’ Peeɖe nɔɔ ŋga keheyi Pɩyɛɛrɩ se: ‘Taayaɣ mbʋ Ɛsɔ tɔm se pɩwɛ kele kele yɔ se kʋzɔɔtʋ pʋyʋ.’ Pɩla mbʋ tam nabudozo. Alɩwaatʋ ndʋ Pɩyɛɛrɩ kaawɛɛ ɛmaɣzɩɣ se ɛnɩɩ mbʋ pɩlaba yɔ pʋ-tɔbʋʋ lɛ, ɛyaa mba Kɔɔrnɛɛyɩ kaatiyaa yɔ, patalɩ ɖɩɣa taa nɛ pɔpɔzɩ Pɩyɛɛrɩ yɔɔ.
Pɩyɛɛrɩ tii ɛyaa mba pɔ-cɔlɔ nɛ eheyi-wɛ se: ‘Ma lɛ weyi ɩñɩnɩɣ yɔ. Ndʋ kɔnɩ-mɩ?’ Ɛyaa mba pɛkɛdɩ se Ɛsɔ tiyiyu nɔɔyʋ heyi Kɔɔrnɛɛyɩ se etiyi nɛ payaa Pɩyɛɛrɩ. Pɩyɛɛrɩ tisi nɛ ɛtɩŋ-wɛ. Tɛʋ fema lɛ, Pɩyɛɛrɩ nɛ ɛ-taabalaa nabɛyɛ pakʋyɩ nɛ pɛɖɛɛ Sezaaree, Kɔɔrnɛɛyɩ tɛ.
Alɩwaatʋ ndʋ lɛ, Kɔɔrnɛɛyɩ kaakpeɣli ɛ-ñɩma nɛ ɛ-taabalaa nɛ pacaɣ paɖaŋ-wɛ. Pɩyɛɛrɩ talaa nɛ ɛsʋʋ lɛ, Kɔɔrnɛɛyɩ kʋyɩ nɛ ɛkatɩ-ɩ nɛ eluŋ ɛ-tɛɛ ɛzɩ ŋnaɣ kɩlɛmʋʋ yɔɔ yɔ. Ɛlɛ Pɩyɛɛrɩ heyi-i se: ‘Kʋyɩ, ma ɖɔɖɔ mɛnkɛ ɛyʋ na.’ Toovenim Bibl wɩlɩɣ se pɩfɛyɩ ɖeu se ɖiluŋ nɛ ɖɩsɛɛ ɛyʋ lɛlʋ ɛzɩ pɛsɛɣ Ɛsɔ yɔ. Yehowa yeke pɩwɛɛ se ɖɩsɛɛ mbʋ.
Pʋwayɩ lɛ, Pɩyɛɛrɩ susi tɔm mba pekpeɣli peeɖe yɔ nɛ ɛtɔ se: ‘Manaɣ se Ɛsɔ mʋʋ ɛyaa mba payɩ pɔsɔɔlaa se pɛsɛɛ-ɩ yɔ.’ Ɛwɛɛ ɛyɔɔdʋʋ mbʋ lɛ, Ɛsɔ tiyini e-fezuu kiɖeɖeu nɛ ɛyaa mba papaɣzɩ yɔɔdʋʋ kʋnʋmɩŋ lɛɛŋ. Pɩɖɩɣzɩ Yesu tɔmkpɛlɩkɩyaa Yuda ñɩma, mba pa nɛ Pɩyɛɛrɩ paakɔma yɔ. Mbʋ pʋyɔɔ yɔ, paamaɣzaɣ se Yuda mba yeke tɔm kaakɛdɩnɩnɩ Ɛsɔ. Peɖiɣzini se ye mbʋ, Ɛsɔ ɛɛkɛyɩɣ ɛyaa nabɛyɛ se pakɩlɩ weewee lɛlaa. Ɛsɔ tɩsɔɔlɩ nabɛyɛ nɛ pɩkɩlɩ lɛlaa po-tomnaɣ tɔlɩm yɔɔ. Pɩfɛyɩ ɖeu se ɖa-tɩŋa ɖɩtɔzʋʋ tɔm ndʋ tɩ-yɔɔ?
Tʋma 10:1-48; 11:1-18; Natʋ 19:10.
Tɔm Pɔzʋʋ
- Abalʋ weyi luŋ kɩlɛmʋʋ yɔɔ mbʋ yɔ?
- Tɔm ndʋ Ɛsɔ tiyiyu nɔɔyʋ heyi Kɔɔrnɛɛyɩ?
- Pɩyɛɛrɩ kaawɛ Siimɔɔ ɖɩɣa ñʋʋ taa Yopee lɛ, ɛbɛ Ɛsɔ laba nɛ ɛna?
- Ɛbɛ yɔɔ Pɩyɛɛrɩ heyi Kɔɔrnɛɛyɩ se pɩtɩmʋna se eluŋ nɛ ɛsɛɛ-ɩ ɛzɩ Ɛsɔ yɔ?
- Ɛbɛ yɔɔ pɩɩɖɩɣzɩ Yesu tɔmkpɛlɩkɩyaa Yuda mba mba paatɩŋ Pɩyɛɛrɩ wayɩ yɔ?
- Lɔŋ kɩbaŋ weyi pʋmʋnaa ɖɩkpɛlɩkɩ kɛdaɣ kanɛ ka-taa?
Tɔm pɔzʋʋ lɛɛtʋ
- Kalɩ Tʋma 10:1-48.
Tɔm ndʋ Pɩyɛɛrɩ yɔɔdɩ Tʋma 10:42 taa yɔ, ɛbɛ tɩwɩlɩɣ Kewiyaɣ laŋhɛzɩyɛ tɔm susuu tʋmɩyɛ yɔɔ? (Mat. 28:19; Mk.13:10; Tʋma 1:8)
- Kalɩ Tʋma 11:1-18.
Pɩyɛɛrɩ kɔm eɖiɣzini Yehowa lɩmaɣza mba patɩkɛ Yuda mba yɔ, pɔ-yɔɔ lɛ, wɛtʋ kɩbandʋ ndʋ ɛwɩlaa? Nɛ ɛzɩma ɖɩpɩzɩɣ ɖɩmaɣzɩnɩ-ɩ? (Tʋma 11:17, 18; 2 Kɔr. 10:5; Efɛ. 5:17)


text:
Kɛdaɣ 14: Ɛsɔ Takɩ Abraham
Ŋsɩm mbʋ Abraham wɛɛ ɛlakɩ kɛlɛmʋʋ yɔɔ cɩnɛ yɔ? Ɛɖɔkɩ sɩɣa nɛ pɩwɛ ɛzɩ ɛcaɣ kʋʋ ɛ-pɩyalʋ. Ɛbɛ yɔɔ ɛcaɣ labʋ mbʋ? Pʋcɔ nɛ ɖɩnɩɩ pɩ-taa lɛ, yele nɛ ɖɩcalɩ naʋ ɛzɩma Abraham nɛ Saara palʋlɩ pa-pɩyalʋ yɔ.
Tɔzɩ se Ɛsɔ kaaheyi-wɛ se pakaɣ lʋlʋʋ pɩɣa. Ɛlɛ nɔɔyʋ taamaɣzɩ se pɩkaɣ labʋ mbʋ, mbʋ pʋyɔɔ yɔ, Abraham nɛ Saara paakpadɩyaa. Ɛlɛ, Abraham ñetisaa se Ɛsɔ pɩzɩɣ ɛla mbʋ ɛyaa maɣzɩɣ se pɩɩpɩzɩɣ pɩla yɔ. Ŋsɩm mbʋ pɩlabɩ pʋwayɩ yɔ?
Ɛsɔ heyi-wɛ mbʋ pɩtɛ lɛ, pacaɣ pɩnaɣ kiya. Abraham ɛɛwɛnɩ pɩnzɩ 100 nɛ Saara ñɛwɛɛnɩ pɩnzɩ 90 lɛ, palʋlɩ abalɩbɩɣa nɛ payaa-kɛ se Izaakɩ. Ɛsɔ labɩ ndʋ ɛɛyɔɔdaa yɔ!
Ɛlɛ Izaakɩ kɔm nɛ ɛpaɣlɩ lɛ, Yehowa takɩ Abraham. Ɛsɔ yaa-ɩ se: ‘Abraham!’ Nɛ Abraham ñocosi se: ‘Ma yɔ!’ Peeɖe Ɛsɔ heyi-i se: ‘Kpaɣ ña-pɩyalʋ, ña-pɩyalʋ ɛgbamɩyɛ Izaakɩ nɛ ŋkpa pʋʋ ŋgʋ mawɩlɩɣ-ŋ yɔ, kɩ-taa. Ŋtakɩ peeɖe lɛ, ŋkʋ-ɩ nɛ ŋla-m ɩ.’
Pɩtʋʋ fɛyɩ se tɔm ndʋ tɩtaala Abraham leleŋ, mbʋ pʋyɔɔ yɔ, ɛsɔɔlɩ ɛ-pɩyalʋ pɩdɩɩfɛyɩ. Nɛ tɔzɩ se, Ɛsɔ kaaheyi Abraham se e-piya kaɣnɩ caɣʋ Kanaŋ tɛtʋ taa. Ɛlɛ ye Izaakɩ ɛsɩba yɔ, tɔm ndʋ tɩɩpɩzɩɣ tɩtasɩ labʋ? Abraham taanɩɩ tɔm ndʋ tɩ-taa camɩyɛ ɛlɛ, ɛñam Ɛsɔ.
Patalɩ pʋʋ taa lɛ, Abraham hɔkɩ Izaakɩ nɛ ɛhɩzɩ-ɩ kɩlaʋ pɩyɛ nɖɩ ɛmawa yɔ, ɖɩ-yɔɔ. Peeɖe ɛlɩzɩ sɩɣa se ɛkʋʋ ɛ-pɩyalʋ. Ɛlɛ, alɩwaatʋ ndʋ tɩ-taa keekee Ɛsɔ tiyiyu ya-ɩ se: ‘Abraham, Abraham!’ Nɛ Abraham cosi se: ‘Ma yɔ!’
Ɛsɔ heyi-i se: ‘Taakʋ ña-pɩɣa, taalabɩ-kɛ kɩdɛkɛdɩm nabʋyʋ. Lɛɛlɛɛyɔ manawa se ŋwɛnɩ tisuu, mbʋ pʋyɔɔ yɔ ŋtisaa se ŋha-m ña-pɩyalʋ ɛgbamɩyɛ.’
Abraham tisuu ɛɛpaɣlaa siŋŋ! Ɛɛnawa se Ɛsɔ pɩzɩɣ ɛla pɩtɩŋa nɛ ɛɛwɛnɩ tisuu se Yehowa pɩzɩɣ efezi Izaakɩ. Ɛlɛ, Ɛsɔ taasɔɔlɩ se Abraham ɛkʋ Izaakɩ. Mbʋ labɩna nɛ Ɛsɔ la nɛ pɩlɛɣtɩ ɛyaʋ nakʋyʋ hɔɖʋʋ tɛɛ pɔ-cɔlɔ peeɖe. Ɛsɔ heyi Abraham se ɛkpa-kʋ nɛ ɛlaa-kʋ ɛ-pɩyalʋ lone taa.
Kiɖe Tɛɛ Tɔm 21:1-7; 22:1-18.
Tɔm Pɔzʋʋ
- Ɛbɛ Ɛsɔ tɔm se ɛkaɣ labʋ Abraham? Nɛ ɛzɩma Ɛsɔ laba ndʋ ɛɛyɔɔdaa yɔ, tɩ-yɔɔ?
- Ɛzɩ ŋnaɣ kɩlɛmʋʋ yɔɔ yɔ, ɛzɩma Ɛsɔ takɩ Abraham?
- Ɛbɛ Abraham laba paa ɛtaanɩɣ Ɛsɔ paɣtʋ taa camɩyɛ yɔ?
- Abraham lɩzɩ sɩɣa se ɛkʋʋ ɛ-pɩyalʋ lɛ, ɛbɛ pʋdʋ laba?
- Abraham tisuu ɛɛwɛ ɛzɩma?
- Ɛbɛ Ɛsɔ ha Abraham se ɛlaa ɛ-pɩyalʋ lone taa? Ɛzɩma Ɛsɔ laba nɛ ɛha-ɩ pʋ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 21:1-7.
Ɛbɛ yɔɔ Abraham pɛlɩ ɛ-pɩyalʋ kɩyakʋ lutozo ŋgʋ wiye? (Kiɖe 17:10-12; 21:4)
- Kalɩ Kiɖe Tɛɛ Tɔm 21:1-18.
Ɛzɩma Izaakɩ luzi ɛ-tɩ ɛ-caa Abraham tɛɛ? Ti-luzuu mbʋ pɩsɩŋnɩ nɔɔyʋ ti-luzuu, anɩ pʋdʋ? (Kiɖe 22:7-9; 1 Kɔr. 5:7; Fil. 2:8, 9)


text:
Kɛdaɣ 70: Yoonaasɩ nɛ Kpakpayaɣ Sɔsaɣ
Cɔnɩ abalʋ ɛnʋ yɔ lɩm taa, pɩtɔɔ-ɩ yaa we? Kpakpayaɣ ŋga yɔ, kacaɣ-ɩ libu. Ŋsɩm abalʋ ɛnʋ yaa we? Payaɣ-ɩ se Yoonaasɩ. Yele ɖɩna mbʋ pɩtalɩ-ɩ yɔ.
Yoonaasɩ kaakɛ nayʋ. Eliizee sɩba pitileɖi lɛ, Yehowa heyi Yoonaasɩ se: ‘Kʋyɩ ŋwolo Niniivi, tɛtʋ sɔsɔtʋ taa. Ɛyaa mba pɛwɛ peeɖe yɔ, pa-kañatʋ paɣlɩ pɩdɩɩfɛyɩ mɛ-ɛzɩdaa nɛ mancaɣ se ŋwolo nɛ ŋheyi-wɛ tʋ.’
Ɛlɛ Yoonaasɩ taasɔɔlɩ se ewolo. Ɛkʋyɩ nɛ ɛsʋʋ mɛlɛ nɛ ɛkpaɣ nʋmɔʋ tuluŋa se eposini Niniivi. Nɛ Yoonaasɩ lakasɩ nzɩ sɩtɩkɛdɩnɩ Yehowa, pɩ-yɔɔ etiyi helim sɔsɔm teŋgu yɔɔ. Helim mbʋ pɩmakaɣ ɖoŋ pɩdɩɩfɛyɩ nɛ mɛlɛ caɣ kʋsʋʋ lɩm. Nɛ sɔɔndʋ pazɩ pɩkpa mɛlɛ sayaa nɛ pamakɩ kubusi nɛ payaɣ pa-agɔlɩma se asɩnɩ-wɛ.
Pɩkɛdaa lɛ, Yoonaasɩ heyi-wɛ se: ‘Mɛnsɛɣ Yehowa, Ɛsɔ weyi ɛlɩzɩ ɛsɔdaa nɛ tataa yɔ. Nɛ mɛwɛɛ menseɣ Yehowa ɛzɩdaa mbʋ pʋyɔɔ yɔ, maacaɣ se mala tʋmɩyɛ nɖɩ ɛɖʋ-m yɔ.’ Nɛ mɛlɛ sayaa pɔzɩ-ɩ se: ‘Đɩlabɩ-ŋ we nɛ helim sɩŋ?’
Yoonaasɩ cosi-wɛ se: ‘Ɩkpaɣ-m nɛ ɩpɛɖɩ-m teŋgu taa nɛ kɩhɛɛ.’ Mɛlɛ sayaa kizi. Ɛlɛ helim tɛzɩɣ kpaʋ ɖoŋ kɩkpaʋ nɛ pɛtɛzɩ sɛlʋʋ Yoonaasɩ nɛ pɛpɛɖɩ teŋgu taa. Nɛ kpaagbaa mbʋ lɛ, helim sɩŋ nɛ teŋgu hɛɛ limm.
Nɛ Yoonaasɩ tikaɣ lɩm tɛɛ mɩɩɩ lɛ, kpakpayaɣ sɔsaɣ nakɛyɛ libi-i. Ɛlɛ ɛtɩsɩ. Ɛcaɣ kpakpayaɣ ŋga ko-lotu taa kɩyakɩŋ naadozo nɛ ɖoo naadozo. Yoonaasɩ wɛɛ ekpiɖiɣ mbʋ pʋyɔɔ yɔ, ɛtɩña Yehowa tɔm nɛ ewolo Niniivi. Ŋsɩm mbʋ ɛlaba yɔ?
Yoonaasɩ tɩmnɩ Yehowa se ɛsɩnɩ-ɩ. Peeɖe Yehowa laba nɛ kpakpayaɣ huu Yoonaasɩ nɛ kɔtɔ kidiiliŋ yɔɔ. Pʋwayɩ lɛ, Yoonaasɩ wolo Niniivi. Tɔm tʋnɛ tɩwɩlɩɣ-ɖʋ se pʋmʋnaa se ɖɩla mbʋ mbʋ Yehowa pɔzʋʋ-ɖʋ yɔ, yaa we?
Yoonaasɩ Takayaɣ.
Tɔm Pɔzʋʋ
- Aakɛ Yoonaasɩ? Nɛ tɔm ndʋ Yehowa kaaheyi-i?
- Yoonaasɩ taasɔɔlɩ se ewolo ɖenɖe Yehowa tiyaɣ-ɩ lɛ, ɛbɛ ɛlaba?
- Ɛbɛ Yoonaasɩ heyi mɛlɛ sayaa se pala nɛ helim sɩŋ?
- Ɛzɩ ŋnaɣ kɩlɛmʋʋ yɔɔ yɔ, ɛbɛ talɩ Yoonaasɩ etikaɣ lɩm tɛɛ lɛ?
- Kɩyakɩŋ ɛzɩma Yoonaasɩ labɩ kpakpayaɣ sɔsaɣ lotu taa? Nɛ ɛwɛɛ peeɖe lɛ, ɛbɛ ɛlaba?
- Yoonaasɩ lɩnɩ kpakpayaɣ lotu taa lɛ, le ewoba? Nɛ tɔm ndʋ ɖɩkpɛlɩkɩɣ pɩ-taa?
Tɔm pɔzʋʋ lɛɛtʋ
- Kalɩ Yoonaasɩ 1:1-17.
Peheyi Yoonaasɩ se ewolo esusi tɔm Niniivi mba lɛ, pɩlabɩ-ɩ ɛzɩma? (Yon. 1:2, 3; Ad. 3:7; Ekl. 8:12)
- Kalɩ Yoonaasɩ 2:1, 2, 10.
Ɛzɩma mbʋ pɩlabɩ Yoonaasɩ yɔ, pɩkpazɩɣ ɖe-lidaʋ ɖoŋ se Yehowa nɩɣ ɖa-adɩma? (Keɣa 21:25; 33:7; 1 Yoh. 5:14)
- Kalɩ Yohanɛɛsɩ 3:1-10.
Yoonaasɩ kizi tʋmɩyɛ nɖɩ Yehowa ɖʋ-ɩ yɔ, ɛlɛ Yehowa tɩlɔ-ɩ. Ɛtasɩ-ɩ tʋmɩyɛ haʋ. Ɛzɩma tɔm ndʋ tɩsɩɣnɩ-ɖʋ? (Keɣa 102:14; 1 Pɩy. 5:10)
Ɛzɩma Yoonaasɩ lakasɩ wɩlɩɣ-ɖʋ se pɩtɩmʋna se ɖɩkʋ ɛyaa tɔm ɛza yɔɔ, ɖɔ-tɔm susuu taa? (Yoh. 3:6-9; Ekl. 11:6; Tʋma 13:48)


text:
Mɔnsɔɔlaa se mankalɩ tɔm tʋnɛ %% kʋnʋŋ taa
Ɛɛɛ
Aayɩ
Ŋpɩzɩɣ nɛ ŋkpaɣ Bibl kpɛlɩkʋʋ takayɩsɩ sɩnɛ wonuu nakʋyʋ yɔɔ nɛ ŋtɩŋnɩ sɩ-yɔɔ nɛ ŋkpɛlɩkɩ Bibl taa tɔm ñʋŋ kʋyʋm kʋyʋm.
Mba Lakɩ Yehowa Sɔɔlɩm Sɔnɔ?
Yesu wezuu caɣʋ tɛtʋ yɔɔ tɛ kɛdɛzaɣ kpɩtaʋ
Ñɔ-hɔʋ pɩzɩɣ nɛ kɩwɛɛ koboyaɣ taa
Đitee Yehowa Hendu : Hendu kɩfatʋ
Laŋhɛzɩyɛ Tɔm Ndʋ Tɩlɩnɩ Ɛsɔ cɔlɔ yɔ
Ɛbɛ pɩzɩɣ pɩsɩnɩ-ɖʋ nɛ ɖɩnɩɩ tɔm kɩcɛyɩtʋ ndʋ ɖɩpɔzʋʋ ɖa-tɩ yɔ, tɩ-taa ?
Wiɖiyi sɩɖaa feŋ nɛ patasɩ wezuu caɣʋ na?
Ɛbɛ pɩzɩɣ nɛ pɩkɔnɩ koboyaɣ hɔʋ taa?
Some updates made to digital publications may not yet appear in the printed editions.


text:
Kɛdaɣ 108: Damaasɩ Nʋmɔʋ Taa
Ŋsɩm ɛyʋ weyi ɛhɩnɩ tataa mbʋ yɔ? Payaɣ-ɩ se Sɔɔlɩ. Tɔzɩ se ɛnʋ kaasɩŋnɩ ɛyaa mba pakʋ Etiyɛɛnɩ yɔ, po-tokonaa cɔlɔ. Cɔnɩ mintʋsʋʋ sɔsɔʋ ŋgʋ yɔ. Ɛbɛ ɖiɣni labʋ?
Pakʋ Etiyɛɛnɩ nɛ pɩtɛ lɛ, Sɔɔlɩ ɖɛɛ nɔɔ nɛ ɛñɩnɩɣ Yesu wayɩ tɩŋɩyaa se ɛnazɩ-wɛ. Ɛsʋwaɣ ɖɩsɩ taa nɛ ɛkpaɣ-wɛ nɛ ɛɖʋʋ salaka taa. Pɩ-yɔɔ tɔmkpɛlɩkɩyaa sakɩyɛ sewa nɛ pɛɖɛɛ ajɛɛ lɛɛna taa nɛ papaɣzɩ “laŋhɛzɩyɛ tɔm” susuu peeɖe. Ɛlɛ Sɔɔlɩ ɖɔɖɔ wolo ajɛɛ ana a-taa nɛ ɛñɩnɩɣ Yesu wayɩ tɩŋɩyaa. Lɛɛlɛɛyɔ ɛkpaɣ nʋmɔʋ nɛ ewoki Damaasɩ. Ɛlɛ maamaaci lakasɩ nasɩyɩ la nʋmɔʋ ŋgʋ kɩ-taa.
Mintʋsʋʋ nakʋyʋ lɩɩ ɛ-yɔɔ tuda nɛ ɛsɔdaa kiŋ. Ɛlɩɩ ɛtɔlɩ ɛzɩ ŋnaɣ kɩlɛmʋʋ yɔɔ yɔ. Peeɖe nɔɔ nakɛyɛ lɩnɩ ɛsɔdaa nɛ kɔtɔ se: ‘Sɔɔlɩ, Sɔɔlɩ, pɩlabɩ ɛzɩma nɛ ŋlɩɣ ma-wayɩ?’ Ɛyaa mba pa nɛ Sɔɔlɩ pɔɖɔŋaɣ nʋmɔʋ yɔ, pana mintʋsʋʋ nɛ panɩɩ nɔɔ ŋga ka-taŋ, ɛlɛ patɩpɩzɩ panɩɩ ndʋ nɔɔ ŋga kɔyɔɔdaɣ yɔ, tɩ-tɔbʋʋ.
Sɔɔlɩ pɔzɩ se: ‘Kɩbaɣlʋ, ña anɩ?’
Nɔɔ ŋga kocosi se: ‘Ma Yesu weyi ŋlɩɣ ɛ-wayɩ yɔ.’ Yesu yɔɔdɩ mbʋ, mbʋ pʋyɔɔ yɔ Sɔɔlɩ wɛʋ ɛlɩɣ Yesu wayɩ tɩŋɩyaa wayɩ kaŋ kaŋ yɔ, pɩwɛɛ ɛzɩ Yesu maɣmaɣ wayɩ ɛlɩɣ.
Peeɖe Sɔɔlɩ pɔzaa se: ‘Kɩbaɣlʋ ɛbɛ pʋpɔzʋʋ se mala?’
Yesu heyi-i se: ‘Kʋyɩ nɛ ŋwolo Damaasɩ, peheyiɣ-ŋ mbʋ pʋpɔzʋʋ se ŋla yɔ peeɖe.’ Sɔɔlɩ kʋyaa lɛ, ɛɛtasɩɣ naʋ. Ɛpɩsɩ yʋlʋm. Pɩ-yɔɔ ɛ nɛ mba pɔɖɔŋaɣ yɔ, pɔɖɔkɩ e-nesi nɛ powoni-i Damaasɩ.
Yesu heyi ɛ-tɔmkpɛlɩkɩyaa mba pɛwɛ Damaasɩ yɔ, pa-taa lɛlʋ se: ‘Anaanɩyaasɩ, kʋyɩ nɛ ŋtii habɩyɛ nɖɩ payaɣ se Kʋtʋʋzʋʋ yɔ, ɖɩ-yɔɔ nɛ ŋwolo Yuda ɖɩɣa taa nɛ ŋpɔzɩ weyi payaɣ se Sɔɔlɩ yɔ, ɛ-yɔɔ. Malɩzɩ-ɩ se ɛkɛnɩ-m tʋmlaɖʋ sɔsɔ nɔɔyʋ.’
Anaanɩyaasɩ la ɛzɩ Yesu yɔɔdʋʋ yɔ. Ɛkatɩ Sɔɔlɩ lɛ, ɛtɩnɩ ɛ-yɔɔ nesi nɛ ɛtɔ se: ‘Kɩbaɣlʋ tiyini-m se ñɛ-ɛza ikuli nɛ fezuu kiɖeɖeu su ña-taa.’ Peeɖe nabʋyʋ ɛzɩ pɔɔyɛɛ yɔ tɩlɩɣ nɛ ɛ-ɛzɩdaa nɛ pɩtɔlɩ tataa nɛ ɛ-ɛza kuli nɛ ɛɖaɣnɩ paɣzʋʋ naʋ camɩyɛ.
Yesu sɩnɩ Sɔɔlɩ nɛ esusi laŋhɛzɩyɛ tɔm ajɛɛ sakɩyɛ taa nɛ kpekpeka. Sɔɔlɩ ɛnʋ ɛpɩsɩnɩ apostoloo Pɔɔlɩ. Đɩkɔŋ ɛ-tɔm kpɛlɩkʋʋ pʋwayɩ. Ɛlɛ, lɛɛlɛɛyɔ yele ɖɩna mbʋ Ɛsɔ tiyi Pɩyɛɛrɩ se ɛla yɔ.
Tʋma 8:1-4; 9:1-20; 22:6-16; 26:8-20.
Tɔm Pɔzʋʋ
- Pakʋ Etiyɛɛnɩ nɛ pɩtɛ lɛ, ɛbɛ Sɔɔlɩ laba?
- Sɔɔlɩ kpaɣ nʋmɔʋ nɛ ewoki Damaasɩ lɛ, maamaaci ŋgʋ laba?
- Ɛbɛ Yesu heyi Sɔɔlɩ se ɛla?
- Paɣtʋ ndʋ Yesu ɖʋ Anaanɩyaasɩ? Nɛ ɛzɩma pɩlaba nɛ Sɔɔlɩ ɖaɣnɩ paɣzʋʋ naʋ?
- Ɛzɩma paya Sɔɔlɩ pʋwayɩ? Nɛ tʋmɩyɛ nɖɩ paɖʋ-ɩ se ɛla?
Tɔm pɔzʋʋ lɛɛtʋ
- Kalɩ Tʋma 8:1-4.
Krɩstʋ ɛgbɛyɛ tɩɩñɔwa lɛ, papaɣzɩ Krɩstʋ mba nazʋʋ. Ɛzɩma nazɩm mbʋ pɩsɩnɩ-wɛ nɛ posusi tɔm lona sakɩyɛ taa? Đa-alɩwaatʋ taa pɩlabɩ mbʋ ɖɔɖɔ yaa we? Ɛbɛ pʋdʋ? (Tʋma 8:4; Iz. 54:17)
- Kalɩ Tʋma 9:1-20.
Tʋma naadozo wena Yesu ɖʋ Sɔɔlɩ se ɛla? (Tʋma 9:15; 13:5; 26:1; 27:24; Rom. 11:13)
- Kalɩ Tʋma 22:6-16.
Ɛzɩma ɖɩpɩzɩɣ ɖɩla ɛzɩ Anaanɩyaasɩ yɔ? Nɛ ɛbɛ yɔɔ pɩkɛnɩ kɩjɛyʋʋ? (Tʋma 22:12; 1 Tim. 3:7; 1 Pɩy. 1:14-16; 2:12)
- Kalɩ Tʋma 26:8-20.
Pɔɔlɩ pɩsɩɣ Krɩstʋ tʋ yɔ, Ɛzɩma pɩsazɩɣ Krɩstʋ mba mba pa-walaa yaa pa-halaa tɩkɛ Yehowa Aseɣɖe tɩnaa sɔnɔ yɔ? (Tʋma 26:11; 1 Tim. 1:14-16; 2 Tim. 4:2; 1 Pɩy. 3:1-3)


text:
Kɛdaɣ 20: Diina Tɔlɩ Kpaca Taa
Ŋnaɣ mba pɔ-cɔlɔ Diina wokaɣ yɔ? Ewokaɣ nɛ ɛnaɣ pɛlaa mba pɛwɛ Kanaŋ ɛjaɖɛ taa yɔ. Ɛ-caa Yakɔɔb taa lakɩ leleŋ lɛ mbʋ yɔ? Pɩsa nɛ ɖicosi lɛ, tɔzɩ ndʋ Abraham nɛ Izaakɩ pamaɣzaɣ Kanaŋ halaa yɔɔ yɔ.
Abraham kaañɩnaɣ se ɛ-pɩyalʋ Izaakɩ ɛkpaɣ Kanaŋ pɛlɛ na? Aayɩ. Izaakɩ nɛ Rebeka paasɔɔlaa se pa-pɩyalʋ Yakɔɔb ɛkpaɣ Kanaŋ ɛjaɖɛ taa halʋ na? Pɩlɩ. Ŋsɩm mbʋ pʋyɔɔ yɔ?
Mbʋ pʋyɔɔ yɔ, Kanaŋ mba laɣaɣ sɩɩnaa. Pataapɩzɩɣ se pɛkɛ walaa, halaa yaa taabalaa kɩbama. Ye mbʋ, pɩtʋʋ fɛyɩ se Yakɔɔb taa ɛɛlakɩ leleŋ ye ɛnɩwa se ɛ-pɛlɛ ɖʋwaɣ taabalɩyɛ nɛ Kanaŋ pɛlaa yɔ.
Toovenim, Diina tɔlɩ kpaca taa ɛzɩ ɖɩyɔɔdʋʋ yɔ. Ŋɖiɣni naʋ kɩlɛmʋʋ yɔɔ Kanaŋ tʋ weyi eɖiɣni hɛʋ ɛza Diina yɔ? Payaɣ-ɩ se Siikɛm. Kɩyakʋ nakʋyʋ Diina woba ɛ-taabalaa cɔlɔ lɛ, Siikɛm kpa-ɩ nɛ ɖoŋ nɛ ɛsʋnɩ-ɩ. Pɩkɛ kɩdɛkɛdɩm, mbʋ pʋyɔɔ yɔ, mba pɔɖɔkɩ nesi yɔ pe-yeke papɩzɩɣna se pasʋnɩ ɖama. Kɩdɛkɛdɩm mbʋ Siikɛm laba Diina yɔ, pɩhɔyɩ ñaɖʋʋ sɔsɔʋ.
Diina ɖalaa Siimeyɔɔ nɛ Leevi panɩ mbʋ pɩlaba yɔ lɛ, pɩwɩzɩ-wɛ pɩŋŋ. Peeɖe pakpaɣ laɣɖa nɛ pɔɖɔ powolo potudi tɛtʋ taa ɛyaa. Pa nɛ pa-ɖalʋ nɛ pe-newaa pakʋ Siikɛm nɛ abalaa lɛlaa tɛtʋ taa. Mbʋ palaba yɔ, pɩtɩla Yakɔɔb ɖeu kpem.
Ɛbɛ yɔɔ ñaɖʋʋ sɔsɔʋ ŋgʋ kɩɩhɔyaa? Mbʋ pʋyɔɔ yɔ, Diina ɛɛwɛnɩ taabalaa mba paaɖɔŋ Ɛsɔ paɣtʋ yɔɔ yɔ. Đɩtɩsɔɔlɩ se ɖɩwɛɛnɩ taabalaa mba yaa we?
Kiɖe Tɛɛ Tɔm 34:1-31.
Tɔm Pɔzʋʋ
- Ɛbɛ yɔɔ Abraham nɛ Izaakɩ pataasɔɔlɩ se pe-piya nɛ Kanaŋ mba, pɔɖɔkɩ nesi?
- Pɩlabɩ Yakɔɔb leleŋ se ɛ-pɛlɛ ɛɖʋ taabalɩyɛ nɛ Kanaŋ pɛlaa na?
- Anɩ lɛ abalʋ weyi ɛwɛ kɩlɛmʋʋ yɔɔ nɛ ɛcɔŋnɩ Diina mbʋ yɔ? Kɩdɛkɛdɩm mbʋ ɛlaba?
- Diina ɖalaa Siimeyɔɔ nɛ Leevi panɩ mbʋ pɩlaba yɔ lɛ, ɛbɛ palaba?
- Mbʋ Siimeyɔɔ nɛ Leevi palaba yɔ, pɩlabɩ Yakɔɔb leleŋ na?
- Ɛbɛ yɔɔ hɔʋ tɩŋa sʋ kʋñɔŋ ŋgʋ kɩ-taa?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 34:1-31.
Tam kʋɖʋmam Diina lɩwa nɛ ewolo Kanaŋ pɛlaa cɔlɔ na? Lɩzɩ pɩ-taa (Kiɖe 34:1, NW: Lɛɛlɛɛyɔ Diina, pɛlɛ weyi Leeya lʋlɩ Yakɔɔb yɔ, ɛlɩɣaɣ nɛ ɛnaɣ ɛjaɖɛ taa pɛlaa.)
Ɛbɛ yɔɔ pɛwɛɛkɩɣ Diina yɔ, pɩlɩnɩ ɛ-maɣmaɣ ɛ-cɔlɔ ɖɔɖɔ? (Gal. 6:7)
Ɛzɩma mbʋ pɩtalɩ Diina yɔ, pɩpɩzɩɣ pɩsɩnɩ evebiya nɛ pɛlaa sɔnɔ? (Ad. 13:20; 1 Kɔr. 15:33; 1 Yoh. 5:19)


text:
Kɛdaɣ 18: Yakɔɔb Woki Haaraɣ
Ŋsɩm mba pa nɛ Yakɔɔb pɛwɛɛ pɔyɔɔdʋʋ kɩlɛmʋʋ kʋnɛ kɩ-yɔɔ yɔ? Yakɔɔb wokaɣ nʋmɔʋ lɛ, ɛkatɩ-wɛ lɔkɔ nakʋyʋ cɔlɔ. Paawɛɛ pɔcɔŋnɩ pe-heŋ yɔɔ. Peeɖe ɛpɔzɩ-wɛ se: ‘Mɩ-tɛ nɛ le?’
Pocosi-i se: ‘Haaraɣ.’
Yakɔɔb pɔzɩ-wɛ se: ‘Ɛsɩm Labaanɩ?’
Pocosi-i se: ‘Ɛɛɛ, ŋnaɣ ɛ-pɛlɛ Rasɛɛlɩ nɛ ɛ-kpɩna pɔkɔŋnɩ mbʋ yɔ.’ Ŋɖiɣni naʋ Rasɛɛlɩ kɩlɛmʋʋ yɔɔ?
Yakɔɔb na Rasɛɛlɩ nɛ e-egbele Labaanɩ heŋ lɛ, ewolo nɛ ekuli pɩyɛ nɖɩ ɖɩɩwɛ lɔkɔ nɔɔ yɔɔ yɔ, se heŋ ɩpɩzɩ ɩñɔɔ lɩm. Peeɖe Yakɔɔb kpɛlɩ Rasɛɛlɩ yɔɔ nɛ eheyi-i se ɛnʋ yɔ akele. Pɩla Rasɛɛlɩ leleŋ pɩdɩɩfɛyɩ nɛ ewolo ɖɩɣa nɛ eheyi ɛ-caa Labaanɩ.
Peeɖe Labaanɩ taa labɩ leleŋ se Yakɔɔb kɔm ɛ-tɛ se ɛcaɣ. Yakɔɔb pɔzɩ Rasɛɛlɩ nesi nɛ pɩla Labaanɩ leleŋ pɩdɩɩfɛyɩ. Ɛlɛ eheyi Yakɔɔb se ye ɛsɔɔlaa se ɛkpaɣ Rasɛɛlɩ yɔ, pɩpɔzaa ɛla ɛ-hayɩm taa tʋmɩyɛ pɩnzɩ lʋbɛ. Yakɔɔb tisi, mbʋ pʋyɔɔ yɔ, ɛɛsɔɔlɩ Rasɛɛlɩ pɩdɩɩfɛyɩ. Ɛlɛ alɩwaatʋ talaa se pɔɖɔkɩ nesi lɛ, ŋna mbʋ pɩlaba yɔ?
Labaanɩ kpaɣ Rasɛɛlɩ kɔɔ Leeya nɛ ɛcɛlɩ Yakɔɔb, Rasɛɛlɩ lone taa. Pʋwayɩ Yakɔɔb tisaa se ɛtasɩɣ labʋ tʋmɩyɛ Labaanɩ pɩnzɩ lʋbɛ lɛ, Labaanɩ cɛlɩ-ɩ ɖɔɖɔ Rasɛɛlɩ nɛ ɛpɩsɩ ɛ-halʋ. Alɩwaatʋ ndʋ tɩ-taa, Ɛsɔ ɛɛha nʋmɔʋ ɛyaa se papɩzɩɣ pakpaɣ halaa sakɩyɛ. Ɛlɛ lɛɛlɛɛyɔ Bibl tɔŋ se halʋ kʋɖʋm pʋmʋnaa se abalʋ ɛkpaɣ.
Kiɖe Tɛɛ Tɔm 29:1-30.
Tɔm Pɔzʋʋ
- Pɛlɛ weyi lɛ kɩlɛmʋʋ yɔɔ? Ɛbɛ Yakɔɔb labɩ-ɩ?
- Ɛbɛ Yakɔɔb ɛɛsɔɔlaa se ɛla pʋcɔ nɛ ɛkpaɣ Rasɛɛlɩ?
- Ɛbɛ Labaanɩ laba alɩwaatʋ talaa se Yakɔɔb nɛ Rasɛɛlɩ pɔɖɔkɩ nesi lɛ?
- Ɛbɛ Yakɔɔb tisaa se ɛlakɩ nɛ Rasɛɛlɩ pɩsɩ ɛ-halʋ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 29:1-30.
Labaanɩ eemuli Yakɔɔb, ɛlɛ ɛbɛ Yakɔɔb laba nɛ pɩwɩlɩ se ɛkɛ ɛyʋ kɩbanʋ? Nɛ ɛbɛ pɩkpɛlɩkɩɣ-ɖʋ? (Kiɖe 25:27; 29:26-28; Mat. 5:37)
Ɛzɩma Yakɔɔb kɩɖaʋ wɩlɩɣ-ɖʋ se sɔɔlɩm siŋŋ wɛ ndɩ nɛ sɔɔlɩm mbʋ pɩfɛyɩ cukaŋ yɔ? (Kiɖe 29:18, 20, 30; Won. 8:6)
Yakɔɔb lʋlɩ piya nɛ halaa naanza, payaɣ halaa mba suwe? (Kiɖe 29:23, 24, 28, 29)


text:
Kɛdaɣ 104: Yesu Pɩsɩ Ɛsɔdaa
Pʋwayɩ ɖɔɖɔ Yesu lɩzɩ ɛ-tɩ nɛ ɛwɩlɩ ɛ-wayɩ tɩŋɩyaa tam sakɩyɛ. Halɩ kɩyakʋ nakʋyʋ ɛlɩzɩ ɛ-tɩ nɛ ɛwɩlɩ ɛ-tɔmkpɛlɩkɩyaa 500. Ɛlɩzaɣ ɛ-tɩ ɛwɩlɩɣ-wɛ lɛ, ŋsɩm mbʋ pɩ-tɔm eheyaɣ-wɛ yɔ? Ɛsɔ Kewiyaɣ tɔm. Yehowa tiyi Yesu tɛtʋ yɔɔ se ɛwɩlɩ Kewiyaɣ tɔm. Ɛlabɩ tʋmɩyɛ nɖɩ pɩkɔɔ nɛ pɩtalɩ ɛ-sɩm wiye. Ɛkɔm nɛ efe ɖɔɖɔ lɛ, etiyele ɖɩ-labʋ.
Ŋsɩm mbʋ Ɛsɔ Kewiyaɣ kɛna yɔ? Ɛsɔ Kewiyaɣ kɛ Ɛsɔ komina ŋgʋ kɩwɛ ɛsɔdaa yɔ. Yesu Ɛsɔ lɩzaa se ɛkɛnɩ ke-wiyaʋ. Ɛzɩ ɖɩɩnaɣ yɔ, Yesu calɩ ɛyaa, ɛwaa pa-kʋdɔmɩŋ nɛ halɩ ɛkʋsɩ sɩɖaa se ɛwɩlɩ se ɛkɛ wiyaʋ kɩbanʋ.
Alɩwaatʋ ndʋ Yesu tɔkɩ kewiyitu pɩnzɩ kudoku yɔ, ɛzɩma tɛtʋ kaɣ wɛʋ? Tɛtʋ tɩŋa kaɣ pɩsʋʋ paradisuu. Yoŋ yaa ɛyaa kʋʋ yaa kʋdɔŋ yaa sɩm maɣmaɣ, pa-taa nabʋyʋ ɛɛtasɩɣ wɛʋ. Đɩnawa se pɩkɛ toovenim mbʋ pʋyɔɔ yɔ, Ɛsɔ labɩ tɛtʋ se tɩkɛ paradisuu nɛ ɛyaa caɣ kɩ-taa nɛ panɩɩ leleŋ. Pɩ-yɔɔ ɛɛlabɩ Edɛɛnɩ kaɖaɣ kiɖe tɛɛ. Yesu kaɣ yebu nɛ mbʋ Ɛsɔ kaaɖʋ ɛ-taa yɔ, pɩla.
Alɩwaatʋ talaa se Yesu ɛpɩsɩ ɛsɔdaa. Pɩlakɩ kɩyakɩŋ 40 yɔ, Yesu wɛɣ nɛ ɛwɩlɩɣ ɛ-tɩ ɛ-tɔmkpɛlɩkɩyaa yɔ. Pana lɛɛlɛɛyɔ se ɛwɛ wezuu. Ɛlɛ pʋcɔ nɛ ɛɖɛɛ lɛ, eheyi ɛ-tɔmkpɛlɩkɩyaa se: ‘Ɩcaɣ Yerusalɛm nɛ pɩkɔɔ nɛ pɩtalɩ kɩyakʋ ŋgʋ fezuu kiɖeɖeu tiki mɩ-yɔɔ yɔ.’ Ɛsɔ ɖoŋ weyi ɛlakɩnɩ tʋmɩyɛ yɔ, ɛnʋ payaɣ se fezuu kiɖeɖeu. Kɩwɛ ɛzɩ helim nɛ kɩkaɣ sɩnaʋ ɛ-wayɩ tɩŋɩyaa se pala Ɛsɔ sɔɔlɩm. Pʋwayɩ lɛ, Yesu heyi-wɛ se: ‘Pʋmʋnaa se isusi mɔ-yɔɔ tɔm tɛtʋ kpeekpe yɔɔ.’
Yesu yɔɔdɩ mbʋ pɩtɛ lɛ, maamaaci lakasɩ nasɩyɩ la. Ɛpaɣzɩ kpaʋ ɛsɔdaa ɛzɩ ŋnaɣ kɩlɛmʋʋ yɔɔ yɔ. Ɛsɔ mɩnʋʋ nakʋyʋ huuzi ɛ-yɔɔ nɛ tɔmkpɛlɩkɩyaa tɩtasɩ-ɩ naʋ. Yesu kpa ɛsɔdaa lɛ, ɛpaɣzɩ kewiyitu tɔɔʋ ɛ-wayɩ tɩŋɩyaa mba pɛwɛ tɛtʋ yɔɔ yɔ, pɔ-yɔɔ.
1 Kɔrɛntɩ 15:3-8; Natʋ 21:3, 4; Tʋma 1:1-11.
Tɔm Pɔzʋʋ
- Tɔmkpɛlɩkɩyaa ɛzɩma na Yesu kɩyakʋ nakʋyʋ? Ɛbɛ tɔm eheyi-wɛ puwiye?
- Ɛbɛ Ɛsɔ kewiyaɣ kɛnaa? Ɛzɩma pɩkaɣ wɛʋ tɛtʋ yɔɔ alɩwaatʋ ndʋ Yesu tɔkɩ kewiyaɣ pɩnzɩ kudoku yɔ?
- Kɩyakɩŋ ɛzɩma Yesu wɩlɩ ɛ-tɩ tɔmkpɛlɩkɩyaa? Ɛlɛ lɛɛlɛɛyɔ alɩwaatʋ talaa se ɛla we?
- Pʋcɔ nɛ ɛkʋyɩ nɛ ɛɖɛɛ lɛ, ɛbɛ Yesu heyi ɛ-tɔmkpɛlɩkɩyaa se pala?
- Ɛbɛ wɛɛ pɩlakɩ kɩlɛmʋʋ yɔɔ mbʋ yɔ? Ɛbɛ laba nɛ pɩɩtasɩɣ Yesu naʋ?
Tɔm pɔzʋʋ lɛɛtʋ
- Kalɩ 1 Kɔrɛntɩ 15:3-8.
Ɛbɛ labɩ nɛ Pɔɔlɩ tisi kpem se pefezi Yesu? Ɛbɛ tɔm Krɩstʋ mba pɩzɩɣ pɔyɔɔdɩ nɛ pɛtɛ pa-taa sɔnɔ? (1 Kɔr. 15:4, 7, 8; Iz. 2:2, 3; Mat. 24:14; 2 Tim. 3:1-5)
- Kalɩ Tʋma Labʋ 1:1-11.
Ɛzɩ pɔyɔɔdʋʋ Tʋma 1:8 taa yɔ, posusi tɔm pɩtalɩ le? (Tʋma 6:7; 9:31; 11:19-21; Kol. 1:23)


text:
Yehowa Aseɣɖe Tɩnaa kpɩtaʋ taa kediɣzisi ndɩ ndɩ
Kpɛlɩkɩ ɖe-kediɣzisi yɔɔ tɔm. Ñɩnɩ kediɣzisi lone nɖɩ ɖɩñɔtɩnɩ-ŋ yɔ.
Ɛbɛ palakɩ ɖe-kediɣzisi taa?
Yehowa Aseɣɖe Tɩnaa lakɩ pɛ-Ɛsɔ sɛtʋ kediɣzisi tam nabʋlɛ kpɩtaʋ taa. (Ebree 10:24, 25) Kediɣzisi nzɩ, paa anɩ ɛpɩzɩɣ nɛ ɛkɔɔ sɩ-taa. Ðɩkpɛlɩkɩɣ tɔm ndʋ Bibl wɩlɩɣ yɔ sɩ-taa, nɛ ɛzɩma ɖɩpɩzɩɣ nɛ ɖɩlabɩnɩ-tʋ nɛ tʋmɩyɛ ɖe-wezuu caɣʋ taa yɔ.
Sɩ-taa sakɩyɛ taa lɛ, tɔm welisiyaa wɛnɩ waɖɛ se papɩzɩɣ nɛ pɔyɔɔdɩ pa-lɩmaɣza, ɛzɩ ɛyaa lakʋʋ kɛdaɣ yɔ. Paa kediɣzaɣ ŋga lɛ, ɖɩpaɣzɩɣ-kɛ nɛ ɖɩtɛzɩɣ-kɛ nɛ hendu teu nɛ adɩma.
Pɩtɩcɛyɩ se ŋkɛ Yehowa Aseɣɖe Tʋ nɛ pʋcɔ ŋwolo kediɣzisi nzɩ sɩ-taa. Ðɩyaɣ paa anɩ se ɛkɔɔ ɖe-kediɣzisi taa faaa. Ŋŋhɛyɩɣ nabʋyʋ nɛ pʋcɔ ŋsʋʋ nɛ paacɔʋ liidiye sɩ-taa ɖɔɖɔ.
Yesu sɩm yɔɔ tɔzʋʋ
Paa pɩnaɣ ŋga lɛ, ɖɩtɔzʋʋ Yesu sɩm yɔɔ kedeŋa kpeekpe yɔɔ lona ndɩ ndɩ taa. Ðɩlakɩ mbʋ, mbʋ pʋyɔɔ Yesu ɖʋ paɣtʋ ɛ-wayɩ tɩŋɩyaa se: “
Ɩkalakɩ mbʋ nɛ ɩtɔzʋʋ mɔ-yɔɔ” (Luka 22:19) Pɩnaɣ 2015 kanɛ ka-taa lɛ, ɖɩkaɣ sɔnzɩ nzɩ labʋ kemeɣa, Ðomaɣ fenaɣ kɩyakʋ 3 ŋgʋ wiye. Ðɩyaɣ-ŋ nɛ taa leleŋ se ŋkɔɔ ŋgee kediɣzaɣ kanɛ ka-taa. Paa anɩ ɛpɩzɩɣ nɛ ɛkɔɔ ɖe-kediɣzaɣ kanɛ ka-taa ɛzɩ lɛɛsɩ taa ɖɔɖɔ yɔ. Ŋŋhɛyɩɣ nabʋyʋ nɛ pʋcɔ ŋsʋʋ nɛ paacɔʋ liidiye ɖɔɖɔ.


text:
Kɛdaɣ 39: Aarɔɔnɩ Đaʋ Kpaɣ Hɛtʋ
Cɔnɩ ɖaʋ ŋgʋ yɔ nɛ ki-pee nɛ kɩ-hɛtʋ nɛ ŋna. Aarɔɔnɩ ɖaʋ kɛlɛ. Đoo kʋyʋmɛɛ taa Aarɔɔnɩ ɖaʋ kpaɣ hɛtʋ nɛ kɩlʋlɩ pee mbʋ yɔ. Ɛbɛ yɔɔ pɩlabɩ mbʋ?
Pɩnzɩ cabɩ yɔ, Izrayɛɛlɩ piya wɛʋ poyotuu kañɩmbusuu taa yɔ. Pa-taa sakɩyɛ wɛɛ pamaɣzɩɣ se pɩtɛkɛ Moyizi pʋmʋnaa se eɖiyi-wɛ nɛ pɩtɛkɛ Aarɔɔnɩ pʋmʋnaa se ɛkɛ cɔjɔ sɔsɔ. Mba pamaɣzaɣ mbʋ yɔ pa-taa nabɛyɛ lɛ Kora, Dataŋ, Abiram nɛ samaɣ taa sɔsaa 250 nabɛyɛ. Ɛyaa mba powolo peheyi Moyizi se: ‘Ɛbɛ yɔɔ ɩkpazɩɣ mɩ-tɩ ɖɔ-yɔɔ?’
Peeɖe Moyizi heyi Kora nɛ ɛ-wayɩ mba se: ‘Cee tanaŋ tɛɛ ɩkpaɣ mɩ-ñanzɩ nzɩ sɩ-taa paɖʋʋ miŋ yɔ nɛ ɩɖʋ sɩ-taa sɔzɩŋ tɩlaaɖɩ nɛ ɩkɔɔ Yehowa kediɣzaɣ kuduyuu tɛɛ. Đɩkaɣ naʋ weyi Yehowa kaɣ lɩzʋʋ yɔ.’
Tɛʋ fema lɛ, Kora nɛ ɛyaa 250 mba patɩŋaɣ-ɩ yɔ, pɔkɔɔ kediɣzaɣ kuduyuu tɛɛ. Halɩ ɛyaa sakɩyɛ tɩŋ-wɛ se patɩnɩ pɔ-yɔɔ. Yehowa taa ɛɛwɩnɩ-wɛ pɩdɩɩfɛyɩ. Peeɖe Moyizi heyi samaɣ se: ‘Iposi mɩ-tɩ nɛ ɛyaa kɩdɛkɛdaa mba pe-kizinzikiŋ. Itaatukuni pa-pʋyʋ.’ Samaɣ posi ka-tɩ toovenim nɛ Kora, Dataŋ, nɛ Abiram pe-kizinzikiŋ.
Peeɖe Moyizi yɔɔdaa se: ‘Pʋnɛ pɩlakɩna nɛ iɖiɣzina weyi Yehowa lɩzaa yɔ. Tɛtʋ kaɣ hou tɩ-nɔɔ nɛ tili ɛyaa kɩdɛkɛdaa panɛ.’
Moyizi tisumta lɛ, tɛtʋ ya pɔɔyɛɛ nɛ tihoo nɔɔ. Peeɖe Kora kizinziku, mbʋ pɩɩwɛ kɩ-taa yɔ, Dataŋ, Abiram nɛ mba patɩŋ-wɛ yɔ, petii tɛtʋ pɔɔyɛɛ taa nɛ tihuuzi pɔ-yɔɔ. Ɛyaa nɩ mba tɛtʋ likaɣ yɔ po-kubusi lɛ, papaɣzɩ mabʋ kubusi nɛ pɔtɔŋ se: ‘Đise! Pɩtɛkɛ mbʋ yɔ tɛtʋ liki-ɖʋ ɖɔɖɔ!’
Pɩlakaɣ mbʋ lɛ, Kora nɛ ɛyaa 250 mba patɩŋɩ-ɩ yɔ, paasɩŋ kediɣzaɣ kuduyuu cɔlɔ. Peeɖe Yehowa yebi miŋ tii nɛ ɩñaɣ pa-tɩŋa payɩ. Pʋwayɩ lɛ, Yehowa heyi Aarɔɔnɩ pɩyalʋ Eliyazaarɩ se ɛkpaɣ ɛyaa mba pe-miŋ ñanzɩ nzɩ, nɛ ɛlabɩnɩ suluu nɛ ehuuzi kɩlaʋ pɩyɛ yɔɔ. Suluu ŋgʋ kɩlakɩna nɛ Izrayɛɛlɩ piya tɩlɩ se nɔɔyʋ ɛɛpɩzɩɣ ɛkɛ Yehowa cɔjɔ pɩtasɩnɩ Aarɔɔnɩ nɛ ɛ-pɩyalaa.
Ɛlɛ Yehowa ñɩnaɣ se ɛwɩlɩ kpayɩ se Aarɔɔnɩ nɛ ɛ-pɩyalaa ɛlɩzaa se pɛkɛ cɔjɔnaa. Pɩ-yɔɔ eheyi Moyizi se: ‘Heyi paa Izrayɛɛlɩ cejewiye nɖɩ lɛ, ɖɩ-taa sɔsɔ se ɛkɔnɩ ɛ-ɖaʋ. Pɔkɔnɩ ɖaŋ ɛnɩ lɛ, ŋkpaɣ-ɩ nɛ ŋsɩ-ɩ kediɣzaɣ kuduyuu tɛɛ ɛgbɛyɛ ɖʋʋ aɖakaɣ ɛzɩdaa. Weyi malɩzɩɣ se ɛkɛnɩ cɔjɔ yɔ, ɛ-ɖaʋ kaɣ kpaɣʋ hɛtʋ.’
Tɛʋ fema nɛ Moyizi wolo peeɖe lɛ, Aarɔɔnɩ ɖaʋ kpaɣ hɛtʋ nɛ kɩlʋlɩ grenadiwaa pee! Ye mbʋ, ŋna lɛɛlɛɛyɔ mbʋ pʋyɔɔ Yehowa laba nɛ Aarɔɔnɩ ɖaʋ kpaɣ hɛtʋ yɔ?
Kɩgalʋʋ 16:1-35; 17:1-26; 26:10.
Tɔm Pɔzʋʋ
- Mba kʋyɩ Moyizi nɛ Aarɔɔnɩ pɔ-sɔsɔtʋ yɔɔ? Nɛ suwe peheyi Moyizi?
- Moyizi heyi Kora nɛ ɛyaa 250 mba patɩŋaɣ-ɩ yɔ se pala we?
- Moyizi heyi ɛyaa samaɣ suwe? Moyizi tiisuli ɛ-nɔɔ lɛ, ɛbɛ laba?
- Ɛbɛ talɩ Kora nɛ ɛyaa 250 mba patɩŋaɣ-ɩ yɔ?
- Ɛbɛ Aarɔɔnɩ pɩyalʋ Eliyazaarɩ labɩnɩ ɛyaa mba pasɩba yɔ, pe-miŋ ñanzɩ? Ɛbɛ yɔɔ?
- Ɛbɛ yɔɔ Yehowa yeba nɛ Aarɔɔnɩ ɖaʋ kpaɣ hɛtʋ? (cɔnɩ kɩlɛmʋʋ yɔɔ.)
Tɔm pɔzʋʋ lɛɛtʋ
- Kalɩ Kɩgalʋʋ 16:1-35 nɛ 17:1-14.
Ɛbɛ Kora nɛ mba patɩŋaɣ ɛ-wayɩ yɔ, palaba? Ɛbɛ yɔɔ pɩɩkɛnɩ Yehowa sɔsɔtʋ kaɖɩnʋʋ? (Kɩg. 16:9, 10, 18; Lev.10:1, 2; Ad. 11:2)
Lɩmaɣza kɩdɛkɛda wena Kora nɛ “kediɣzaɣ taa sɔsaa” 250 mba patɩŋaɣ-ɩ yɔ, paawɛna? (Kɩg. 16:1-3; Ad. 15:33; Iz. 49:7)
- Kalɩ Kɩgalʋʋ 17:16-26;nɛ 26:10.
Aarɔɔnɩ ɖaʋ kpaɣʋ hɛtʋ yɔ, ɛbɛ pɩwɩlɩɣ? Ɛbɛ yɔɔ Yehowa tɔm se pasɩɩ ɖaʋ ŋgʋ aɖakaɣ taa? (Kɩg. 17:20, 23, 25; Ebr. 9:4)
Aarɔɔnɩ ɖaʋ kpaɣʋ hɛtʋ yɔ, pɩkɛ maamaaci lakasɩ. Ɛbɛ ɖɩkpɛlɩkɩɣ pɩ-taa? (Kɩg. 17:25; Tʋma 20:28; Fil. 2:14; Ebr. 13:17)


text:
TƆM NDƲ ƐYAA PƆZƲƲ ÐOŊ ÐOŊ ÐƆ-YƆƆ YƆ
Ɛbɛ yɔɔ Yehowa Aseɣɖe Tɩnaa susuu tɔm kpaɣ ɖɩɣa nɛ ŋwolo ɖɩɣa?
Kpɛlɩkɩ nɛ ŋtɩlɩ tʋmɩyɛ nɖɩ Yesu ɖʋ ɛ-tɔmkpɛlɩkɩyaa kajalaɣ ñɩma yɔ.
TƆM SUSUU TƲMƖYƐ
Tɔm susuu kooka ŋga ka-taa Aseɣɖe Tɩnaa fɛyɩ yɔ
—Oostralii
Ða nɛ Yehowa Aseɣɖe Tɩnaa hɔʋ nakʋyʋ ɖɩkʋyaa nɛ ɖiwolo ɖenɖe tɔm susuyaa tɩɖɔɔ yɔ nɛ ɖisusi Bibl taa toovenim tɔm Oostralii ɛjaɖɛ taa poliŋ hɔɔlɩŋ nɩɩyɩ taa.
TƆM SUSUU TƲMƖYƐ
Tɩŋnɩ JW.ORG yɔɔ nɛ ŋsusi Bibl tɔm
Yehowa Aseɣɖe Tɩnaa, evebiya nɛ akpadɩyaa pa-tɩŋa, pɔsɔɔlaa se paɖaɣnɩ ñɔɔzʋʋ pɛ-tɛ intɛrnɛɛtɩ lone se papɩzɩ nɛ patanɩ Kewiyaɣ laŋhɛzɩyɛ tɔm ɛyaa sakɩyɛ.
KEDIƔZISI
Yehowa Aseɣɖe Tɩnaa kpɩtaʋ taa kediɣzisi ndɩ ndɩ
Ñɩnɩ nɛ ŋtɩlɩ ɖenɖe ɖikpeɣliɣ nɛ ɛzɩma ɖɩsɛɣ Ɛsɔ yɔ.
Ɛjaɖɛ yɔɔ tɔm
Ajɛɛ wena a-taa Yehowa Aseɣɖe Tɩna wɛɛ yɔ: 239
Yehowa Aseɣɖe Tɩnaa: 8 201 545
Bibl kpɛlɩkɩyaa: 9 499 933
Mba pɔkɔm Kɩbaɣlʋ Tɔɔnaɣ sɔnzɩ taa yɔ: 19 950 019
Agbaa: 115 416


text:
Kɛdaɣ 16: Izaakɩ Hiɣ Halʋ Kɩbanʋ
Ŋsɩm halʋ weyi ɛwɛ kɩlɛmʋʋ kʋnɛ kɩ-yɔɔ yɔ? Payaɣ-ɩ se Rebeka. Nɛ abalʋ weyi eɖiɣni wobu se ɛkatɩ-ɩ yɔ, ɛlɛ lɛ Izaakɩ. Rebeka kaɣ pɩsʋʋ Izaakɩ halʋ. Ɛzɩma pɔ-tɔm ndʋ tɩlaba?
Izaakɩ caa Abraham ñɩnaɣ halʋ kɩbanʋ se ɛcɛlɩ ɛ-pɩyalʋ. Ɛtaasɔɔlɩ se Izaakɩ ɛkpaɣ Kanaŋ mba pɛlɛ nɔɔyʋ, mbʋ pʋyɔɔ yɔ palaɣaɣ sɩɩnaa. Pɩ-yɔɔ Abraham ya ɛ-lɩmɖʋyʋ nɛ eheyi-i se: ‘Mañɩnɩɣ se ŋwolo mɛ-ɛjaɖɛ taa Haaraɣ, men-cejewiye taa nɛ ŋcaa halʋ man-pɩyalʋ Izaakɩ.’
Abraham lɩmɖʋyʋ tɩkʋyɩ kpaka nɛ ɛkpaɣ aɖaaɖaanaa hiu nɛ ɛɖɛɛ nʋmɔʋ poliŋ ŋgʋ. Ɛwɩzɩ talʋʋ Abraham cejewiye tɛtʋ taa lɛ, ɛsɩŋ lɔkɔ nakʋyʋ cɔlɔ. Pɩɩkɛ ɖanaɣ yɔɔ, alɩwaatʋ ndʋ tɛtʋ taa halaa lɩɣaɣ nɛ poluu lɩm lɔkɔ ŋgʋ kɩ-taa yɔ. Peeɖe Abraham lɩmɖʋyʋ tɩmnɩ Yehowa nɛ ɛtɔ se: ‘Hayɩ! La nɛ pɛlɛ weyi ɛkaɣ ma nɛ aɖaaɖaanaa lɩm haʋ se ɖɩñɔɔ yɔ, ɛkɛnɩ weyi ŋlɩzɩ Izaakɩ yɔ.’
Eɖiɣni yɔɔdʋʋ lɛ, Rebeka lɩɩ se elu lɩm. Lɩmɖʋyʋ pɔzɩ-ɩ se ɛha-ɩ lɩm nɛ ɛñɔɔ, nɛ ɛha-ɩ pʋ ɖɔɖɔ. Nɛ ɛpɩsɩ elu lɩm sakɩyɛ nɛ aɖaaɖaanaa kpeekpe ñɔɔ. Pɩɩkɛ tʋmɩyɛ sɔsɔyɛ mbʋ pʋyɔɔ yɔ, aɖaaɖaanaa ñɔʋ lɩm kamaɣ fɛyɩ.
Rebeka tɛma lɛ, Abraham lɩmɖʋyʋ pɔzɩ-ɩ ɛ-caa hɩɖɛ. Nɛ ɛpɔzɩ-ɩ ɖɔɖɔ se ɛpɩzɩɣ ehiɣ ɖɩzʋyɛ pɛ-tɛ nɛ ɛsʋʋ ɖoo taa yaa we? Peeɖe pɛlɛ cosi-i se: ‘Mɛnkɛ Betuwɛɛlɩ pɛlɛ, nɛ ɖɩzʋyɛ wɛɛ, ŋpɩzɩɣ ŋsʋʋ ɖɛ-tɛ.’ Abraham lɩmɖʋyʋ kaasɩma se Betuwɛɛlɩ kɛ Abraham koobu Nahɔɔrɩ pɩyalʋ. Peeɖe eluŋ tataa nɛ ɛsɛɛ Yehowa mbʋ pʋyɔɔ yɔ, eɖiyi-i nɛ ewoni-i Abraham cejewiye taa.
Đoo ana, Abraham lɩmɖʋyʋ heyi Betuwɛɛlɩ nɛ Rebeka ɖalʋ Labaanɩ mbʋ pʋyɔɔ ɛkɔm pɛ-tɛ yɔ. Pa-naalɛ petisi se Rebeka pɩzɩɣ ewolo ɛwalɩ Izaakɩ. Pɔpɔzɩ Rebeka se suwe ɛmaɣzɩɣ? Nɛ ecosi se: ‘Ɛɛɛ,’ ɛnʋ sɔɔlaa se ewolo. Tɛʋ fema lɛ, pakpa aɖaaɖaanaa yɔɔ nɛ pakpaɣ Kanaŋ nʋmɔʋ.
Pɔkɔm patalɩ lɛ, ɖanaɣ ɖanaa. Rebeka na abalʋ nɔɔyʋ eɖiɣni ɖɔm hayɩm taa. Pɩɩkɛ Izaakɩ. Nɛ ɛlɛ na Rebeka lɛ, pɩkɛdɩnɩ-ɩ. E-ɖoo Saara sɩbʋ yɔ, pɩlabɩ pɩnzɩ naadozo yɔ, nɛ paa mbʋ ɛ-laŋɩyɛ taahɛta. Nɛ Izaakɩ kpaɣ Rebeka halʋ nɛ ɛsɔɔlɩ-ɩ siŋŋ. Lɛɛlɛɛyɔ ɛ-laŋɩyɛ hɛwa.
Kiɖe Tɛɛ Tɔm 24:1-67.
Tɔm Pɔzʋʋ
- Abalʋ nɛ halʋ weyi lɛ kɩlɛmʋʋ yɔ?
- Ɛzɩma Abraham laba nɛ ehiɣ e-pɩyalʋ, halʋ kɩbanʋ? Ɛbɛ yɔɔ ɛlabɩ mbʋ?
- Ɛzɩma Ɛsɔ cosi Abraham lɩmɖʋyʋ adɩma yɔɔ?
- Pɔpɔzɩ Rebeka se ɛsɔɔlaa se ɛwalɩ Izaakɩ lɛ, suwe ecosaa?
- Ɛbɛ yɔɔ Izaakɩ taa ɖaɣnɩ paɣzʋʋ labʋ leleŋ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 24:1-67.
Rebeka ɛɛkatɩ Abraham lɩmɖʋyʋ lɔkɔ yɔɔ lɛ, wɛtʋ kɩbandʋ ndʋ ɛlɩzaa nɛ ɛwɩlɩ? (Kiɖe 24:17-20; Ad. 31:17, 31)
Ɛzɩma Abraham ñɩnɩ Izaakɩ halʋ yɔ, kɩɖaʋ ŋgʋ pɩkɛnɩ Krɩstʋ mba sɔnɔ? (Kiɖe 24:37, 38; 1 Kɔr. 7:39; 2 Kɔr. 6:14)
Izaakɩ yɛlɩ hayɩm taa ɖanaɣ nakɛyɛ yɔɔ nɛ ɛmaɣzɩɣ Ɛsɔtɔm yɔɔ. Ɛbɛ pɩwɛɛ se ɖɩñɩnɩɣ alɩwaatʋ nɛ ɖɩlakɩ ɛzɩ ɛɛlabʋ yɔ? (Fil. 4:8, ABT)


text:
Yehowa Aseɣɖe Tɩnaa
—Mba ɖɩkɛnaa?
Ðɩlɩnɩ ajɛɛ ndɩ ndɩ, sɔnzɩ ndɩ ndɩ nɛ kʋnʋmɩŋ ndɩ ndɩ taa, ɛlɛ paa mbʋ yɔ, ɖɩwɛ nɔɔ kʋyʋmaɣ nɛ ɖɩwɛɛnɩ kaɖʋsɩ kʋyʋmsɩ. Ða-kaɖʋwa sɔsɔɔ lɛ se ɖɩɖʋ hɩɖɛ Yehowa, Ɛsɔ weyi pɔyɔɔdɩ ɛ-tɔm Bibl taa nɛ ɛkɛ wondu tɩŋa Lɩzɩyʋ yɔ. Ðɩñakɩ pana se ɖɩnɩɣzɩnɩ Yesu Krɩstʋ nɛ pɩkɛnɩ-ɖʋ hɩɖɛ ɖʋʋ siŋŋ se payaa-ɖʋ se Krɩstʋ ñɩma. Ða-taa paa anɩ kpakɩɣ alɩwaatʋ ɖoŋ ɖoŋ nɛ ɛsɩɣnɩ lalaa se pɛkpɛlɩkɩ Bibl nɛ Ɛsɔ Kewiyaɣ pɔ-yɔɔ tɔm. Ɛzɩma ɖɩlɩzɩɣ aseɣɖe yaa ɖɩyɔɔdʋʋ Ɛsɔ Yehowa nɛ e-Kewiyaɣ pɔ-tɔm yɔ, pʋyɔɔ payaɣ-ɖʋ se Yehowa Aseɣɖe Tɩnaa.
Wolo ɖɛ-tɛ intɛrnɛɛtɩ lone yɔɔ. Tɩlɩ mba ɖɩkɛnaa nɛ tisuu mbʋ ɖɩwɛna yɔ.


text:
Kɛdaɣ 11: Kajalaɣ Tɩŋgaɣyʋʋ
Noa nɛ ɛ-hɔʋ palɩ aɖakaɣ taa lɛ, ŋsɩm mbʋ pacalɩ labʋ yɔ? Pala kɩlaʋ yaa paha haɖɛ Ɛsɔ. Ŋnaɣ-ɩ kɩlɛmʋʋ yɔɔ eɖiɣni laʋ na? Noa la Ɛsɔ kpɩna se ɛsɛɛnɩ-ɩ mbʋ pʋyɔɔ yɔ, tɛʋ nɩɣaɣ lɛ, ɛyabɩ ɛ nɛ ɛ-hɔʋ pa-ñʋʋ.
Ŋmaɣzɩɣ se Yehowa mʋ kɩlaʋ ŋgʋ yaa we? Ɛɛɛ, ɛmʋ-kʋ. Nɛ halɩ eheyi Noa se ɛnʋ ɛɛtasɩɣ yebu nɛ tɛʋ sɔsɔʋ nakʋyʋ yɔkɩ ɛjaɖɛ wiɖiyi.
Pitileɖi lɛ, tɛtʋ yɔɔ wɩlɩ. Nɛ Noa nɛ ɛ-hɔʋ palɩɩ mɛlɛ taa nɛ papaɣzɩ haɖaʋ nɛ ɖɩsɩ maʋ. Ɛsɔ wazɩ pɔ-yɔɔ nɛ ɛɖʋ-wɛ paɣtʋ se: ‘Ɩlʋlɩ nɛ puhuu nɛ pusuni tɛtʋ.’
Ɛlɛ, pɩtɩla pʋwayɩ ɛyaa kaɣ nɩʋ tɛʋ sɔsɔʋ tɔm lɛ, sɔɔndʋ pɩzɩɣ pɩkpa-wɛ se kɩtaatasɩ nɩʋ nɛ kɩkʋ-wɛ. Ɛsɔ ɛyɔɔdaa se ɛnʋ ɛɛtasɩɣ yebu nɛ tɛʋ sɔsɔʋ nakʋyʋ yɔkɩ ɛjaɖɛ kpeekpe. Pɩ-yɔɔ ɛlabɩ nabʋyʋ se pɩsɩnɩ ɛyaa nɛ pɔtɔzɩ tɔm ndʋ, tɩ-yɔɔ. Ŋsɩm mbʋ Ɛsɔ laba se pɩsɩnɩ-wɛ nɛ pataasɔɔ tɔm ndʋ tɩ-yɔɔ yɔ? Ɛlabɩ tɩŋgaɣyʋʋ.
Tɛʋ nɩɣ nɛ kɩkɛlɩ nɛ wɩsɩ paɣzɩ ñaɣʋ lɛ, tɩŋgaɣyʋʋ lɩɣ ɛsɔdaa. Tɩŋgaɣyʋʋ wɛ kajuka nabʋyʋ taa. Wiɖiyi ŋna tɩŋgaɣyʋʋ nɛ ŋna? Ŋnaɣ ŋgʋ kɩwɛ kɩlɛmʋʋ yɔɔ yɔ?
Ɛsɔ kaayɔɔdaa se: ‘Meheyiɣ-mɩ se wiɖiyi maakaɣ tasʋʋ kʋʋ ɛyaa nɛ kpɩna kpeekpe nɛ tɛʋ sɔsɔʋ nakʋyʋ. Manɖʋʋ man-tɩŋgaɣyʋʋ ɛsɔdaa mɩndʋ taa. Nɛ tɩŋgaɣyʋʋ lɩɣ nɛ mana-kʋ lɛ, mɔntɔzɩ ndʋ meheyi-mɩ yɔ tɩ-yɔɔ.’
Ye mbʋ ŋnaɣ tɩŋgaɣyʋʋ lɛ, ɛbɛ yɔɔ ŋtɔzʋʋ? Ŋtɔzʋʋ ndʋ Ɛsɔ heyi ɛyaa se ɛnʋ ɛɛtasɩɣ yebu nɛ tɛʋ sɔsɔʋ nakʋyʋ yɔkɩ ɛjaɖɛ yɔ, tɩ-yɔɔ.
Kɩɖe Tɛɛ Tɔm 8:18-22; 9:9-17.
Tɔm Pɔzʋʋ
- Ɛzɩ ŋnaɣ kɩlɛmʋʋ yɔɔ yɔ, Noa lɩ mɛlɛ taa lɛ, ɛbɛ ɛcalɩ labʋ?
- Paɣtʋ ndʋ Ɛsɔ ɖʋ Noa nɛ ɛ-hɔʋ tɛʋ sɔsɔʋ wayɩ?
- Ɛbɛ Ɛsɔ heyi-wɛ se ɛnʋ ɛɛtasɩɣ labʋ?
- Ye ɖɩna tɩŋgaɣyʋʋ yɔ, ɛbɛ yɔɔ pɩwɛɛ se ɖɩtɔzɩ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 8:18-22.
Ɛzɩma ɖɩpɩzɩɣ ɖɩla nɛ Yehowa “sɔyɩ sɔzɩŋ ñɔsɩ” sɔnɔ? (Kiɖe 8:21; Ebr. 13:15, 16)
Tɔm ndʋ Yehowa yɔɔdɩ ɛyʋ laŋɩyɛ taa lɩmaɣza yɔɔ? Nɛ ɛzɩma pɩsɩɣnɩ-ɖʋ se ɖɩɖɔkɩ ɖa-tɩ? (Kiɖe 8:21; Mat. 15:18, 19)
- Kalɩ Kiɖe Tɛɛ Tɔm 9:9-17.
Ɛgbɛyɛ nɖɩ Yehowa ɖʋ ɛ nɛ tɛtʋ yɔɔ wondu ɛza ndʋ pɛ-hɛkʋ taa? (Kiɖe 9:10, 11)
Lidaʋ ŋgʋ Ɛsɔ ha-ɖʋ pɩtɩŋnɩ tɩŋgaɣyʋʋ yɔɔ yɔ, alɩwaatʋ ɛzɩma kileɖiɣ? (Kiɖe 9:16)


text:
Kɛdaɣ 59: Daviid Sewa
Daviid kʋ Gooliyaatɩ nɛ pɩtɛ lɛ, Izrayɛɛlɩ sɔɔjanaa ñʋʋ tʋ Abnɛɛrɩ kpaɣ-ɩ nɛ ewoni-i Sɔɔlɩ cɔlɔ. Daviid tɔm la leleŋ Sɔɔlɩ siŋŋ nɛ ɛpɩsɩ-ɩ ɛ-sɔɔjanaa taa sɔsɔ nɔɔyʋ. Nɛ ɛsɩ-ɩ ɛ-ɖɩɣa taa.
Kɩyakʋ nakʋyʋ Izrayɛɛlɩ sɔɔjanaa wobi nɛ poyooni Filisti mba nɛ papɩsɩɣ lɛ, halaa teɣ hendu se: ‘Sɔɔlɩ kʋ ɛyaa kudokiŋ nɛ Daviid ñakʋ ɛyaa kudokiŋ kudokiŋ.’ Nɛ tɔm ndʋ tɩ-yɔɔ lɛ, Sɔɔlɩ paɣzɩ Daviid sʋsʋʋ mbʋ pʋyɔɔ yɔ paɖʋ-ɩ hɩɖɛ nɛ pɩkɩlɩ wiyaʋ. Ɛlɛ Yonataanɩ ñataalakɩ sʋsɩ. Ɛɛsɔɔlɩ Daviid pɩdɩɩfɛyɩ nɛ Daviid sɔɔlɩ-ɩ ɖɔɖɔ. Nɛ poɖuuni ɖama se pɛkɛɣ taabalaa mbʋ tam.
Daviid kaakɛ cɩmʋʋ maɖʋ kɩbanʋ. Nɛ Sɔɔlɩ kaasɔɔlɩ cɩmʋʋ ŋgʋ ɛmakɩ yɔ. Ɛlɛ kɩyakʋ nakʋyʋ Sɔɔlɩ sʋsɩ kʋyɩnɩ-ɩ lɛ, ɛla kɩdɛkɛdɩm lakasɩ nasɩyɩ. Daviid wɛɛ ɛmakɩ cɩmʋʋ lɛ, Sɔɔlɩ kpaɣ kɩgbɛzʋʋ nɛ ɛtɔ-kʋ nɛ ɛtɔ se: ‘Mɔnsɔkɩ Daviid nɛ mankamɩ-ɩ nɛ koloŋa!’ Ɛlɛ, Daviid wɛlɩ ɛ-tɩ nɛ kɩgbɛzʋʋ tihiɣ-i. Pʋwayɩ Sɔɔlɩ tasɩ Daviid kɩgbɛzʋʋ tɔʋ nɛ efeti-i ɖɔɖɔ. Peeɖe Daviid ɖiɣzinaa se pʋpɔzʋʋ ɛkpa ɛ-tɩ.
Ŋtɔzʋʋ tɔm ndʋ Sɔɔlɩ kaayɔɔdaa yɔ, tɩ-yɔɔ? Ɛɛtɔm se weyi ɛkʋʋ Gooliyaatɩ yɔ, ɛnʋ haɣ-ɩ ɛ-pɛlɛ. Ɛlɛ pɩkɔma lɛ, Sɔɔlɩ heyi Daviid se ye ɛpɩzaa nɛ ɛkʋ Filisti mba 100 yɔ, ɛha-ɩ ɛ-pɛlɛ Miikaalɩ. Sɔɔndʋ tɔm. Toovenim taa lɛ, Sɔɔlɩ ñɩnaɣ se Filisti mba ɩkʋ Daviid na. Ɛlɛ, patɩpɩzɩ. Daviid lɩɩ pɩ-taa nɛ Sɔɔlɩ cɛlɩ-ɩ ɛ-pɛlɛ nɛ ɛpɩsɩ Daviid halʋ.
Kɩyakʋ nakʋyʋ lɛ, Sɔɔlɩ heyi Yonataanɩ nɛ ɛ-lɩmɖʋyaa kpeekpe kpayɩ se ɛnʋ sɔɔlaa se ɛkʋ Daviid. Peeɖe Yonataanɩ heyi ɛ-caa se: ‘Taala Daviid kɩdɛkɛdɩm, mbʋ pʋyɔɔ yɔ wiɖiyi ɛtɩlabɩ-ŋ kɩwɛɛkɩm nabʋyʋ. Halɩ mbʋ mbʋ ɛlabɩ payɩ yɔ, ña pɩsɩnaa. Ɛlɛɣzɩ ɛ-tɩ sɩm nɛ ɛkʋ Gooliyaatɩ nɛ ŋna nɛ pɩlabɩ-ŋ leleŋ.’
Sɔɔlɩ nɩɩ ɛ-pɩyalʋ nɔɔ taa tɔm nɛ eɖuu se ɛnʋ ɛɛtasɩɣ Daviid kɩdɛkɛdɩm labʋ. Nɛ Daviid pɩsɩ ɛwɛɛ Sɔɔlɩ cɔlɔ ɛzɩ ɖooo yɔ nɛ ɛɖʋʋ-ɩ lɩm. Ɛlɛ kɩyakʋ nakʋyʋ Daviid wɛɛ ɛmakɩ cɩmʋʋ lɛ, Sɔɔlɩ ɖaɣnɩ-ɩ tɔʋ kɩgbɛzʋʋ. Daviid wɛlɩ ɛ-tɩ nɛ kɩgbɛzʋʋ ɖɛɛ kisiɣ koloŋa yɔɔ. Nabudozo ɖeɖe lɛ, Sɔɔlɩ tɔʋ Daviid kɩgbɛzʋʋ yɔ. Peeɖe Daviid nawa se ye ɛñɩnɩɣ ɛlɩɩ pɩ-taa yɔ, pʋpɔzʋʋ ese.
Đoo ana ewolo ɛ-maɣmaɣ ɛ-ɖɩɣa taa. Ɛlɛ Sɔɔlɩ tiyi ɛ-ɛyaa nabɛyɛ se powolo nɛ pakʋ-ɩ. Miikaalɩ kaasɩm ɛ-caa lɩmaɣza. Pɩ-yɔɔ eheyi ɛ-walʋ se: ‘Ye ŋtise ɖoo anɛ yɔ, cee ŋkɛɣ sɩɖʋ.’ Miikaalɩ sɩnɩ Daviid nɛ ɛlɩɩnɩ mondoɖebɔʋ nɛ ese. Sɔɔlɩ wɛɣ nɛ ɛɖɔɔnʋʋ Daviid yɔ, pɩlakɩ pɩnzɩ lʋbɛ yɔ. Nɛ alɩwaatʋ ndʋ tɩ-taa Daviid seɣaɣ nɛ ɛmɛlɩɣ lona ndɩ ndɩ taa se Sɔɔlɩ ɛtaakʋ-ɩ
1 Samɩyɛɛlɩ 18:1-30; 19:1-18.
Tɔm Pɔzʋʋ
- Ɛbɛ yɔɔ Sɔɔlɩ sʋsaɣ Daviid? Nɛ ɛzɩma tɩyɛ ɛ-pɩyalʋ Yonataanɩ ñɛwɛ ndɩ?
- Kɩyakʋ nakʋyʋ Daviid makaɣ Sɔɔlɩ cɩmʋʋ lɛ, ɛbɛ laba?
- Ɛbɛ Sɔɔlɩ pɔzɩ Daviid se ɛla nɛ pʋcɔ nɛ ɛha-ɩ ɛ-pɛlɛ Miikaalɩ? Nɛ ɛbɛ yɔɔ Sɔɔlɩ pɔzɩ-ɩ tʋmɩyɛ nɖɩ?
- Daviid makaɣ Sɔɔlɩ cɩmʋʋ lɛ, ɛbɛ laba tozo ɖeɖe, ɛzɩ ŋnaɣ kɩlɛmʋʋ yɔɔ yɔ?
- Ɛzɩma Miikaalɩ sɩnɩ Daviid nɛ ɛpɩzɩ ese nɛ ɛya ɛ-ñʋʋ? Nɛ ɛbɛ Daviid laba pɩnzɩ lʋbɛ taa?
Tɔm pɔzʋʋ lɛɛtʋ
- Kalɩ 1 Samɩyɛɛlɩ 18:1-30.
Ɛzɩma Sɔɔlɩm sɔsɔm mbʋ pɩɩwɛ Daviid nɛ Yonataanɩ pɛ-hɛkʋ taa yɔ, pɩsɩŋnɩ sɔɔlɩm mbʋ pɩwɛ sɔnɔ “heŋ lɛɛŋ” nɛ “ewiɖe cikpeɖe” pɛ-hɛkʋ taa yɔ? (1 Sam. 18:1; Yoh. 10:16; Luka 12:32; Zek. 8:23)
Sɔɔlɩ wayɩ lɛ, Yonataanɩ pɩɩpɔzaa se ɛpɩsɩ wiyaʋ; ɛlɛ ɛzɩma tɔm ndʋ pama 1 Samɩyɛɛlɩ 18:4 taa yɔ, tɩwɩlɩɣ se Yonataanɩ luzi ɛ-tɩ weyi Yehowa lɩzaa se ɛkɛ wiyaʋ yɔ, ɛ-tɛɛ?
Ɛzɩma mbʋ pɩtalɩ Sɔɔlɩ yɔ pɩwɩlɩɣ se sʋsɩ pɩzɩɣ piwoni ɛyʋ kɩdɛkɛdɩm sɔsɔm taa? Nɛ ɛbɛ ɖɩkpɛlɩkɩɣ pɩ-taa? (1 Sam. 18:7-9, 25; Yak. 3:14-16)
- Kalɩ 1 Samɩyɛɛlɩ 19:1-17.
Ɛzɩma pɩɩpɩzaɣ pɩla Yonataanɩ kaɖɛ alɩwaatʋ ndʋ ɛyɔɔdɩ tɔm ndʋ pama-tʋ 1 Samɩyɛɛlɩ 19:4, 5 taa yɔ? (1 Sam. 19:1, 6)


text:
Paɣtʋ
Pʋyʋ tʋ waɖɛ (copyright)
© 2014 Watch Tower Bible and Tract Society of Pennsylvania, Inc. Ðɩwɛnɩ ɖoŋ tɩŋa payɩ pɩ-yɔɔ.
Watchtower Bible and Tract Society of New York, Inc. (“Watchtower”) tɩnɩ intɛrnɛɛtɩ lone ɖɩnɛ nɛ kɩcɔŋnɩ ɖɩ-yɔɔ. Ye patɩyɔɔdɩ natʋyʋ yɔ, tɔm nɛ mbʋ payɩ pɩwɛ intɛrnɛɛtɩ lone yɔɔ cɩnɛ yɔ, Watch Tower Bible and Tract Society of Pennsylvania tɩnɩ-pʋ.
Pʋyʋ tɩnaa masɩ
Adobe Systems Incorporated tɩnɩ Adobe, Adobe mayaɣ, Acrobat nɛ Acrobat mayaɣ; Apple Inc. tɩnɩ iTunes nɛ iPod. Masɩ lɛɛsɩ lɛ, sɩ-tɩnaa wɛnɩnɩ ɖoŋ sɩ-yɔɔ
Tʋmɩyɛ labɩnʋʋ paɣtʋ
Pɩwɛɛ se weyi ɛlakɩnɩ intɛrnɛɛtɩ lone ɖɩnɛ tʋmɩyɛ yɔ, ɛɖɔ paɣtʋ tʋnɛ tɩ-yɔɔ. Ye ŋlakɩnɩ tʋmɩyɛ intɛrnɛɛtɩ lone ɖɩnɛ yɔ, pɩwɩlɩɣ se ŋtisi ɖɩ-paɣtʋ tɩŋa yɔɔ. Ye paɣtʋ tʋnɛ tɩtɩkɛdɩnɩ-ŋ yɔ, taatasɩ intɛrnɛɛtɩ lone ɖɩnɛ ɖɩ-yɔɔ kɔm.
Ɛbɛ ŋpɩzɩɣ nɛ ŋla lone ɖɩnɛ ɖɩ-yɔɔ? Ŋpɩzɩɣ nɛ ŋcɔna yaa ŋkpaɣ wonuu nakʋyʋ yɔɔ mbʋ payɩ pɩ-yɔɔ nɛ pʋyʋ tʋ waɖɛ (copyright) yɔ, ŋpɩzɩɣ ŋkpaɣ ɖɔɖɔ intɛrnɛɛtɩ yɔɔ wondu, minziiki, fotonaa, tɔm kɩmamatʋ nɛ videowaa (“ɖɩ-yɔɔ wondu”) nɛ pɩwazɩ ña-maɣmaɣ nɛ ŋlabɩnɩ-tʋ tʋmɩyɛ ɛzɩ paɣtʋ tʋnɛ tɩhaʋ nʋmɔʋ yɔ, ɛlɛ taalabɩnɩ wondu ndʋ nɛ tʋmɩyɛ tadɩyɛ nʋmɔʋ taa. Tɩlɩ se:
Pɩtɩpɔzɩ se ŋtiyini lone ɖɩnɛ ɖɩ-yɔɔ wondu intɛrnɛɛtɩ lona lɛɛna yɔɔ (ɛzɩ wena ayeki nɛ tɔm natʋyʋ yɛlɩ paa le yaa réseau social waa mbʋ yɔ);
Pɩtɩpɔzɩ se ŋtɩŋnɩ Ordinatɛɛrɩ wonuu nakʋyʋ yɔɔ nɛ ŋɖaɣnɩ lɩzʋʋ lone ɖɩnɛ yaa ɖɩ-hɔɔlʋʋ nakʋyʋ
Pɩtɩpɔzɩ se ŋɖaɣnɩ labʋ, ŋlabɩnɩ tʋmɩyɛ intɛrnɛɛtɩ lone ɖɩnɛ ɖɩ-yɔɔ wondu natʋyʋ se ŋlakɩnɩ tadɩyɛ yaa ŋñɩnɩɣnɩ liidiye (paa pɩɩkɔŋnɩ-ŋ kɛzaɣ nakɛyɛ yɔ); nɛ pɩtɩpɔzɩ ɖɔɖɔ se ŋtɩŋnɩ lone ɖɩnɛ ɖɩ-yɔɔ nɛ ŋtiyini ordinatɛɛrɩ yɔɔ tʋmɩyɛ wondu natʋyʋ (paa wondu ndʋ tɩlɛɣzɩɣ yaa tɩɩlɛɣzɩɣ yɔ);
Pɩtɩpɔzɩ se ŋkɔɔ intɛrnɛɛtɩ lone ɖɩnɛ ɖɩ-yɔɔ se ŋlɛɣzɩɣ yaa ŋkpakɩɣ wondu ndʋ paɖʋ ɖɩ-yɔɔ nɛ palakɩnɩ tʋmɩyɛ yɔ, tɩ-tɩŋa yaa tɩ-taa natʋyʋ se ŋɖɛzɩ. Taala ɖɔɖɔ nabʋyʋ nɛ pɩlɛɣzɩ ɛzɩma paɖʋ wondu ndʋ yɔ;
Pɩtɩmʋna se ŋlabɩnɩ tʋmɩyɛ intɛrnɛɛtɩ lone ɖɩnɛ nɛ ɖɩ-yɔɔ wondu nɛ pɩkaɖɩnɩ lɩmaɣzɩyɛ nɖɩ ɖɩ-yɔɔ paɖʋ-tʋ yɔ, nɛ taatɩŋnɩ nʋmɔŋ weyi ɛtɩmʋna yɔ, ɩ-yɔɔ se ŋwoki lone ɖɩnɛ ɖɩ-yɔɔ yaa se ŋlakɩnɩ tʋmɩyɛ ɖɩ-yɔɔ wondu; ɛzɩ nʋmɔŋ weyi iyeki nɛ intɛrnɛɛtɩ lone ɖɩnɛ ɖɩ-yɔɔ wondu ɩɩtasɩɣ labʋ tʋmɩyɛ camɩyɛ yɔ;
Pɩtɩpɔzɩ se ŋla nabʋyʋ nɛ pɩwɛɛkɩ yaa pɩcamɩ intɛrnɛɛtɩ lone ɖɩnɛ yaa piyele nɛ pɩɩhaɣ nʋmɔʋ lalaa se powolo ɖɩ-yɔɔ yaa ŋlabɩnɩ-ɖɩ tʋmɩyɛ nɛ pɩkaɖɩɣnɩ paɣtʋ, yaa pɩkɛnɩ mɩlɩm yaa kañatʋ lakasɩ;
Taalabɩnɩ lone ɖɩnɛ tʋmɩyɛ tadɩyɛ nʋmɔʋ taa.
“Tʋmɩyɛ labɩnʋʋ paɣtʋ” yɔɔ maʋ
Ye ŋmanɩ tʋmɩyɛ labɩnʋʋ paɣtʋ natʋyʋ yɔɔ yɔ, “Watchtower” wɛnɩ waɖɛ se kɩla mbʋ pɩpɔzʋʋ yɔ, nɛ kɩcɔnɩ tɔm ndʋ ti-ɖeɖe. Kɩpɩzɩɣ nɛ kikizini-ŋ alɩwaatʋ natʋyʋ yaa kɩɖɩɣ-ŋ nʋmɔʋ se ŋtaatasɩ kɔm intɛrnɛɛtɩ lone ɖɩnɛ ɖɩ-yɔɔ. Kɩpɩzɩɣ kikizini ordinatɛɛrɩwaa mba payɩ palakɩnɩ tʋmɩyɛ ñɛ-tɛ adɖɛɛsɩ IP yɔ, se pataapɩzɩ nɛ pɔkɔɔ ɖɛ-tɛ intɛrnɛɛtɩ lone yɔɔ. Kɩpɩzɩɣ ɖɔɖɔ nɛ kɩyɔɔdɩnɩ ɛgbɛyɛ nɖɩ ɖɩhaɣ-ŋ intɛrnɛɛtɩ yɔ, se ɖɩcɛbɩ-ŋ intɛrnɛɛtɩ ŋgʋ nɛ/yaa powoni-ŋ tɔm hʋyaa cɔlɔ. Mbʋ “Watchtower” lakɩ yɔ, pɩɩkaɖɩɣnɩ kɩ-wala lɛɛna.
“Tʋmɩyɛ labɩnʋʋ paɣtʋ” lɛɣzʋʋ
Watchtower pɩzɩɣ nɛ kɩlɛɣzɩ tʋmɩyɛ labɩnʋʋ paɣtʋ tʋnɛ. Kpaɣnɩ kɩyakʋ ŋgʋ pɛlɛɣzɩɣ paɣtʋ yɔ, tɩpaɣzɩɣ tɩ-tʋmɩyɛ kpaagbaa; pʋyɔɔ lɛ ɖitendiɣ-ŋ se ŋkalɩɣ paɣtʋ tʋnɛ ɖoŋ ɖoŋ.
Paɣtʋ nɛ tɔm hʋʋ
Etaazuunii tɛtʋ ndʋ payaɣ se Niyuu Yɔrɩkɩ yɔ, tɩ-paɣtʋ yɔɔ patɩŋnaa nɛ paɖʋ “Tʋmɩyɛ labɩnʋʋ paɣtʋ” ndʋ tɩwɛ cɩnɛ yɔ. Nɛ nabʋyʋ taa lɛ, tɩpɩzɩɣ nɛ tɩwɛɛ ndɩ nɛ ajɛɛ lɛɛna taa ñɩndʋ. Tɔm ndʋ titukuuni “tʋmɩyɛ labʋ paɣtʋ ” tʋnɛ yɔ, Niyuu Yɔrɩkɩ tɛtʋ taa tɔm hʋyaa cɔlɔ pɩwɛɛ se powoni-tʋ.
Paa ɖʋtʋ ndʋ lɛ, tɩwɛ tɩ-tɩ yɔɔ
Ye tɔm hʋʋ kʋjɔŋ nakʋyʋ, ŋgʋ kɩwɛnɩ waɖɛ paɣtʋ tʋnɛ tɩ-yɔɔ yɔ, kɩnawa se tɩ-taa natʋyʋ tɩmʋna yɔ, lɛɛtʋ woki pɩ-yɔɔ nɛ tɩlakɩ tɩ-tʋmɩyɛ. Ye Watchtower ɛtɩɖɔ ɖʋtʋ tʋnɛ tɩ-hɔɔlʋʋ nakʋyʋ yɔɔ yɔ, pɩtɩwɩlɩ se tɩtasɩ wɛʋ wazaɣ yaa kɩtɩtasɩ wɛnʋʋ waɖɛ ɖʋtʋ ndʋ tɩ-yɔɔ.
Ðʋtʋ yɔɔ tisuu
“Tʋmɩyɛ labɩnʋʋ paɣtʋ” ndʋ tɩwɛ cɩnɛ yɔ, tɩkɛnɩ ña nɛ Watchtower ɛgbɛyɛ mɩ-ɖama nɩnʋʋ paɣtʋ pɩlɩɩnɩ ɛzɩma pɩwɛɛ se ŋlabɩnɩ tʋmɩyɛ intɛrnɛɛtɩ lone ɖɩnɛ yɔ, nɛ ɖʋtʋ kɩfatʋ tʋnɛ tɩlɛɣzɩ ɖooo kɩbɩndʋ lone taa.


text:
Yehowa Aseɣɖe Tɩnaa lɩzɩɣ ɛyaa pɛ-ɛgbɛyɛ taa?
Yehowa Aseɣɖe Tɩnaa mba pamɩyɩsɩ-wɛ lɩm, ɛlɛ paatasɩɣ tɔm susuu nɛ nabʋyʋ taa paatasɩɣ taabalɩyɛ ɖʋʋ nɛ ɛgbɛyɛ taa mba lalaa yɔ, paalɩzɩɣ-wɛ ɛgbɛyɛ taa. Ɛlɛ ɖɩñakɩ pana nɛ ɖɩñɔtʋʋnɩ-wɛ se ɖɩsɩnɩ-wɛ nɛ paɖaɣnɩ ɖoŋ kpaʋ fezuu taa.
Ðɩɩlɩzɩɣ nɔɔyʋ ɛgbɛyɛ taa se mbʋ pʋyɔɔ yɔ, ɛlabɩ kɩdɛkɛdɩm sɔsɔm. Ɛlɛ ye Yehowa Aseɣɖe Tʋ nɔɔyʋ ɛwɛɛ nɛ ɛlakɩ mbʋ pɩkaɖɩɣnɩ Bibl wɩlɩtʋ nɛ ekizi se eekpiɖiɣ nɛ eyele kɩdɛkɛdɩm mbʋ pɩ-labʋ yɔ, pɔɖɔɔnʋʋ-ɩ yaa palɩzɩɣ-ɩ ɛgbɛyɛ taa. Bibl yɔɔdʋʋ kpayɩ kpayɩ se: “
Ɩlɩzɩ tɩgbayɩtʋ laɖʋ mɩ-hɛkʋ taa.”—1 Kɔrɛntɩ 5:13.
Nɛ ye palɩzɩ ɛyʋ nɔɔyʋ ɛgbɛyɛ taa, ɛlɛ ɛ-halʋ nɛ e-piya kɛ Yehowa Aseɣɖe Tɩnaa? Nɔɔ kʋɖʋmaɣ ŋga kaawɛ pɛ-hɛkʋ taa Ɛsɔ sɛtʋ nʋmɔʋ taa yɔ, kɛlɛɣzɩɣ, ɛlɛ ɛzɩma pɛkɛ hɔʋ kʋɖʋmʋʋ taa mba yɔ, tʋtʋ ñaalɛɣzɩɣ. Nesi ɖɔkʋʋ nɛ hɔʋ taa koobiɖe wɛtʋ ɛɛcɛkɩ.
Weyi palɩzɩ-ɩ ɛgbɛyɛ taa yɔ ɛsɔɔlaa, ɛpɩzɩɣ nɛ ɛkɔŋ ɖe-kediɣzisi. Ye ɛsɔɔlaa ɖɔɖɔ yɔ, ɛgbɛyɛ taa ɛzʋtʋyaa pɩzɩɣ pasɩnɩ-ɩ nɛ patasɩ-ɩ lɔŋ fezuu taa. Palakɩ mbʋ se pasɩnɩ ɛyʋ ɛnʋ nɛ ɛɖaɣnɩ pɩsʋʋ Yehowa Aseɣɖe Tʋ. Mba palɩzɩ-wɛ ɛgbɛyɛ taa, ɛlɛ pʋwayɩ peyele lakasɩ kɩdɛkɛdɩsɩ nɛ pekpiɖi nɛ pɔsɔɔlɩ se lɛɛlɛɛyɔ lɛ, pɔɖɔŋ Bibl paɣtʋ yɔɔ yɔ, paɖaɣnɩɣ-wɛ mʋʋ ɛgbɛyɛ taa.


text:
Kɛdaɣ 93: Yesu Calɩ Ɛyaa Sakɩyɛ
Kɩdɛkɛdɩm sɔsɔm nabʋyʋ laba. Pakʋ Lɩm Tɛɛ Mɩyɩsɩyʋ Yohanɛɛsɩ. Wiyaʋ halʋ Eroodiyaadɩ taasɔɔlɩ-ɩ. Eroodiyaadɩ la nɛ wiyaʋ sɛtɩ Yohanɛɛsɩ ñʋʋ.
Yesu nɩ tɔm ndʋ lɛ, pɩtɩlabɩ-ɩ leleŋ kpem. Peeɖe ɛkʋyaa nɛ ewolo se ɛcaɣ e-yeke ɖoli. Ɛyaa kʋyɩ nɛ patɩŋɩ-ɩ. Yesu na samaɣ ŋga lɛ, kɔ-tɔm labɩ-ɩ pʋtɔdɩyɛ. Pɩ-yɔɔ ɛwɩlɩ-kɛ Ɛsɔ kewiyaɣ tɔm. Nɛ ɛwaa mba pɩwɩɣaɣ yɔ, pa-kʋdɔmɩŋ.
Đanaɣ ɖanaa lɛ, ɛ-tɔmkpɛlɩkɩyaa kɔɔ ɛ-cɔlɔ nɛ peheyi-i se: ‘Đanaɣ ɖanaa nɛ lakʋ taa ɖɩwɛɛ. Heyi samaɣ se kowolo tɛtʋ cikpetu ndʋ tɩwɛ pʋ-cɔlɔ yɔ, tɩ-taa nɛ kaya tɔɔnaɣ nɛ kɔtɔɔ.’
Yesu cosi-wɛ se: ‘Pɩtɩcɛyɩ se powolo. Ɩcɛlɩ-wɛ mɩ-maɣmaɣ tɔɔnaɣ nɛ pɔtɔɔ.’ Ɛpɩsɩnɩ Filiipu yɔɔ nɛ ɛpɔzʋʋ-ɩ se: ‘Le ɖɩpɩzɩɣ ɖɩya tɔɔnaɣ sakɩyɛ nɛ ɖɩcalɩ samaɣ kanɛ ka-tɩŋa.’
Filiipu cosi-i se: ‘Paa pa-taa paa weyi ɛtɔkɩ pazɩ yem na yɔ, pʋpɔzʋʋ liidiye sakɩyɛ pʋcɔ nɛ ɖɩyabɩ-wɛ tɔɔnaɣ.’ Andree ñapɩsɩnɩ se: ‘Pɩɣa kanɛ kɛwɛnɩ kpɔnʋnaa kagbanzɩ nɛ kpakpasɩ naalɛ. Ɛlɛ pɩɩpɩzɩɣ pɩtalɩ samaɣ kanɛ ka-tɩŋa.’
Peeɖe Yesu se: ‘Iheyi samaɣ se kacaɣ ñɩtʋ yɔɔ.’ Kacaɣa lɛ, Yesu tɩmnɩ Ɛsɔ tɔɔnaɣ yɔɔ nɛ ɛpaɣzɩ-kɛ pɛlʋʋ hɔɔlasɩ hɔɔlasɩ. Pʋwayɩ lɛ, ɛ-tɔmkpɛlɩkɩyaa tayɩ samaɣ kpɔnʋnaa nɛ kpakpasɩ nzɩ. Abalaa mba paawɛ peeɖe yɔ, pɛkpɛndɩ 5000. Halaa nɛ piya ñaacɛzɩ mbʋ. Pa-tɩŋa payɩ pɔtɔɔ nɛ pahaɣ. Yesu tɔmkpɛlɩkɩyaa kpeɣli mbʋ pɩkazaa yɔ lɛ, pusu ɖɔkɩŋ 12 ɖo.
Peeɖe Yesu heyi ɛ-tɔmkpɛlɩkɩyaa se pakpa kpɩyʋʋ taa nɛ pɛtɛzɩ Galilee teŋgu. Pɩkɔm ɖoo taa lɛ, helim sɔsɔm nabʋyʋ paɣzɩ mabʋ nɛ lɩm hola cɛŋɛsɩɣ kpɩyʋʋ cɛŋɛ cɛŋɛ. Sɔɔndʋ pazɩ pɩkpa Yesu tɔmkpɛlɩkɩyaa. Đoo kɔm atayɩ hɛkʋ lɛ, panaɣ nɔɔyʋ wɛɛ ɛɖɔŋ lɩm yɔɔ nɛ ɛkatɩɣ-wɛ. Peeɖe sɔɔndʋ kpa-wɛ nɛ papaɣzɩ kubusi mabʋ. Mbʋ pʋyɔɔ yɔ, pataatɩlɩ weyi panaɣaɣ yɔ.
Peeɖe Yesu yɔɔdɩ se: ‘Itaase sɔɔndʋ, ma na.’ Ɛlɛ tɔm ndʋ tɩtɩpɩɩ-wɛ. Pɩ-yɔɔ Pɩyɛɛrɩ tɔm se: ‘Kɩbaɣlʋ, ye pɩkɛ ña toovenim yɔ, heyi-m se mɔnɖɔ lɩm yɔɔ nɛ mankatɩ-ŋ.’ Yesu heyi-i se: ‘Kɔɔ!’ Pɩyɛɛrɩ lɩɩ kpɩyʋʋ taa nɛ ɛpaɣzɩ ɖɔm lɩm yɔɔ. Pɩlabɩ pazɩ lɛ, sɔɔndʋ paɣzɩ-ɩ kpaʋ nɛ ɛpaɣzɩ tibu lɩm tɛɛ; ɛlɛ Yesu ya ɛ-ñʋʋ.
Pʋwayɩ lɛ, Yesu tasɩ calʋʋ ɛyaa kudokiŋ kudokiŋ. Alɩwaatʋ ndʋ tɩ-taa lɛ, kpɔnʋnaa lʋbɛ nɛ kpakpasɩ cikpesi nasɩyɩ ɛkpaɣ nɛ ɛcalɩnɩ-wɛ. Ɛyaa ɩɩtɔɔwaa ɖɔɖɔ nɛ pahaɣ. Ɛzɩma Yesu cɔnɩ ɛyaa yɔɔ yɔ, pɩfɛyɩ ɖeu na? Alɩwaatʋ ndʋ Yesu pɩsɩɣ wiyaʋ yɔ, nabʋyʋ ɛɛtɛɖɩɣ-ɖʋ.
Maatiyee 14:1-32; 15:29-38; Yohanɛɛsɩ 6:1-21.
Tɔm Pɔzʋʋ
- Kɩdɛkɛdɩm sɔsɔm mbʋ palabɩ Lɩm Tɛɛ Mɩyɩsɩyʋ Yohanɛɛsɩ? Nɛ ɛzɩma pɩlabɩ Yesu?
- Ɛzɩma Yesu laba nɛ ɛcalɩ ɛyaa mba patɩŋɩ-ɩ yɔ? Tɔɔnasɩ ɖɔkɩŋ ɛzɩma pɩɩkazaa?
- Ɛbɛ kpa Yesu tɔmkpɛlɩkɩyaa sɔɔndʋ ɖoo naayɛ taa? Nɛ ɛbɛ talɩ Pɩyɛɛrɩ?
- Ɛzɩma Yesu labɩ nɛ ɛcalɩ ɛyaa kudokiŋ sakɩyɛ nabʋlɛ ɖeɖe?
- Ɛbɛ yɔɔ pɩkaɣ wɛʋ ɖeu alɩwaatʋ ndʋ Yesu kaɣ tɔɔʋ kewiyaɣ tɛtʋ yɔɔ yɔ?
Tɔm pɔzʋʋ lɛɛtʋ
- Kalɩ Maatiyee 14:1-32.
Tɔm ndʋ pama Maatiyee 14:23-32 taa yɔ, tɩwɩlɩɣ se Pɩyɛɛrɩ ɛɛkɛ ɛyʋ weyi?
Ɛzɩma Masɩ wɩlɩɣ se Pɩyɛɛrɩ kɔm ɛpɩɩ fezuu taa nɛ ɛwa e-tolom tolom lakasɩ? (Mat. 14:27-30; Yoh. 18:10; 21:7; Tʋma 2:14, 37-40; 1 Pɩy. 5:6, 10)
- Kalɩ Maatiyee 15:29-38.
Ɛzɩma Yesu wɩlaa se eeleɣyiɣni tɔɔnaɣ ŋga ɛ-Caa haɣ yɔ? (Mat. 15:37; Yoh. 6:12; Kol. 3:15)
- Kalɩ Yohanɛɛsɩ 6:1-21.
Yesu ñaŋaɣ komina. Ɛzɩma Krɩstʋ mba pɩzɩɣ pamaɣzɩnɩ-ɩ sɔnɔ? (Yoh. 6:15; Mat. 22:21; Rom. 12:2; 13:1-4)


text:
Yehowa Aseɣɖe Tɩnaa tisiɣ se ñɩɣtʋ 24 tɛ avema loɖo taa palɩzɩ kedeŋa nɛ ko-wondu na?
Aayɩ. Yehowa Aseɣɖe Tɩnaa tisiɣ se Ɛsɔ lɩzɩnɩ pɩtɩŋa payɩ. Ɛlɛ wɩlɩtʋ ndʋ tɩtɔŋ se ñɩɣtʋ 24 tɛ avema loɖo taa Ɛsɔ lɩzɩ kedeŋa yɔɔ wondu kpeekpe yɔ, ɖiitisiɣ tɩ-yɔɔ. Ɛbɛ yɔɔ? Mbʋ pʋyɔɔ yɔ, wɩlɩtʋ ndʋ tɩ-hɔɔlɩŋ nɩɩyɩ kaɖɩɣnɩ tɔm ndʋ Bibl wɩlɩɣ yɔ. Yele ɖɩyɔɔdɩ hɔɔlɩŋ ɛnɩ ɩ-taa nɩɩyɩ tɔm:
Avema loɖo wena palɩzɩnɩ kedeŋa yɔ a-ɖaɣlɩkɩŋ. Wɩlɩtʋ ndʋ, tɩtɔŋ se ñɩɣtʋ 24 tɛ avema loɖo palɩzɩnɩ kedeŋa yɔɔ wondu. Ɛlɛ Bibl taa lɛ, mbʋ payaɣ se evemiye yɔ, pɩ-ɖaɣlɩkɩŋ wɛ ndɩ ndɩ nɛ pɩpɩzɩɣ nɛ pɩkɛnɩ alɩwaatʋ ndʋ tɩɖaɣlɩ pɩdɩɩfɛyɩ yɔ.
—Kiɖe Tɛɛ Tɔm 2:4; Keɣa 89:4.
Pɩnzɩ nzɩ tɛtʋ wɛna yɔ. Wɩlɩtʋ tʋnɛ tɩtɔŋ se tɛtʋ wɛnɩ pɩnzɩ kudokiŋ cabɩ yem. Ɛlɛ ndʋ Bibl yɔɔdʋʋ yɔ, tɩwɩlɩɣ se tɛtʋ nɛ kedeŋa paawɛɛ pʋcɔ nɛ pɔkɔɔ palɩzɩɣ tɛtʋ yɔɔ wondu avema loɖo taa. (Kiɖe Tɛɛ Tɔm 1:1) Pʋyɔɔ Yehowa Aseɣɖe Tɩnaa tisiɣ ndʋ lɛɣtʋ ñɩnɩyaa ñɩnaa nɛ pana se tɛtʋ pɩnzɩ cɛzɩ miiliyaarɩwaa sakɩyɛ yɔ, tɩ-yɔɔ.
Paa ɖitisiɣ se Ɛsɔ lɩzɩnɩ pɩtɩŋa yɔ, ɖɩtɩkɛ mba pakaɖɩɣnɩ lɛɣtʋ ñɩnɩyaa wɩlɩtʋ yɔ. Ðitisiɣ se lɛɣtʋ ñɩnɩyaa wɩlɩtʋ toovenim ñɩndʋ lakɩ nɔɔ kʋɖʋmaɣ nɛ Bibl wɩlɩtʋ.


text:
Kɛdaɣ 5: Kʋñɔŋ Paɣzaa
Aɖam nɛ Ɛva palɩ Edɛɛnɩ kaɖaɣ taa pɩtɛ lɛ, pakatɩ tɩlasɩ sakɩyɛ. Palakaɣ kʋñɔŋ pʋcɔ nɛ pehikiɣ tɔɔnaɣ. Pataatasɩɣ naʋ tɩŋ kɩbaŋ, ɛlɛ kpaŋnɩsɔɔ nɛ aliizona kaacɔnɩ-wɛ ata. Aɖam nɛ Ɛva pekizi Ɛsɔ ñam nɛ patɩtasɩ kɛʋ ɛ-taabalaa lɛ, mbʋ pɩlɩ-wɛ pɩ-taa lɛ.
Mbʋ pɩlabɩ pʋtɔdɩyɛ pɩkɩlɩ yɔ lɛ se, Aɖam nɛ Ɛva pataapɩzɩɣ caɣʋ wezuu tam. Tɔzɩ se Ɛsɔ heyi-wɛ se ye pɔtɔɔ tɩʋ nakʋyʋ piye yɔ, pasɩkɩ. Ye mbʋ kɩyakʋ ŋgʋ pɔtɔɔ tɩʋ piye nɖɩ yɔ, puwiye maɣmaɣ papaɣzɩ kpadɩyʋʋ nɛ pʋwayɩ lɛ, pasɩ. Pɩkɛnɩ kɩmɛlɛndʋ siŋŋ se petikemsini Ɛsɔ!
Ɛsɔ ɖɔɔnɩ Aɖam nɛ Ɛva Edɛɛnɩ kaɖaɣ taa pʋcɔ nɛ palʋlɩ piya. Pʋ-tɔbʋʋ se piya nzɩ sɩkaɣ kpadɩyʋʋ nɛ sɩsɩ ɖɔɖɔ.
Ye Aɖam nɛ Ɛva paañam Yehowa yɔ, pa nɛ pe-piya paanɩ wezuu leleŋ. Paacaɣ koboyaɣ taa tɛtʋ yɔɔ tam. Pa-taa nɔɔyʋ taakpadɩyɩ yaa taatɔlɩ kʋdɔŋ nɛ ɛsɩ.
Ɛsɔ sɔɔlaa se ɛyaa ɩcaɣ wezuu koboyaɣ taa tam. Ɛlabɩ tamaɣ se wiɖiyi pɩkaɣ labʋ mbʋ. Tɛtʋ tɩŋa kaɣ wɛʋ kajʋka nɛ ɛyaa tɩŋa wɛɛ alaafɩya. Paa weyi ɛkaɣ kɛʋ Ɛsɔ taabalʋ nɛ taabalɩyɛ kaɣ wɛʋ ɛyaa hɛkʋ taa.
Ɛva taatasɩ kɛʋ Ɛsɔ taabalʋ, pɩ-yɔɔ ɛlʋlaɣ e-piya lɛ, pɩlakaɣ-ɩ kaɖɛ. Ɛnɩwaɣ wɩzasɩ. Ɛtɩña Yehowa mbʋ labɩna nɛ pɩkɔnɩ-ɩ laŋwɛɛkɩyɛ, yaa we?
Aɖam nɛ Ɛva paawɛnɩ pɩyalaa nɛ pɛlaa sakɩyɛ. Palʋlɩ pa-kajalaɣ pɩɣa lɛ, payaa-kɛ se Kayɩnɩ. Payaa pa-pɩɣa naalɛ ñɩŋga se Aabɛɛlɩ. Ŋsɩm mbʋ pɩtalɩ piya nzɩ yɔ?
Kiɖe Tɛɛ Tɔm 3:16-23; 4:1, 2; Natʋ 21:3, 4.
Tɔm Pɔzʋʋ
- Aɖam nɛ Ɛva paalɩ Edɛɛnɩ kaɖaɣ taa lɛ, wezuu ŋgʋ paacaɣ?
- Ɛbɛ ɛɛtalɩ Aɖam nɛ Ɛva? Ɛbɛ yɔɔ?
- Ɛbɛ yɔɔ pɩɩwɛɛ se Aɖam nɛ Ɛva piya ɩkpadɩyɩ nɛ sɩsɩ?
- Ye Aɖam nɛ Ɛva paañam Yehowa yɔ, wezuu ŋgʋ pa nɛ pe-piya paacaɣ?
- Wɩzasɩ nzɩ Ɛva kaañamtʋ kɔnɩ-ɩ?
- Payaɣ Aɖam nɛ Ɛva kajalaɣ pɩyalaa suwe?
- Piya lɛɛsɩ nzɩ wɛ kɩlɛmʋʋ yɔɔ?
Tɔm pɔzʋʋ lɛɛtʋ
- Kalɩ Kiɖe Tɛɛ Tɔm 3:16-23 nɛ 4:1, 2.
Ɛzɩma nɔɔ kɩdɛkɛdaɣ ŋga Yehowa lɔ tɛtʋ yɔɔ yɔ, kotukuni Aɖam wezuu caɣʋ? (Kiɖe 3:17-19; Rom. 8:20, 22)
Ebree yɔɔdaɣ taa Ɛva tɔbʋʋ lɛ “Ɛzadʋ.” Ɛbɛ yɔɔ hɩɖɛ nɖɩ ɖɩmʋnɩ-ɩ? (Kiɖe 3:20)
Paa Aɖam nɛ Ɛva paalabɩ kɩwɛɛkɩm yɔ, ɛbɛ wɩlɩɣ se pʋwayɩ Yehowa tɩɖʋ kaakendu pɔ-yɔɔ? (Kiɖe 3:7, 21)
- Kalɩ Natʋ 21:3, 4.
“Ɛjaɖɛ kɩbɩnɖɛ” taa wondu ndʋ ŋsɔɔlaa se peɖezi?


text:
Kɛdaɣ 26: Yɔb Wɛ Siɣ Siɣ Ɛsɔ Ɛzɩdaa
Abalʋ kʋdɔndʋ weyi ŋnaɣ kɩlɛmʋʋ yɔɔ yɔ, ɛ-tɔm lakɩ-ŋ pʋtɔdɩyɛ yaa we? Payaɣ-ɩ se Yɔb nɛ ɛ-halʋ lɛ, halʋ weyi ɛwɛ ɛ-cɔlɔ yɔ. Ŋsɩm ndʋ ɛwɛɛ eheyiɣ Yɔb yɔ? Eheyi-i se: ‘Tʋʋ Ɛsɔ nɛ ŋsɩ.’ Ɛbɛ yɔɔ ɛyɔɔdɩ tɔm ndʋ nɛ ɛbɛ yɔɔ Yɔb nɩɣaɣ siziŋ sɔsɔŋ ɛnɩ?
Yɔb kaakɛ ɛyʋ siɣ siɣ tʋ weyi ɛñaŋaɣ Yehowa yɔ. Ɛɛwɛ Husi tɛtʋ taa, nɛ tɛtʋ ndʋ titiposini Kanaŋ. Yehowa kaasɔɔlɩ Yɔb kamaɣ fɛyɩ. Ɛlɛ nɔɔyʋ taa kaawɛnɩ-ɩ. Ŋsɩm pʋdʋ na?
Ɛnʋ lɛ Sataŋ Yiliyu. Ŋtɔzʋʋ? Sataŋ kɛ Ɛsɔ tiyiyu kɩdɛkɛdʋ weyi ɛtɩsɔɔlɩ Yehowa yɔ. Ɛcɛzɩ Aɖam nɛ Ɛva nɛ pamaanɩ Yehowa paɣtʋ yɔɔ. Nɛ ɛmaɣzaɣ se ɛpɩzɩɣ ɛcɛzɩ ɛyaa tɩŋa nɛ pamaanɩ Yehowa paɣtʋ yɔɔ. Ɛlɛ, toovenim ɛpɩzɩɣ yaa we? Aayɩ. Tɔzɩ ɛyaa siɣ siɣ mba mba pɔ-tɔm ɖɩtɛm kpɛlɩkʋʋ yɔ. Pa-taa ɛzɩma hɩla ŋpɩzɩɣ ŋyaa?
Yakɔɔb nɛ Yosɛɛfʋ pa-sɩm wayɩ lɛ, ɛyʋ weyi ɛkɩlɩ wɛʋ siɣ siɣ Yehowa ɛzɩdaa ɛjaɖɛ kpeekpe yɔɔ yɔ, ɛnʋ lɛ Yɔb. Yehowa ñɩnaɣ se Sataŋ ɛna se ɛɛpɩzɩɣ ɛcɛtɩ ɛyaa tɩŋa se papɩsɩ kɩdɛkɛdaa, pɩ-yɔɔ eheyi Sataŋ se: ‘Cɔnɩ Yɔb nɛ ŋna ɛzɩma ɛwɛ siɣ siɣ mɛ-ɛzɩdaa yɔ.’
Sataŋ cosi se: ‘Ɛɛɛ ɛwɛ siɣ siɣ mbʋ pʋyɔɔ yɔ, ŋwazɩ-ɩ nɛ ɛwɛnɩ ñɩm sakɩyɛ. Ɛlɛ, ye ŋmʋ ɛ-ñɩm mbʋ yɔ, ɛtʋʋ-ŋ.’
Peeɖe Yehowa heyi Sataŋ se: ‘Tɔ, wolo pɩ-yɔɔ. Mʋ ɛ-ñɩm mbʋ. La Yɔb kɩdɛkɛdɩm mbʋ ŋsɔɔlaa yɔ nɛ ɖɩna se ɛtʋʋ-m? Ɛlɛ taatukuni e-wezuu.’
Kajalaɣ lɛ, Sataŋ la nɛ ɛyaa kɔɔ pamɩlɩ Yɔb naŋ nɛ ɛ-aɖaaɖaanaa. Nɛ ɛla ɖɔɖɔ nɛ e-heŋ sɩ payɩ. Pʋwayɩ lɛ, eyele helim sɔsɔm nabʋyʋ nɛ pɩkʋ Yɔb pɩyalaa nɛ ɛ-pɛlaa, pɛkpɛndɩ 10. Nɛ kɛdɛzaɣ lɛ, Sataŋ ɖʋ Yɔb kʋdɔŋ kɩdɛkɛdʋʋ nakʋyʋ. Yɔb nɩɣaɣ siziŋ kamaɣ fɛyɩ. Pɩ-yɔɔ ɛ-halʋ heyi-i se: ‘Tʋʋ Ɛsɔ nɛ ŋsɩ.’ Ɛlɛ, Yɔb tɩlaa mbʋ. Ɛ-taabalaa kɩdɛkɛdaa naadozo nabɛyɛ kɔɔ ɖɔɖɔ nɛ pɔtɔŋ se ɛ-kɩdɛkɛdɩm yɔɔ ɛnɩɣaɣ siziŋ ɛnɩ. Ɛlɛ, Yɔb ɖɔkɩ e-siɣ siɣ wɛtʋ mbʋ.
Yehowa taa la leleŋ nɛ pʋwayɩ ɛwazɩ Yɔb ɛzɩ ŋnaɣ kɩlɛmʋʋ yɔɔ yɔ. Ɛwa ɛ-kʋdɔŋ. Yɔb tasɩ lʋlʋʋ piya kɩbanzɩ 10. Nɛ naŋ, heŋ nɛ aɖaaɖaanaa mba ɛɛwɛnɩ ɖooo yɔ, ɛha-ɩ pɩ-tam naalɛ.
Ŋsɔɔlaa se ŋɖɔkɩ ñe-siɣ siɣ wɛtʋ Yehowa ɛzɩdaa ɛzɩ Yɔb yɔ? Ye ŋwɛ siɣ siɣ yɔ, Ɛsɔ kaɣ-ŋ wazʋʋ ɖɔɖɔ. Ŋkaɣ caɣʋ wezuu tam alɩwaatʋ ndʋ tɛtʋ pɩsɩɣ Paradisuu yɔ.
Yɔb 1:1-22; 2:1-13; 42:10-17.
Tɔm Pɔzʋʋ
- Anɩ pʋdʋ Yɔb ɛɛkɛnaa?
- Ɛbɛ Sataŋ ñɩnaɣ se ɛla? Nɛ ɛpɩzaa?
- Ɛbɛ Yehowa ha nʋmɔʋ Sataŋ se ɛla? Nɛ ɛbɛ yɔɔ?
- Ɛbɛ yɔɔ Yɔb halʋ heyi-i se “ɛtʋʋ Ɛsɔ nɛ ɛsɩ”? (Cɔnɩ kɩlɛmʋʋ yɔɔ.)
- Ɛzɩ ŋnaɣ kɩlɛmʋʋ naalɛ ŋgʋ yɔɔ yɔ, ɛzɩma Yehowa kaawazɩ Yɔb? Ɛbɛ yɔɔ?
- Ɛzɩ Yɔb yɔ, ye ɖɩwɛ siɣsiɣ Yehowa ɛzɩdaa wazasɩ nzɩ ɖihikiɣ?
Tɔm pɔzʋʋ lɛɛtʋ
- Kalɩ Yɔb 1:1-22.
Ɛzɩma Krɩstʋ mba pɩzɩɣ pamaɣzɩnɩ Yɔb sɔnɔ? (Yɔb 1:1; Fil. 2:15; 2 Pɩy. 3:14)
- Kalɩ Yɔb 2:1-13.
Sataŋ nazɩ-wɛ lɛ, ɛzɩma Yɔb laba nɛ ɛzɩma ɛ-halʋ ñalaba? (Yɔb 2:9, 10; Ad. 19:3; Mik. 7:7; Mal. 3:14)
- Kalɩ Yɔb 42:10-17.
Nɔɔ kʋyʋmaɣ ŋga wɛ kɩhɛyʋʋ ŋgʋ Yɔb nɛ Yesu pehiɣ pe-siɣsiɣ wɛtʋ yɔɔ yɔ, pɩ-hɛkʋ taa? (Yɔb 42:12; Fil. 2:9-11)
Ɛzɩma wazasɩ nzɩ Yɔb hiɣ ɛ-cɩŋgɩlɩm wɛtʋ yɔɔ yɔ, tiseɣtiɣ-ɖʋ? (Yɔb 42:10, 12; Ebr. 6:10; Yak. 1:2-4, 12; 5:11)


text:
Yehowa Aseɣɖe Tɩnaa kiziɣni ɛyaa filimwaa nabɛyɛ, takayɩsɩ nasɩyɩ yaa hendu natʋyʋ yaa we?
Aayɩ. Ðɛ-ɛgbɛyɛ ɛɛtazɩɣ filimwaa, takayɩsɩ nɛ hendu ndɩ ndɩ taa se ɖɩna ndʋ tɩfɛyɩ ɖeu yɔ nɛ ɖikizini-tʋ ɛgbɛyɛ taa mba. Ɛbɛ yɔɔ?
Bibl seɣtiɣ paa anɩ se ɛfalɩsɩ ɛ-maɣzɩm nɛ ɛ-maɣmaɣ ɛtɩlɩ mbʋ pɩkɛ kɩbam nɛ mbʋ pɩkɛ kɩdɛkɛdɩm yɔ.—Ebree 5:14.
Bibl haɣ paɣtʋ kila wena apɩzɩɣ nɛ asɩnɩ Krɩstʋ tʋ nɛ ɛna se aleɣya wena ɛcaɣ labʋ yɔ, awɛ ɖeu yaa afɛyɩ ɖeu Ɛsɔ ɛzɩdaa yɔ. * Ɛzɩ ɖe-wezuu caɣʋ hɔɔlɩŋ lɛɛŋ taa yɔ, ɖɩsɔɔlaa se ɖɩla “mbʋ piɖeɣni Kɩbaɣlʋ yɔ.”
Bibl wɩlɩɣ se hɔŋ ñʋndɩnaa wɛnɩ ɖoŋ hɔʋ taa, nɛ pʋyɔɔ lɛ, papɩzɩɣ nɛ pakpaɣ lɩmaɣza se pataala aleɣya naayɛ pɔ-hɔʋ taa. (1 Kɔrɛntɩ 11:3; Efɛɛzɩ 6:1-4) Pa-wayɩ lɛ, nɔɔyʋ tatasɩ wɛnʋʋ waɖɛ se ekizini lɛlʋ filimwaa nabɛyɛ, hendu natʋyʋ yaa aleɣya naayɛ se afɛyɩ ɖeu se ɛgbɛyɛ taa mba ɩlabɩ-yɛ.
^ tay. 4 Ðɩkpaɣ kɩɖaʋ: Bibl paɣtʋ kaɖɩɣnɩ mbʋ payɩ piseɣtiɣ feziŋ kɩdɛkɛdɩŋ yaʋ, kʋzʋʋ kɩdɛkɛdʋʋ nɛ puuyaɣ lakasɩ yɔ.


text:
Suwe ŋmaɣzɩɣ cee wayɩ yɔɔ?
Ðɛ-ɛjaɖɛ ɖɩnɛ . . .
ɖɩkaɣ wɛʋ ɛzɩ ɖɩɩwɛʋ yɔ?
ɖɩtɛzɩɣ wɛɛkʋʋ na?
ɖɩkaɣ ñɔɔzʋʋ na?
NDƲ BIBL YƆƆDƲƲ YƆ
“Ɛsɔ . . . kaɣ hɩzʋʋ pɛ-ɛzɩdaa ɛzɩtɛɣlɩm kpeekpe, nɛ sɩm ɛɛtasɩɣ wɛʋ; nɛ paatasɩɣ wiu, paatasɩɣ kubusi mabʋ, kʋñɔŋ ɛɛtasɩɣ wɛʋ, mbʋ yɔ ɛjaɖɛ kɩbɩnɖɛ ɖɛwa.”—Natʋ 21:3, 4, Takayaɣ kiɖeɖea verbum bible.
ƐZƖMA TƆM TƲNƐ TƖPƖZƖƔ NƐ TƖWAZƖ-Ŋ?
• Ŋwɛɣnɩ tʋmɩyɛ kɩbanɖɛ nɛ ɖɩhaɣ-ŋ taa leleŋ.—Izaayii 65:21-23.
• Kʋdɔŋ yaa kʋñɔŋ nakʋyʋ ɛɛtasɩɣ wɛʋ.—Izaayii 25:8; 33:24.
Ŋkaɣ caɣʋ wezuu tam tam nɛ ña nɛ ñɔ-hɔʋ nɛ ño-koobiya kʋsɔɔlaa ɩwɛɛ pɛɛyɛ taa.—Keɣa 36:11, 29.
ÐƖPƖZƖƔ NƐ ÐITISI SE BIBL TƆM KƐ TOOVENIM NA?
Ɛɛɛ; ɖɩyɔɔdɩ lɩmaɣza naalɛ ɖeke tɔm:
Ɛsɔ wɛnɩ ɖoŋ se tɔm ndʋ payɩ ɛyɔɔdaa yɔ, ɛla nɛ tɩkɔɔ pɩ-taa. Bibl taa lɛ, Ɛsɔ Yehowa ɖeke payawa se “ɖoŋ tɩŋa tʋ” mbʋ pʋyɔɔ yɔ e-ɖoŋ fɛyɩ tɩnaɣ. (2 Kɔrɛntɩ 6: 18 ) Ye mbʋ, pɩtʋʋ fɛyɩ se ɛpɩzɩɣ nɛ ɛla ɛ-tɔm yɔɔ nɛ ɖɛ-ɛjaɖɛ pɩsɩ kɩfaɖɛ. Bibl tɔm se ‘nabʋyʋ fɛyɩ Ɛsɔ kaɖɛ.’—Maatiyee 19:26.
Ɛsɔ sɔɔlaa siŋŋ se eyele nɛ tɔm ndʋ ɛyɔɔdaa yɔ, tɩkɔɔ pɩ-taa. Halɩ Bibl heyiɣ-ɖʋ se Yehowa “ñɩnɩɣ” yaa ɛsɔɔlaa siŋŋ se efezi sɩɖaa.—Yɔb 14:14, 15.
Bibl heyiɣ-ɖʋ ɖɔɖɔ se Ɛsɔ Pɩyalʋ Yesu kaalaba nɛ kʋdɔndɩnaa yɔɔ cɛ. Ɛbɛ yɔɔ ɛɛlabɩ mbʋ le? Mbʋ pʋyɔɔ yɔ ɛɛsɔɔlaa se ɛsɩnɩ-wɛ. (Maarkɩ 1:40, 41) Ɛlabɩ mbʋ ɖɔɖɔ se ɛnɩɣzɩnɩ ɛ-caa Yehowa weyi ɛsɔɔlaa siŋŋ se ɛsɩnɩ ajamaa yɔ.—Yohanɛɛsɩ 14:9.
Ye mbʋ, pɩwɛɛ se ɖa-taa ɛtɛ se Yehowa nɛ Yesu pɔsɔɔlaa siŋŋ se pasɩnɩ-ɖʋ nɛ piiɖeni-ɖʋ cee wayɩ!—Keɣa 71:12-14; 144:16; 2 Pɩyɛɛrɩ 3:9.
MAƔZƖ TƆM TƲNƐ TƖ-YƆƆ
Ɛzɩma Ɛsɔ kaɣ ɖɛ-ɛjaɖɛ ñɔɔzʋʋ?
Bibl cosi tɔm tʋnɛ tɩ-yɔɔ MAATIYEE 6:9, 10 nɛ DANƖYƐƐLƖ 2:44 taa.


text:
Ɔnwʋmɔ Mmɛla
Copyright
© 2014 Watch Tower Bible and Tract Society of Pennsylvania, Inc. All rights reserved.
Watchtower Bible and Tract Society of New York, Inc. (“Watchtower”) yɛɛ bɛyɛlɩ na bekila wɛbsayɩtɩ eyi zʋ a. Ɛhɛlɛlɛ nninyeni nɩɩ ndwokɔ mɔɔ ɩwɔ wɛbsayɩtɩ eyi ɩdɩ Watch Tower Bible and Tract Society of Pennsylvania bɛ dɩyɛ gyɩsɛ bekile kɛɛ ɩ́dɩ ɔzɔ.
Ndwɩyɛlɛ
Adobe, Adobe logo, Acrobat, nɩɩ Acrobat logo dɩ Adobe Systems Incorporated bɛ ndwɩ yɛlɛ. iTunes nɩɩ iPod dɩ Apple Inc.ndwɩ yɛlɛ. Ndwɩ yɛlɛ azʋlɔtʋ mɔɔ ɩwɔ ɛkɛnɩ nɩɩ mɔ mmɛla ile idianu nɩ dɩ bɛzabɛ mɔ bɛyɛlɩ yɩ nɩ bɛ agyapadɩ.
Wɛbsayɩtɩ Yɩ Nwʋ Mmɛla Nɩɩ Nhyɩhyɛlɩyɛ
Ɔzɔ nhyɩhyɛlɩyɛ eyi yɛ ikile ɔhʋanɩ mɔɔ ɛkɛva wɛbsayɩtɩ ɛkɛyɛ egyima. Wɛbsayɩtɩ eyi mɔɔ ɛlɛyɛ egyima yɩ nɩ ikile kɛɛ ede ɔnwʋmɔ nhyɩhyɛlɩyɛ mmuwala etiã numɔ. Sɛ wʋálé ɔnwʋmɔ nhyɩhyɛlɩyɛ mmuwala anzɛnyɩɩ yɩ fʋã be tiã numɔ a, ɔlɔ́kʋla ɛkɛva wɛbsayɩtɩ eyi ekeli egyima.
Kɛɛ ɩkɛyɛ na wʋava wʋayɛ egyima bʋwɔ a? Sa ɔkʋla kila, twɩ̃, na wʋadindimi awuuku nɩɩ nninyeni azʋlɔtʋ, ndwomi, mfonyini, ɛhɛlɛlɛ ndwokɔ be nɩɩ vidiyo azʋlɔtʋ wɔ wɛbsayɩtɩ yɩ zʋ mɔɔ wʋ zankʋtɩyɩɩ la yɛ ɔkɔhʋla ɛkɛva ɛkɛyɛ egyima mɔɔ ɛlɛ́fa ekeli kʋalɛ. Kɛmɔ mmɛla mɔɔ ɩwɔ ɩtʋ ɛkɩhyɩ ikile anzɛnyɩɩ mmɛla nwʋ nhyɩhyɛlɩyɛ mɔɔ ɩwɔ dɩka bela ɩdɩ nɩ. Ɔzɔ ti, ɔlɔ́kʋla:
Ɛkɛyɩ wɛbsayɩtɩ eyi zʋ ndwokɔ be kediã intanɛtɩ zʋ (wɛbsayɩtɩ be, dɩka mɔɔ bɛkyɛ ndwokɔ, anzɛnyɩɩ dɩka mɔɔ bedi intanɛtɩ zʋ nkitaho);
Ekedindimi wɛbsayɩtɩ eyi zʋ ndwokɔ okogua wɛbsayɩtɩ fʋlɔ bela zʋ;
Ɛkɛva nninyeni mɔɔ ɩwɔ wɛbsayɩtɩ eyi zʋ nɩ mɔ ɔkɔhwɩ̃ anzɛnyɩɩ ɛkedindimi nɩ ekeli kʋalɛ anzɛnyɩɩ ɔkɔdɔnɩ, (sɛ mfasʋ bela íni ɔwʋmɔ po a) ɔlɔ́kʋla ɛkɛyɛ ɔzɔ.
Ɛkɛɣa wɛbsayɩtɩ eyi zʋ mɔɔ adwɩnɩ nɩ yɛɛ lɛ kɛɛ ɛpɩbɛ yɛ nninyeni nu na wʋahwɩ̃ ndwokɔ anzɛnyɩɩ nninyeni mɔɔ yekyina ɔzʋlɔ yɛyɛ egyima nɩ;
Ɛkɛva wɛbsayɩtɩ yɩ anzɛnyɩɩ yɩ egyima lilɛ dɩka azʋlɔtʋ mɔɔ bɛfa bɛpɩbɛ nninyeni wɔ wɛbsayɩtɩ yɩ zʋ ekeli egyima mɔɔ ɛlɛfa ɔhʋanɩ mɔ behile wʋ yɩ zʋ;
Ɛkɛva wɛbsayɩtɩ eyi ekeli egyima be mɔɔ ɩkɔhʋla ɩkɛzɩkɛ wɛbsayɩtɩ anzɛnyɩɩ dɩyɛ be mɔ ɩma wɛbsayɩtɩ yɩ yɛ egyima bʋwɔ, mɔɔ mmɛla ama ɔnwʋmɔ ɔhʋanɩ kɛ ɛkɛyɛ ɔzɔ;
Ɛkɛva wɛbsayɩtɩ eyi ɛkɛyɛ egyima bela mɔɔ ɩfalɩ kualɛlilɛ nwʋ.
Sɛ Atʋ̃ Yɛ Mmɛla Yɩ a
Watchtower ɩlɔ́twi wʋ azʋ̃ mɔɔ sianti nɩ yɛ lɛɛ kɛɛ ɩwɔ wʋ nwʋ adwɩnɩ tanɩ anzɛnyɩɩ ikila anyunumi mmɩlɩ mɔɔ owuli ɔnwʋmɔ nhyɩhyɛlɩyɛ yɩ zʋ nɩ. Watchtower nɩ wʋ keli wɔ ɔzɔ ɔhʋanɩ azʋlɔtʋ eyi zʋ: illɛ́ma ɔhʋanɩ wʋ ma ɛkɛɣa yɛ wɛbsayɩtɩ yɩ zʋ, sɛ yesi wʋ kɔmpiyuta yɩ addɩlɛsɩ mɔɔ ɛfa ɛba yɛ wɛbsayɩtɩ yɩ zʋ ɔhʋanɩ, sɛ yɛma okuwu mɔɔ bɛma wʋ intanɛtɩ nwʋ ɔhʋanɩ kɛɛ máma bɛma wʋ ɔhʋanɩ ma ɛba yɛ wɛbsayɩtɩ yɩ zʋ anzɛnyɩɩ yɛnɩ wʋ keli wɔ mmɛla ɔhʋanɩ zʋ.
Ɛzɩnzalɩyɛ Azʋlɔtʋ
Sɛ ɩyɛ a, sɛ Watchtower ɩsinza yɩ mmɛla nɩɩ nhyɩhyɛlɩyɛ azʋlɔtʋ mɔɔ ɩfa ɩyɛ egyima yɩ nu. Ɛzɩnzalɩyɛ azʋlɔtʋ mɔɔ bɛyɛ wɔ ɛkɩhyɩ nɩ yɛ egyima wɔ eɣile mɔɔ bɛzinzanlɩ nɩ la nu.Yesiãã wʋ, taa kyela ɛkɩhyɩ na nwʋ ɛzɩnzalɩyɛ fʋlɔ mɔɔ ɩɣa nɩ.
Mmɛla Mɔɔ Bɛfa Bedi Ndwokɔ
New York, U.S.A. manlɩ yɩ mmɛla yɛɛ bɛkɛva bekeli wʋ odwokɔ a. Mmɛla ɔhʋanɩ bela mɔɔ bɛkɛva bekeli wʋ ndwokɔ nɩ gyi New York U.S.A kɔɔtʋ mɛɛla nhyɩhyɛlɩyɛ azʋlɔtʋ zʋ.
Mmɛla Yɩ fʋã Be Mɔɔ Bokodua Numɔ
Sɛ kɔɔtʋ kã kɛɛ yɛ mmɛla nɩɩ yɛ nhyɩhyɛlɩyɛ yɩ fʋã be ɩáyɛ egyima a, eyi iáhile kɛɛ ɔnwʋmɔ mmɛla munwatĩĩ ɩáyɛ egyima. Sɛ́ Watchtower ɩnɩ abiye ɩádi wɔ mmɛla ɔhʋanɩ zʋ anzɛnyɩɩ yɛátwɩ yɩ azʋ̃ mmɩlɩ mɔɔ iwuli yɛ mmɛla be zʋ a, mɛ iáhile kɛɛ mmɛla yɩ fʋã nɩ ɩáyɛ egyima bʋwɔ.
Yɛ Nhyɩhyɛlɩyɛ Yɩ Dɔkɔ
Mmɛla eyi munwatĩĩ yɛ ɩdɩ nhyɩhyɛlɩyɛ mɔɔ wʋzawʋ nɩɩ Watchtower bele bedia numɔ wɔ kezimɔ ɛkɛva wɛbsayɩtɩ eyi ekeli egyima, na eyi idi munli ɩtɛla nhyɩhyɛlɩyɛ bela mɔɔ yɛnɩ wʋ yɛ mɔɔ ɩfalɩ yɛ wɛbsayɩtɩ yɩ nwʋ nɩ.


text:
Ñɔ-yɔɔ tɔm paɣtʋ
Ñɔ-yɔɔ tɔm
Ñɔ-yɔɔ tɔm ndʋ tɩwɛ intɛrnɛɛtɩ lone ɖɩnɛ ɖɩ-yɔɔ yɔ, Watchtower Bible and Tract Society of New York, Inc. nɛ ki-pilinzi papɩzɩɣna nɛ palabɩnɩ-tʋ nɛ tʋmɩyɛ, ɛlɛ mbʋ pʋyɔɔ paapɔzɩ-ŋ ñɔ-yɔɔ tɔm ndʋ yɔ, pɩ-nʋmɔʋ taa ɖeke palakɩnɩ-tʋ tʋmɩyɛ. Watchtower Bible and Tract Society of New York, Inc. eeheyiɣ nɔɔyʋ ñɔ-yɔɔ tɔm, ye ña-maɣmaɣ ŋtitisi yɔ. Ɛlɛ kɩpɩzɩɣ nɛ kɩla mbʋ ye ña-maɣmaɣ ñɔpɔzɩna se palabɩ-ŋ tʋmɩyɛ naɖɩyɛ nɛ ŋtisi se peheyi ñɔ-yɔɔ tɔm ndʋ nɔɔyʋ yɔ. Kɩpɩzɩɣ ɖɔɖɔ nɛ kiheyi ñɔ-yɔɔ tɔm ɛgbɛyɛ naɖɩyɛ ye paɣtʋ ɛpɔzʋʋna yaa pɩpɔzʋʋ se pala mbʋ nɛ pɔcɔnɩ intɛrnɛɛtɩ yɔɔ mɩlɩm lakasɩ yaa pɔcɔnɩ intɛrnɛɛtɩ yɔɔ kaɖɛ naɖɩyɛ ɖeɖe yɔ. Paakaɣ ñɔ-yɔɔ tɔm natʋyʋ kpaɣʋ se pɛpɛdɩ, yaa pɛlɛɣzɩnɩ nabʋyʋ yaa pakɩndɩ nɔɔyʋ kaaʋ.
Intɛrnɛɛtɩ yɔɔ Adɖɛɛsɩ
Intɛrnɛɛtɩ yɔɔ adɖɛɛsɩ (Adresse e-mail) ŋgʋ ŋcɛlɩ alɩwaatʋ ndʋ ŋtʋlaɣ ño-lone hɔɔlʋʋ kʋnɛ yɔ, ŋgʋ pakaɣ labɩnʋʋ tʋmɩyɛ nɛ pɔyɔɔdɩnɩ-ŋ pɩlɩɩnɩ ño-lone nɖɩ ɖɩ-yɔɔ. Ye pɩlabɩ se ŋsɔ hɩɖɛ (nom d’utilisateur) yaa mayaɣ ŋga ŋsʋʋnɩ ño-lone nɖɩ ɖɩ-yɔɔ (mot de passe) yɔ, patɩŋɩɣnɩ ñɛ-tɛ Adresse e-mail yɔɔ nɛ pasɩnɩ-ŋ nɛ pɔtɔzɩ-ŋ mbʋ ŋsɔwa yɔ, pɩ-yɔɔ.
Kukiiwaa
Palakɩnɩ tʋmɩyɛ kukiiwaa se pɩsa nɛ pɔtɔzɩ ɛzɩma ŋsɔɔlaa se ñɛ-tɛ intɛrnɛɛtɩ lone nɖɩ ɖɩwɛɛ alɩwaatʋ ndʋ ŋwoki jw.org yɔɔ yɔ. Pɩpɩzɩɣ nɛ pɩkɛnɩ kʋnʋŋ ŋgʋ ŋsɔɔlaa yɔ. Pɩ-tɔbʋʋ se ye ŋŋlabɩnɩ tʋmɩyɛ kʋnʋŋ nakʋyʋ yɔ, kukiiwaa yeki se pɩɖaɣnɩ kɛʋ kʋnʋŋ kʋɖʋmʋʋ ŋgʋ alɩwaatʋ ndʋ ŋpɩsɩɣ ñɛ-intɛrnɛɛtɩ lone nɖɩ ɖɩ-yɔɔ yɔ. Kukiwaa ɛɛkpakɩɣ ñɔ-yɔɔ tɔm yaa paasɩɣ ñɔ-yɔɔ tɔm ɖoli.
Skript yaa YavaSkript
jw.org lakɩnɩ tʋmɩyɛ Skript se intɛrnɛɛtɩ lone ɛla tʋmɩyɛ camɩyɛ. Skript tʋmɩyɛ sɩɣna se jw.org ecosi tɔm weyi ɛpɔzɩ tɔm intɛrnɛɛtɩ yɔɔ yɔ kɛlɛʋ. jw.org ɛɛlakɩnɩ tʋmɩyɛ Skript se kɩɖʋ ordinatɛɛrɩ yɔɔ tʋmɩyɛ wondu ñɛ-tɛ ordinatɛɛrɩ yɔɔ yaa kɩkpaɣ ñɔ-yɔɔ tɔm ndʋ ŋtɩha nʋmɔʋ yɔ kaaʋ.
Pɩwɛɛ se ŋyele Skript yaa YavaSkript nɛ kɩla tʋmɩyɛ nɛ pɩsa nɛ jw.org hɔɔlɩŋ nɩɩyɩ la tʋmɩyɛ camɩyɛ. Intɛrnɛɛtɩ hɔɔlɩŋ nɩɩyɩ yɔɔ lɛ, ña-maɣmaɣ ñahaɣnɩ nʋmɔʋ se Skript ɛla tʋmɩyɛ yaa kɩtaala, pʋyɔɔ lɛ, kalɩ sɩnʋʋ tɔm (Aide) ndʋ tɩwɛ hɔɔlʋʋ ŋgʋ kɩ-yɔɔ yɔ, nɛ ŋna ɛzɩma ŋpɩzɩɣ ŋlabɩnɩ Skript yaa YavaSkript tʋmɩyɛ camɩyɛ yɔ.
Ye pɩwɛɛ se ɖɩlɛɣzɩ “ñɔ-yɔɔ tɔm paɣtʋ” yɔ, ɖɩkaɣ tɩŋnʋʋ hɔɔlʋʋ kʋnɛ kɩ-yɔɔ nɛ ɖiheyi-ŋ hɔɔlɩŋ weyi ɖɩlɛɣzaa yɔ, nɛ ŋtɩlɩ ɛzɩma ɖiɖiɣni tʋmɩyɛ labɩnʋʋ ñɔ-yɔɔ tɔm ndʋ yɔ.


text:
Archives vidéos
2017: Janv Févr Mars Avr Mai Juin Juil Août Sept Oct Nov Déc
2016: Janv Févr Mars Avr Mai Juin Juil Août Sept Oct Nov Déc
2015: Janv Févr Mars Avr Mai Juin Juil Août Sept Oct Nov Déc
2014: Janv Févr Mars Avr Mai Juin Juil Août Sept Oct Nov Déc
2013: Janv Févr Mars Avr Mai Juin Juil Août Sept Oct Nov Déc
2012: Janv Févr Mars Avr Mai Juin Juil Août Sept Oct Nov Déc
2011: Janv Févr Mars Avr Mai Juin Juil Août Sept Oct Nov Déc
2010: Janv Févr Mars Avr Mai Juin Juil Août Sept Oct Nov Déc
2009: Janv Févr Mars Avr Mai Juin Juil Août Sept Oct Nov Déc
2008: Janv Févr Mars Avr Mai Juin Juil Août Sept Oct Nov Déc
2007: Janv Févr Mars Avr Mai Juin Juil Août Sept Oct Nov Déc
2006: Janv Févr Mars Avr Mai Juin Juil Août Sept Oct Nov Déc
2005: Janv Févr Mars Avr Mai Juin Juil Août Sept Oct Nov Déc
2004: Janv Févr Mars Avr Mai Juin Juil Août Sept Oct Nov Déc
2003: Janv Févr Mars Avr Mai Juin Juil Août Sept Oct Nov Déc
2002: Janv Févr Mars Avr Mai Juin Juil Août Sept Oct Nov Déc
2001: Janv Févr Mars Avr Mai Juin Juil Août Sept Oct Nov Déc
2000: Janv Févr Mars Avr Mai Juin Juil Août Sept Oct Nov Déc
1999: Janv Févr Mars Avr Mai Juin Juil Août Sept Oct Nov Déc
1998: Janv Févr Mars Avr Mai Juin Juil Août Sept Oct Nov Déc
1997: Janv Févr Mars Avr Mai Juin Juil Août Sept Oct Nov Déc
1996: Janv Févr Mars Avr Mai Juin Juil Août Sept Oct Nov Déc
1995: Janv Févr Mars Avr Mai Juin Juil Août Sept Oct Nov Déc


text:
Yehowa Aseɣɖe Tɩnaa maɣzɩɣ se pe-ɖeke pakaɣnɩ hiɣu ñʋʋ yabʋ na?
Aayɩ. Ɛyaa miiliyɔɔwaa sakɩyɛ mba pacaɣ wezuu pɩnzɩ mɩnɩŋ weyi ɩɖɛwa yɔ, ɩ-taa nɛ patɩkɛ Yehowa Aseɣɖe Tɩnaa yɔ, pakaɣ-wɛ haʋ waɖɛ se pehiɣ ñʋʋ yabʋ. Bibl yɔɔdʋʋ se alɩwaatʋ ndʋ Ɛsɔ kaɣ kɔnʋʋ ɛjaɖɛ kɩfaɖɛ yɔ “
ɛyaa kiɖeɖema nɛ kɩwɛɛkɩm laɖaa pakaɣ fem.” (Tʋma Labʋ 24:15) Pɩtasɩ lɛ, ɛyaa sakɩyɛ mba pɛwɛ sɔnɔ yɔ, ye pa-taa nabɛyɛ ɩlɛɣzɩ pe-wezuu caɣʋ nɛ papaɣzɩ Ɛsɔ sɛʋ yɔ, pakaɣ hiɣu ñʋʋ yabʋ. Toovenim taa lɛ, Yesu ɖeke Ɛsɔ ha waɖɛ se ɛhʋʋnɩ ɛyaa tɔm nɛ ɛnʋ sɩmnɩ mba pakaɣ hiɣu ñʋʋ yabʋ yɔ. Ða-taa nɔɔyʋ fɛyɩnɩ waɖɛ nɖɩ.—Yohanɛɛsɩ 5:22, 27.


text:
Yehowa Aseɣɖe Tɩnaa kɛ Krɩstʋ ñɩma na?
Ɛɛɛ. Lɩmaɣza wena a-yɔɔ ɖɩkɛ Krɩstʋ ñɩma yɔ, ana yɔ:
Ðɩñakɩ pana se ɖɩnɩɣzɩ ɖeyi ɖeyi Yesu wezuu caɣʋ nɛ ɛ-wɩlɩtʋ.—1 Pɩyɛɛrɩ 2:21.
Ðitisiɣ se Yesu kɛnɩnɩ nʋmɔʋ kʋɖʋmʋʋ ŋgʋ kɩ-yɔɔ ɛyʋ pɩzɩɣ ɛtɩŋna nɛ ehiɣ ñʋʋ yabʋ yɔ nɛ “
Yesu hɩɖɛ wayɩ lɛ, naɖɩyɛ fɛyɩ tataa cɩnɛ se ɖɩya ɛyaa ñʋŋ.”—Tʋma Labʋ 4:12.
Alɩwaatʋ ndʋ nɔɔyʋ pɩsɩɣ Yehowa Aseɣɖe Tʋ lɛ, pamɩyɩsɩɣ-ɩ lɩm Yesu hɩɖɛ taa.—Maatiyee 28:18, 19.
Yesu hɩɖɛ taa ɖɩtɩmɩɣnɩ Ɛsɔ.—Yohanɛɛsɩ 15:16.
Ðitisiɣ ɖɔɖɔ se Yesu kɛnɩnɩ Ñʋʋdʋ yaa weyi Ɛsɔ lɩzaa se ɛwɛɛnɩ ɖoŋ ɛyaa kpeekpe yɔɔ yɔ.—1 Kɔrɛntɩ 11:3.
Ɛlɛ hɔɔlɩŋ sakɩyɛ taa lɛ, ɖɩwɛ ndɩ nɛ Ɛsɔ sɛtʋ agbaa lɛɛna wena payaɣ se Krɩstʋ agbaa yɔ. Ðitisiɣ ndʋ Bibl wɩlɩɣ yɔ tɩ-yɔɔ se Yesu kɛ Ɛsɔ Pɩyalʋ nɛ ɛtɩkɛ Trinita hɔɔlʋʋ nakʋyʋ. (Maarkɩ 12:29) Ðitisiɣ tɔm ndʋ Bibl wɩlɩɣ yɔ, tɩ-yɔɔ se kalɩzaɣ yaa “ciyam” sɩkɩ, Ɛsɔ ɛɛnazɩɣ ɛyaa miŋ sɔsɔŋ nɩɩyɩ taa nɛ pɩtɩpɔzɩ se mba pɛɖɛɣ nɔɔ Ɛsɔ sɛtʋ taa yɔ, pɛwɛɛnɩ hɩla kɩsɛsɛna wena awɩlɩɣ se pakpaɖɩ lalaa yɔ.—Eklesɩyastɩ 9:5; Maatiyee 26:38; Maatiyee 23:8-10.


text:
Watchtower Nɩɩ Awake! Magezini Azʋlɔtʋ
Yɛ magazini azʋlɔtʋ mɔɔ igyi Bayɩbʋlʋ yɩ zʋ nɩ ɩwɔ ɛdɩndɛlɛ mɔ ɩbʋ150 nu mɔɔ ɔkʋla twɩ̃ ebiye. Watchtower yɩ ikile nninyeni mɔɔ isizi nnɛ nɩ mɔɔ Bayɩbʋlʋ nkɔmɩhyɛ azʋlɔtʋ ɩhanlɩ ɩvalɩ ɔnwʋmɔ dada yɩ nɩ. Iduwa odwokɔba nɩ mɔɔ ɩfalɩ Nyamɩnlɩ yɩ bulombulililɛ yɩ zʋ ɩkyɩkyɩ mmenii ɛɣɛɛlɛ na ɩma benyia dedi wɔ Gyisɛsɩ Kɩlayɩsɩ ɩnu. Awake! sʋ̃ ikile kezimɔ yekegyina nnɛ ɛbɩla nu ndwokɔ ɛzɩzɩbɛ ɩmunwa, na ɩma yɛfa yɛ ɛɣɛɛlɛ yewula yɛ Wɔlɛvʋlɔ yɩ anʋhʋba nɩ mɔɔ isee yekenyia azʋ̃nudwolɩyɛ nɩɩ banɩwɔlɛ babaa wɔ oyuwadɩ fʋlɔ mɔɔ ɩbaɣa nu nɩ.


text:
Yehowa Aseɣɖe Tɩnaa tisiɣ Yesu yɔɔ?
Ɛɛɛ. Ðitisiɣ Yesu yɔɔ, mbʋ pʋyɔɔ yɔ, ɛ-maɣmaɣ ɛyɔɔdaa se: “
Mɛnkɛnɩ nʋmɔʋ, tʋtʋyɛ tɔm nɛ wezuu. Nɔɔyʋ eewoki Caa cɔlɔ nɛ ɛtɩtɩŋnɩ mɔ-yɔɔ.” (Yohanɛɛsɩ 14:6) Ðitisiɣ se Yesu lɩnɩ ɛsɔdaa nɛ ɛkɔɔ tɛtʋ yɔɔ nɛ ɛkpaɣ e-wezuu ŋgʋ kɩtalɩ pilim yɔ, nɛ ɛlaa se ɛya ɛyaa ñʋŋ. (Maatiyee 20:28) Ɛ-sɩm nɛ e-femtu haɣ nʋmɔʋ mba petisiɣ ɛ-yɔɔ yɔ se pɛwɛɛnɩ wezuu maatɛŋ. (Yohanɛɛsɩ 3:16) Ðitisiɣ ɖɔɖɔ se Yesu ɖiɣni Kewiyitu tɔɔʋ Ɛsɔ Kewiyaɣ ŋga kɛwɛ ɛsɔdaa yɔ, ka-taa nɛ pɩkazɩ pazɩ lɛ, ɛkaɣ yebu nɛ laŋhɛzɩyɛ wɛɛ tɛtʋ kpeekpe yɔɔ. (Natʋ 11:15) Paa mbʋ yɔ, ɖɩsɩɣ Yesu e-lone taa ɛzɩ ɛ-maɣmaɣ ɛyɔɔdʋʋ yɔ, se: “
Caa kɩlɩ-m” (Yohanɛɛsɩ 14:28) Pʋyɔɔ ɖɩɩsɛɣ Yesu, nɛ ɖɩɩkpakɩɣ-ɩ se ɛnʋ ɛkɛnɩnɩ Ɛsɔ Ðoŋ Tɩŋa Tʋ.


text:
2016: Janv Févr Mars Avr Mai Juin Juil Août Sept Oct Nov Déc
2015: Janv Févr Mars Avr Mai Juin Juil Août Sept Oct Nov Déc
2014: Janv Févr Mars Avr Mai Juin Juil Août Sept Oct Nov Déc
2013: Janv Févr Mars Avr Mai Juin Juil Août Sept Oct Nov Déc
2012: Janv Févr Mars Avr Mai Juin Juil Août Sept Oct Nov Déc
2011: Janv Févr Mars Avr Mai Juin Juil Août Sept Oct Nov Déc
2010: Janv Févr Mars Avr Mai Juin Juil Août Sept Oct Nov Déc
2009: Janv Févr Mars Avr Mai Juin Juil Août Sept Oct Nov Déc
2008: Janv Févr Mars Avr Mai Juin Juil Août Sept Oct Nov Déc
2007: Janv Févr Mars Avr Mai Juin Juil Août Sept Oct Nov Déc
2006: Janv Févr Mars Avr Mai Juin Juil Août Sept Oct Nov Déc
2005: Janv Févr Mars Avr Mai Juin Juil Août Sept Oct Nov Déc
2004: Janv Févr Mars Avr Mai Juin Juil Août Sept Oct Nov Déc
2003: Janv Févr Mars Avr Mai Juin Juil Août Sept Oct Nov Déc
2002: Janv Févr Mars Avr Mai Juin Juil Août Sept Oct Nov Déc
2001: Janv Févr Mars Avr Mai Juin Juil Août Sept Oct Nov Déc
2000: Janv Févr Mars Avr Mai Juin Juil Août Sept Oct Nov Déc
1974: Janv Févr Mars Avr Mai Juin Juil Août Sept Oct Nov Déc


text:
Mɩnla Ti Mɔɔ Ɩsɛ Kɛɛ Yesuma Bayɩbʋlʋ Yɩ a?
Bayɩbʋlʋ ɩma mmenii mbɩm mbɩm mɔɔ bɔwɔ oyuwadɩ nu dɩka bela bɛ ndwokɔɣizialɛ mɔɔ ɔnwʋmɔ ihyinyia nwʋ munwalɩyɛ. Ɛkɛbɛyɩ kɛɛ ɛkɛyɛ bonu ɔkʋ̃ a?
Kɛ Ɩyɛ Mɔɔ Yɛyɛ Bayɩbʋlʋ Dɩyɛzʋmalɛ a?
Wɔ oyuwadɩ dɩka bela nɩ, bezi Gyehova Dasɩvʋlɔmaa kɛɛ bɛnɩ mmenii suma Bayɩbʋlʋ yɩ mɔɔ bɛáduwa hwɩɩ. Kila kezimɔ yɛyɛ yɩ.
Mɩnla Yɛɛ Ɩkɔ Ɔzʋlɔ Wɔ Yɛ Bulombunli Ayiyialɩyɛ Aliyia Yɩ Nu a?
Kɔ numɔ na kehila wʋ anyɩ zʋ dɩyɛ.
Bizia Bayɩbʋlʋ Dɩyɛzumalɛ
Suma Bayɩbʋlʋ yɩ nu nɔhʋanlɛ odwokɔ mɔɔ olótuwa hwɩɩ wɔ mmɩlɩ mɔɔ ɩdɩ baaba ɩma wʋ.
Gyehova Dasɩvʋlɔmaa Bɛ Asafʋ Ayiyialɩyɛ Azʋlɔtʋ
Pɩbɛ dɩka mɔɔ Gyehova Dasɩvʋlɔmaa beyiyia numɔ nɩɩ kezimɔ bɔsʋ̃mɩ.
Ndwokɔ Ndɔkɔ
—Oyuwadɩ Munwatĩĩ
239
—Manlɩ azʋlɔtʋ mɔɔ Gyehova Dasɩvʋlɔmaa wɔ ɔzʋlɔ
8,201,545
—Gyehova Dasɩvʋlɔmaa
9,499,933
—Mmenii dʋdʋ mɔɔ yɛ nɩɩ bɛ zumanlɩ Bayɩbʋlʋ yɩ nɩ
19,950,019
—Mmenii mɔɔ bɛɣalɩ Kɩlayɩsɩ iwulo Ɛhakɛlɛ Awuwa
115,416
—Asafʋ azʋlɔtʋ